(feo 


„> 


BASARABIA 











prin vocile ei 


AGADEMIA ROMANĂ 
 BIBLIDIE 
] 

' Cota ../. (0672. 


inventar N, 200 






LSSE.E. 


o om a mea 


https://biblioteca-digitala.ro / https://www.acadsudest.ro 


https://biblioteca-digitala.ro / https://www.acadsudest.ro 





Ilustraţia de pe copertă: 
fotografie din albumul Acasă de Mihai Potirniche 


E Editura Anima, 1992 
Imprimat la Tipografia Editurii Anima 
ISBN 973-9053-08-4 


https://biblioteca-digitala.ro / https://www.acadsudest.ro 


BASARABIA 


prin vocile ei 


INTERVIURI REALIZATE DE 
DR. ELENA SIUPIUR 
DE LA 
INSTITUTUL DE STUDII SUD-EST EUROPENE, BUCURESTI 
(octombrie - decembrie 1991) 





editura anima 


https://biblioteca-digitala.ro / https://www.acadsudest.ro 


https://biblioteca-digitala.ro / https://www.acadsudest.ro 


a —— — 


CUVINT ÎNAINTE AL EDITORULUI 


Despre cartea de față s-ar putea spune că este o carte de conjunc- 
tură. Dacă este dedicată basarabenilor care trec acum printr-un nou 
moment de grea cumpănă în istoria lor, ea se adresează totuși celor 
de dincoace de Prut, celor care, prin forța lucrurilor, printr-o para- 
doxală forţă a lucrurilor, ştiu atit de putine despre ceea ce este şi, 
mai ales, despre ceea ce a fost dincolo de Prut. 


Nici o carte de geografie, nici o carte de isto- 
rie nu poate valora mai mult, ca intormaţie, 
decit contactul direct cu realitatea. lar con- 
tactul direct cu realitatea din Basarabia relevă 
călătorului o lume unică în felul ei. O lume 
unică prin tragismul şi prin frumuseţea sa, 
dacă ne este permis să alăturăm aceste două 
cuvinte. După ce treci Prutul şi, mai ales, după 
ce treci de poarta imensă din grilaj de fier 
care închide şoseaua pe toată lățimea ei, pă- 
zită fiind, de o parte, de soldaţi înarmaţi, şi 
asaltată, de cealaltă parte, de un puhoi de 
civili ce vor să treacă dincoace, iţi continui 
drumul spre Chişinău pe o şosea militară ce 
trece printre vii. Şoseaua de beton, care nu 
trece prin nici o localitate, care nu are nici un 
indicator, parcă se preface a fi a nimănui, în 
timp ce viile îngrijite trădează prezenţa unor 
miini de gospodar. Aşa e drumul dinspre Bu- 
cureşti spre Chişinău. Dacă vii însă dinspre 
laşi, e altfel. De la Ungheni şi pînă la Chişinău, 
satele se înşiruie pe şosea aproape neintre- 
rupt. Intri într-un sat pe strada Ştefan cel Mare 
şi ieşi tot pe strada Ştefan cel Mare, ca să intri 
în satul următor din nou pe strada Ştefan cel 
Mare. lar cind şoseaua nu trece printr-o uliţă 
mare de sat, cind nu e străjuită de fintini 
aşezate în faţa porților, aşteptindu-i parcă pe 
călători ca semne ale ospitalitalității, atunci e 
străjuită de şiruri falnice, dar prietenoase de 
nuci bătrini ce-ţi şoptesc parcă, precum nucul 
lui Druţă din poveste: „Las' că e bine, loane!'. 

„Las' că e bine, Ioane!" pentru că, deşi peste 
toate satele pare a fi aşternut un anume ce- 
nuşiu, caracteristic tuturor localităților din ţă- 


rile sovietelor, de sub cenuşiul acesta răzbate 
clocotul vieţii, transpare bogăţia gospodăriilor, 
hărnicia gospodarilor şi dărnicia grădinilor şi 
cimpurilor întinse pe spinări de obcine. O ţară 
blindă, bogată şi prietenoasă, peste care plu- 
teşte însă acel straniu cenuşiu, acel verde-ce- 
nuşiu în care zac imprăştiate resturi de fiare 
delabrate, ca-n filmele lui Tarkovski. 

Şi-n acest peisaj se vorbeşte o limbă româ- 
nească cu litere chirilice! Dacă ne e permis să 
zicem aşa, deşi se scrie acum cu litere latine, 
de vorbit tot cu litere chirilice se vorbeşte. În 
două sensuri. O dată pentru că, ruptă fiind de 
evoluţia sa de dincoace de Prut, populaţia de 
dincolo a păstrat mult dintr-o românească mai 
veche, care aduce de multe ori cu limba croni- 
carilor de altă dată. Şi a doua oară, pentru că 
limba e marcată de elemente ruseşti, incepind 
de la melodia şi topica frazelor şi pină la cal- 
chierea sau transpunerea directă a unor cu- 
vinte şi expresii. Şi totuşi, limba română din 
Basarabia a rămas, din anumite puncte de ve- 
dere, mai pură decit limba celor din România, 
căci, de pildă, printr-o şansă în mijlocul neşan- 
selor, a scăpat de poluarea cu expresii ale 
„limbii de lemn“. S-a păstrat ca o limbă natu- 
rală, a poporului, politica fiind făcută pe aces- 
te meleaguri în „limba sovietică“. Şi precum 
limba, aşa şi spiritul. S-a păstrat aici, parcă, o 
anume moralitate creştină din alte vremuri, că- 
reia a venit să i se adauge o protunzime a 
sentimentului de sorginte slavă. Ciţi nu am 
plins citind Clopotnița lui Druţă, pentru că ne 
erau atinse corzi mai profunde, poate de mult 
uitate sau neglijate ale sufletului. 

Aşa cum românimea din Ardeal, din confrunta- 
rea sa cu ungurii sau, mai bine zis, cu austro- 
ungarii s-a ales cu o anume demnitate a indivi- 
dului, românimea din Basarabia a fost marcată 
de influenţe slave răsăritene. Este vorba aici 
de un episod din soarta mereu repetată a 
României. Căci România, aşa cum, din punct 
de vedere geologic, este aşezată pe trei plăci 
tectonice ce-şi dau întilnire undeva sub munții 
Vrancei, din punct de vedere politico-istoric, 
s-a aflat mereu la intersecţia unor capete de 
imperii. Multe imperii şi-au găsit un capăt aici, 
începind cu cel al lui Alexandru Macedon şi cel 
roman şi pină la cel habsburgic, otoman sau 
rus. Toate au apucat să muşte dureros din 
ființa neamului, să-i răpească temporar cite o 
bucăţică, părăsind-o apoi şi - iată reversul 
medaliei - lăsînd-o în acelaşi timp îmbogăţită 
cu noi experienţe şi influenţe culturale. Acumu- 
larea acestor experiențe tragice şi asimiliarea 
atitor influenţe în matca acestei civilizaţii car- 
patine a făcut populaţia de aici fundamental 
ospitalieră cu refugiații din varii imperii, funda- 
mental tolerantă cu străinii şi neobişnuit de 
receptivă la cultura lor. (Căci vorbele ce i-au 
fost scoase de curind, că ar fi intolerantă, 
sint, evident, contrafăcute.) 

In plus, printr-o ironie a soartei sau, poate, 
printr-o lege a naturii, ceea ce a fost cel mai 
cumplit lovit în ei, a căpătat, de fiecare dată, 
cea mai mare vitalitate. Aşa cum românii din 
Ardeal, loviți cîndva, în primul rînd în demnita- 
tea lor, au căpătat o apăsată demnitate, în 
Basarabia, ceea ce a fost în cel mai înalt grad 
lovit, s-a reînvigorat cu cea mai mare forţă: 
cultura de limbă română. 

Căci Basarabia a avut parte de una din cele 
mai cumplite practici sociale ale secolului: de 
încercarea de a extermina fizic spiritul. Aşa 
cum Germania hitleristă a încercat să ucidă, 
prin teribilul holocaust, spiritul evreiesc din Eu- 
ropa, tot aşa, învingătorii ei, sovieticii, au în- 
cercat să ucidă fizic spiritul unor popoare: pe 
al cecenilor, al tătarilor şi nu în ultimul rînd pe 
cel basarabean, moldovean sau român din Ba- 
sarabia, cum vrem să-i zicem. Contradicţia in 
adjecto din expresia de exterminare fizică a 
spiritului ascunde toată absurditatea şi gro- 
VI 


zăvia unui atare demers. Căci un spirit nu poa- 
te fi exterminat, după cum a dovedit-o istoria, 
nici măcar prin distrugerea fizică a tuturor 
purtătorilor săi. Poate fi însă deformat, chinuit, 
schingiuit. 

Prin distrugerea fizică a basarabenilor, prin 
omoruri şi deportări, s-a încercat extermina- 
rea spiritului român din Basarabia şi chiar ex- 
terminarea spiritului european, căci „criteriile“ 
desemnării indivizilor ce urmau a fi supuşi des- 
ființării au fost pe de o parte de „rasă" şi pe 
de alta de „clasă“. Orice urmă de spirit indivi- 
dualist vest-european trebuia extirpat, spre a 
fi înlocuit cu spiritul colectivist-nivelator slav, 
în forma sa dusă pină la cea mai absurdă 
extremă, cea comunist-stalinistă. Cu orice 
preţ, şi în cea mai mare grabă. Cu preţul nimi- 
cirii unei mari părți a populaţiei şi a înlocuirii ei 
cu altă populație. 

lar după ce metodele fizice au fost epuizate, 
au urmat cele de ordin spiritual: decenii de-a 
rîndul, accesul la civilizație şi cultură în acestă 
zonă s-a putut face numai pe calea şcolii, 
limbii şi adoptării mentalităţii sovietice ruse. In 
mod paradoxal, una din cele mai apropiate de 
Europa populaţii din fosta URSS, nu putea 
primi reverberaţiile culturii şi civilizației euro- 
pene decit întorcîndu-şi faţa de la Europa, 
spre răsărit, spre centrul imperiului. In mod 
paradoxal, Basarabia a fost decenii de-a rîn- 
dul o margine de imperiu asiatic în mijlocul 
Europei. Şi, ca la orice margine de imperiu, 
ecourile culturii şi civilizaţiei extraimperiale 
ajungeau aici cu mai mare greutate şi cu mai 
mari pierderi decit chiar în zonele centrale ale 
imperiului cu stricteţe izolat de exterior. 

Aşa se face că s-au păstrat aici, subteran, 
ascunse sub straturile mai noi ale culturii de 
influență rusă, straturi ale unei spiritualităţi ro- 
mâne mai vechi. Aşa se face că a înviat acum 
aici o cultură română viguroasă, proaspătă, 
contrariantă, poate, în puritatea sa morală şi 
buna ei credință, pentru cei de dincoace de 
Prut. Şi pentru că istoria are obiceiul să se 
repete, este, poate, de aşteptat ca revenirea 
la matcă a acestei culturi să aibă, asupra cul- 
turii române în genere, un efect regenerator, 
aşa cum s-a mai întîmplat o dată, şi anume 


https://biblioteca-digitala.ro / https://www.acadsudest.ro 


atunci cînd cultura română din Ardeal revenea 
la matca sa, ieşind de sub un alt obroc impe- 
rial. 

Deocamdată însă, redeşteptarea culturii ro- 
mâne în Basarabia şi impactul politic al acestei 
redeşteptări nu şi-au arătat pe deplin roadele. 
După citeva zile petrecute la Chişinău, rămii cu 
impresia că majoritatea basarabenilor, marcați 
ca limbă, mentalitate şi mod de viaţă de înde- 
lungata ocupaţie, se tem la fel de mult de 
reinstaurarea acestei ocupații ca de o even- 
tuală revenire la matca României. li simţi stîn- 
jeniţi că vorbesc o altfel de românească, îi 
simți alarmaţi în faţa perspectivei de a-şi 
schimba din nou modul de viaţă, revenind la 
ordinea socială de tip mai european (şi - spe- 
răm - din ce în ce mai european) de dincoace 
de Prut. Aici stă poate una din rădăcinile tra- 
gediei lor actuale. 

Ar mai trebui spus, poate, spre edificarea ce- 
lor ce-şi închipuie, eventual, că problema Ba- 
sarabiei este o problemă pur naţională - dacă 
nu chiar naționalistă - a românilor, că este 
vorba aici de ceva mai mult: de unul din cele 
mai fierbinţi puncte de întruntare a mentalităţii 
occidental-europene cu cea oriental-europea- 
nă. Un punct fierbinte, în care soarta oameni- 
lor a fost şi continuă să fie dramatică, ei fiind 


sfişiaţi între două lumi, cărora, prin avatarurile 
istoriei lor, le aparţin şi nu le aparţin, în egală 
măsură. Un punct fierbinte, un punct vulnera- 
bil, care poate fi oricînd exploatat de forţe 
malefice. 

Doar că, situația aceasta a populaţiei basara- 
bene nefiind nouă, ei sînt învăţaţi să o su- 
porte, să se supună destinului lor cu acea 
blindeţe, cu acea dorinţă de pace şi de linişte 
ce-i caracterizează. Adevărul este că ei au o 
imensă nevoie de pace, de răgaz spre a-şi 
retrăi istoria. Căci, s-ar putea spune că basa- 
rabenii sint încărcaţi acum de un veac şi ju- 
mătate de istorie netrăită: evoluţia lor istorică 
firească a fost frîntă în mai multe rînduri, încă 
de la începutul secolului trecut. 

In orice caz, Basarabia este în momentul de 
faţă o lume în sine, nu tocmai uşor de înţeles 
şi care, pe de altă parte, are mare nevoie de 
înţelegere. De aceea, sperăm să tie oportună 
încercarea de a oferi cititorului informaţii des- 
pre lumea şi oamenii de dincolo de Prut, aşa 
Cum sînt ei acum, prin vocile unor reprezen- 
tanţi ai spiritualităţii române reîntiripate în Ba- 
sarabia, prezente în acestă carte datorită in- 
terviurilor luate de Elena Siupiur. 


Suzana Holan 

PR ei 


SVETLANA GUZ, SILVIA CEAPĂ, 


VITALIE VASIL ACHI, ANATOL PĂDUREŢ 


studenti, anul IV, 


Facultatea de istorie, Universitatea din Chişinâu 


„Oricit de greu pentru noi este acest adevăr, oricite abateri au fost, 
oricite lacune în conștiința noastră, consider că, totuși, trebuie să 
cunoaștem istoria adevărată, oricare ar fi ea, cu cea avut ea bun și 
ce a avut rău. Însă, să fie Adevărul!” 


Elena Siupiur: Poetul Nicolae Dabija îmi spu- 
nea în interviul pentru această carte un lucru 
foarte frumos despre voi, tinerii din Basarabia. 
Spunea dinsul: „am încredere în tineri şi spe- 
ranța noastră este în ei. Sint crescuţi de noi, 
de poezia noastră, aceşti copii care s-au cul- 
cat în faţa tancurilor pe 7 noiembrie 1989. Sînt 
mindru de ei şi-i vreau de partea cauzei noas- 
tre...“. Eu vin acum şi vă întreb pe voi: vă simţiţi 
solidari cu poezia, cu gindul, cu idealurile poli- 
tice ale scriitorilor basarabeni, care sînt, de 
fapt, şi ctitorii acestei mişcări, cu poezia lui 
Grigore Vieru, a lui Dumitru Matcovski, Nicolae 
Dabija, Leonida Lari, Valeriu Matei şi a celor- 
lalţi scriitori basarabeni? Au însemnat ei ceva 
în educaţia voastră? 

Silvia: Sintem solidari, sigur că ne simţim soli- 
dari cu scriitorii noştri... ei sînt ctitorii acestei 
mişcări, ei au pus, la vreme, problemele princi- 
pale, care ne preocupau şi pe noi, ne îră- 
mintau de mult, aş putea spune... Şi pe urmă 
trebuia să înceapă cineva. Ei au pus înce- 
puturile şi a fost un început bun şi drept, pen- 
tru că a pus problemele principale ale exis- 
tenţei noastre, ale vieţii noastre... Ca să nu fii 
solidar, să nu fii de acord cu ei - fiind tu 
basarabean! -, ar fi pur şi simplu nedrept din 
partea noastră... Au fost atinse problemele 
esențiale ale vieţii noastre ca popor... 
Svetlana: Aş vrea să amintesc aici primii paşi 
ai activităţii Cenaclului Mateevici, care a avut 
un rol deosebit în această mişcare şi care a 
dezlegat începutul mai multor cenacluri din ţa- 
ră, din diferite raioane şi oraşe, orăşele din 
republica noastră... Activitatea acestui cena- 
clu Mateevici, întîlnirea noastră cu el, a coincis 


cu primii noştri ani de studenţie şi pentru că 
noi am venit aici nu atît de „potcoviţi', ne 
duceam la şedinţele cenaclului cu uimire, cu 
dorința şi setea să participăm, să-i ascultăm. 
Şi ne minunam, eram uimiţi de îndrăzneala lor, 
de curajul pe care-l aveau toţi scriitorii. Şi, cu 
toate că de acum începuse procesul de demo- 
cratizare, de transparenţă, totuşi se mai sim- 
țeau la noi şi politizarea, ideologizarea exce- 
sivă şi cătuşele... Indrăzneala lor ne-a uimit, 
dar cred că o şi aşteptam... 

E.S.: Şi mişcarea lor a fost deschiderea în- 
drăznelii voastre, a dezlegat şi întrebările 
voastre... 

Svetlana: Da, mişcarea lor ne-a deschis ochii, 
într-adevăr, a deschis drum întrebărilor noas- 
tre... 

Vitalie: Da, desigur, ei au fost şi sînt îndrăz- 
neţi. Intr-adevăr, ei au rezolvat cele mai dure- 
roase probleme ale societăţii noastre, ale pla- 
iului nostru natal... s-au străduit să impună 
începerea rezolvării lor... Să-l luăm, spre exem- 
plu, pe lon Druţă, el a fost primul care, deşi 
represat, de acolo din inima imperiului rus, a 
dus lupta pentru suveranitate, pentru integri- 
tate, pentru tricolor, pentru limba noastră ro- 
mână. Şi să amintim Frontul Popular din Moldo- 
va. Ei au început o muncă destul de aprigă, ei 
au lansat dorințele, revendicările poporului 
nostru, ei au spus pe nume durerilor poporului 
nostru. Desigur, această luptă a fost susținută 
de noi. 

Silvia: Ştiţi, întotdeauna tineretul este intere- 
sat sau entuziasmat, dacă vreţi, de tot ce 
este nou şi această mişcare era nouă pentru 
noi, dar noutatea aceasta era şi în gind cu 

noi.. aşa că nu puteam să fim în afara ei, nu 
puteam sta departe de această mişcare. 
Svetlana: involuntar ne duceam, ne simțeam 
atraşi pur şi simplu. 

Silvia: Totdeauna ceva nou este ceva intere- 
sant. 

E.S.: Şi acest nou reprezenta şi problemele 
voastre, erau, cred, întrebările pe care vi le 
puneaţi voi despre existenţă, despre poporul 
vostru, numele vostru. 

Silvia: Ştiţi, dacă ar fi fost acele probleme 
doar ale scriitorilor, probleme care ar fi privit 
doar viaţa scriitoricească şi pe scriitorii înşişi, 
nu cred că ar fi avut o atit de mare susţinere. 
Insă ei au ridicat probleme - nu ale lor perso- 
nale sau care să-i fi preocupat numai pe ei -, 
au ridicat probleme care erau ale tuturor oa- 
menilor acestei societăţi. De aceea spun că, 
pur şi simplu, a nu susţine o astfel de mişcare 
mi se pare absurd, ar fi fost absurd din partea 
tineretului să nu o susţină... 

Vitalie: Ei au dat scinteia, au dat... 

Silvia: ... au dat imboldul. 

E.S.: Fiindcă aţi vorbit de lon Druţă, vreau să 
vă spun că în 1988 a apărut la Bucureşti, la 
„Cartea Românească“, un volum, Clopotnița 
de lon Druţă. Imi amintesc entuziasmul trăit din 
întîlnirea cu opera lui Druţă. Mărturisesc că am 
citit-o foarte tirziu, nici noi acolo în România 
nu ştiam prea multe despre cei de aici, zidul 
dintre noi era perfect, nu citeam mai nimic din 
literatura de aici. Şi, aşa cum spuneţi voi, am 
întîlnit în opera lui Druţă glasul pămîntului a- 
cesta... Am pornit să o public acolo... şi cînd a 
apărut, am primit sute de telefoane de la oa- 
meni care plingeau şi mă rugau să-i scriu, să-i 
spun lui Druţă cit de fericiţi sint că s-au întîlnit 
prin cartea lui cu „glasul pămintului de acasă“ 
- majoritatea erau basarabeni refugiaţi în '40 
Şi '44, dar şi mulţi „regăţeni“, cum le spunem 
noi celor din Muntenia... 

Silvia: Renaşterea naţională este şi renaşte- 
rea literaturii aici, este totodată şi renaşterea 
scriitorilor noştri - dacă se poate spune aşa - 
şi în special a operei lui Druţă... a cunoaşterii ei 
de către oameni... Ştiţi, pină acum noi ne limi- 
tam la unele lucrări care erau în programa 
şcolară, dar nu citeam mai profund poezia şi 

proza scriitorilor basarabeni, iar acum, înce- 
pind cu '88, '89, şi interesul nostru faţă de 
această literatură a crescut, ea este foarte 
importantă pentru noi, emoţionantă, şi nu nu- 
mai pentru noi tinerii, ci pentru toţi oamenii 
care o citesc. Sperăm că acest interes să 
rămină la fel de ridicat sau poate şi mai mare 
decit pină acum. 

E.S.: Spuneaţi că în liceu şi, în general, în viața 
voastră şcolară, aţi cunoscut mai puţin autorii 
de aici... Voi v-aţi orientat spre facultatea de 
istorie. Incă în liceu, în ceea ce priveşte istoria 
- istoria Moldovei, a României vecine, istoria 
universală, a Rusiei - ce aţi învăţat? Este ace- 
laşi lucru care l-aţi învăţat în şcoală cu ceea 
ce învăţaţi acum în facultate despre această 
istorie? Aveaţi cunoştinţe de mai îndelungata 
istorie a acestei părți a Moldovei, adică de la 
începuturile acestui stat? 

Svetlana: N-aş putea spune că am venit în- 
timplător la facultatea de istorie, fiindcă fami- 
lia... Mama mea este profesoară de istorie. Ca 
să spun aşa, m-a provocat, m-a orientat spre 
facultatea de istorie. Fiindcă, aşa cum ştim, 
perioada copilăriei noastre a fost încătuşată 
de acele idei comuniste, de idei care încă- 
tuşau, putem spune, toată Europa de est, nu 
numai Uniunea Sovietică, şi cunoştinţele noas- 
tre erau drămuite de sus... Dar totuşi, acasă 
mai citeam cite ceva, aflam de ici, de colo, 
corespondam cu copii din România, primeam 
colete de acolo, şi părinţii mei la fel, şi ni se 
deschideau ochii. Dar totuşi, cunoşteam aşa 
de limitat... aveam puţine cunoştinţe şi bine- 
înțeles că nu puteam să... Şi virsta poate nune 
permitea să înțelegem mai multe, să cunoaş- 
tem mai multe... Dar simțeam, de la cei din jur. 
Uite, mi-aduc aminte cum, totdeauna cînd 
ajungeam la lecţiile de istorie a Moldovei sau 
Cum se numea ea; „istoria Republicii Socialiste 
Sovietice Moldoveneşti“, mi-aduc aminte ura 
cu care mama mea lua cartea, manualul în 
mină, şi se uita cu o ură la el, la acest manual, 
şi-i tremurau miinile, cînd se gindea că a doua 
zi are de făcut istoria Moldovei şi trebuie să 
orienteze elevii... Nu să-i orienteze, ci să-i de- 
zorienteze... Noi nu aveam manuale, şi bineîn- 
țeles că de la bibliotecă îl primeam, şi trebuia 

să ne uităm în el, cu sau fără voia noastră 
trebuia să-l studiem, aşa cerea programa... şi 
aşa erau timpurile. Dar printre toate aceste 
materiale care ni se predau se mai strecurau 
şi idei care provocau risul, oricum pe mine mă 
făceau să zimbesc în timpul lecţiei... 

E.S.: Adică, ce idei? 

Svetlana: De exemplu, mi-aduc aminte de „lup- 
ta poporului moldovenesc împotriva interven- 
ției române în anii războiului civil“, şi ştiu că - 
eram de acum prin clasa a X-a - vorbeam cu 
mama, Care se frăminta acasă cam cum să 
predea ea această temă: sau să lase în voia 
soartei nişte lucruri, sau să ni le sugereze 


într-un fel sau altul... Odată m-a făcut să zim-. 


besc la lecţie cu aceste „întorsături“, şi mama 
mi-a făcut semn, m-a ameninţat cu degetul 
că-i stricam... 

E.S.: Creeai o stare de spirit între elevi şi o 
puneai pe dinsa în pericol. 

Svetlana: Noi eram de acum oameni maturi” şi 
bineînţeles că fiecare îşi avea ideile sale, fie- 
care avea de acum poziția sa, fiecare citea 
literatură, studii, ştiu eu, eram mai mult sau mai 
puţin informaţi... 

Vitalie: In acea perioadă deja noi ne dădeam 
seama că ceva e incorect, că învăţăm toată 
această istorie după un şablon şi nu aveam 
voie să ieşim din limitele lui... Uite, în şcoală, noi 
aveam ca obiect principal în domeniul istoric 
istoria Uniunii Sovietice. Istoriei Moldovei i se 
dădea mai puţină atenţie. In primii ani de stu- 
denție, istoria de bază era tot istoria Uniunii şi 
istoria partidului comunist. Dacă la ilstoria par- 
tidului nu învățai toate operele lui Lenin, ale lui 
Marx şi Engels, era imposibil să treci examenul, 
era exclus să nu citeşti toate aceste opere. 
Cit priveşte ilstoria Moldovei, în primii ani de 
studenţie chiar, tot de pe poziţiile istoriografiei 
sovietice era studiată. Nici o trăsătură naţio- 
nală nu apărea în această istorie, aproape 
nimic naţional. Noi eram acoperiţi cu o pla- 
pumă neagră, de întuneric. Şi toate acestea 
plecau de la faptul că în Academia de Ştiinţe 
erau aproape numai istorici ruşi, istoricii mol- 
doveni erau strimtoraţi, marginalizaţi şi chiar 
persecutați dacă îşi spuneau părerile lor şi 
apărau idealurile naţionale. Mulţi profesori uni- 


versitari, neputind ţine piept acestor contrun- 
tări, presiuni şi persecuții, au plecat deseori în 
alte părţi; sint unii care au editat cărţi foarte 
bune la Moscova. Eu cred că principalul vino- 
vat pentru multe din aceste fenomene este 
Bodiul, el a fost acela care a făcut toată - 
Cum să spun - deformarea în domeniul învă- 
țămîntului. 

E.S.: Cred că a fost un programat proces de 
deznaționalizare prin această gindire istorică 
proimperială, procomunistă şi antinaţională, 
prin educaţia făcută tinerilor în acest fel. 
Vitalie: Chiar din primii ani de studenție, mie 
mi-a plăcut aici un lector de la facultatea 
noastră care-şi apăra poziţiile, a dus lupta cu 
toţi. Este vorba de docentul lon Timofeevici 
Niculiţă. şi expunea fără ezitare poziţiile. Apoi, 
datorită alegerii noastre, a fost invitat şi dom- 
nul profesor Pavel Parasca, care este şeful 
catedrei şi are acum şi emisiuni la televiziune 
pe tema istoriei României. leri a şi participat la 
festivitatea deschiderii sesiunii ştiinţifice „Ni- 
colae lorga'. 

E.S.: Colocviul lorga, da. Cred că astăzi are 
comunicare. 

Vitalie: Da, astăzi are comunicarea... şi cum 
spuneam, dinsul ne-a deschis uşile către a- 
devărata istorie, noi sîntem primii studenţi că- 
rora le-a deschis uşile spre adevăr. 

E.S.: Spre o nouă interpretare aistoriei.. 
Vitalie: Da, spre o istorie nouă. 

Silvia: Ştiu eu, cred că ar fi bine să vă spun 
ceva despre contribuţia noastră la studierea 
detormărilor care au avut loc în această pe- 
rioadă. Noi avem un curs special, anul acesta. 
Istoria Universităţii din Moldova. Şi chiar eu mă 
ocup cu studierea dosarelor personale ale 
foştilor rectori ai Universităţii şi vreau să vă 
spun că prin aceste dosare se vede contri- 
buţia fiecăruia la politizarea şi birocratizarea 
aparatului de conducere, a rectoratului, a Se- 
natului universitar, a sistemului de învățămînt 
în Universitate. Fiecare dintre noi are o temă 
anumită ce ține de istoria Universităţii şi cred 
că, în parte, ne aducem şi noi contribuţia la 
studierea istoriei Universităţii, la studierea gre- 
şelilor, începînd din 1945, studierea acestui 
proces de îndoctrinare... 

E.S.: Studiaţi şi tradiţiile universitare din Chi- 
şinău? Aici, în perioada interbelică, a fost o 
frumoasă viaţă. universitară, o foarte serioasă 
viață universitară. 

Silvia: Da, iată, chiar aici în faţa ferestrei ta- 
merei în care stăm de vorbă se află peste 
drum Muzeul de Istorie a Chişinăului, şi, bi- 
neînțeles că îl vizităm des, studiem tot ce poa- 
te fi studiat acolo, ne străduim să fim la curent 
cu noile exponate, cu noile documente care 
intră în muzeu, cu noile date... Şi poate că - de 
ce nu? - într-o zi vor apărea şi cercetările 
noastre! 

E.S.: Cercetările voastre personale asupra ul- 
timelor decenii, a istoriei acestor ultime dece- 
ni... 

Svetlana: Ştiţi, făcind comparaţie între studiul 
de la şcoală şi studiile universitare, ne dăm 
seama că este o mare diferenţă, pentru că 
toate noile idei pe care le auzim aici, toate 
adevărurile care ne sint acum descoperite şi 
pe care le descoperim, formează în noi nu 
numai 0 nouă concepție asupra istoriei, dar şi 
un fel de a gindi lumea. Noi am fost educați în 
spiritul acela comunist şi după dispoziţiile ace- 
lor autorităţi, după ideile puterii, care erau dic- 
tate învăţămintului. Dictată era chiar educaţia 
noastră... Acum, desigur şi cu contribuția 
noastră, se produce o schimbare pentru gene- 
rațiile viitoare... Măcar ele să cunoască ade- 
vărul istoric, aşa de la bază pornind... Să nu 
mai fie istorie plină de pete albe, cum am în- 
văţat-o noi în liceu... 

E.S.: Deci, aveţi încredere în misiunea voastră 
de viitori profesori de istorie şi de istorici în 
societatea basarabeană? 

Svetlana: Sigur că da! sigur... pentru că pur şi 
simplu... 

E.S.: ... pentru că sint, Ştiu eu, temeri că în 
noua societate, care, în genere merge spre 
economie, îşi concentrează energiile pe eco- 
nomia de piaţă, pe producţie, pe relaţii comer- 
ciale, pe tehnică şi pe scoaterea din dezastrul 
economic în care se află statele noastre - şi 
România, şi Bulgaria, Rusia, Basarabia ş.a.m.d. 
- există temeri, cum spuneam, că aceste ştiin- 
țe umaniste nu vor mai avea acelaşi prestigiu 
şi acelaşi loc în societate. Văd că voi aveţi 

încredere în misiunea voastră de profesori şi 
cred că voi aveţi dreptate! 

Svetlana: Sigur că da, pur şi simplu trebuie să 
fim optimişti. Dacă o să fim pesimişti n-o să 
ajungem niciodată la nimic, la nimic nou... 
Vitalie: Trebuie să avem un scop, un ideal, o 
cauză. 

E.S.: E foarte frumos ce spuneţi şi e bine să 
aveţi încredere în viitor. 

Svetlana: Trebuie, bineînţeles că trebuie, tre- 
buie, polemizat cu maxima că adevărul este 
relativ, fiindcă, prin inima şi prin capul, prin 
conştiinţa fiecărui om de aici, trebuie să trea- 
că adevărul despre situaţia poporului român, 
trebuie să treacă acel adevăr alistoriei popo- 
rului nostru. Or, acest adevăr nu este relativ, 
este un adevăr ferm: această istorie a noas- 
tră, această situaţie a noastră! Oricit de greu 
pentru noi este acest adevăr, oricite abateri 
au fost, deformări, oricite lacune în conştiinţa 
noastră, totuşi consider că trebuie să cunoaş- 
tem istoria adevărată, oricare ar fi ea, cu ce a 
avut ea bun şi ce a avut ea rău. insă, să fie 
adevărul 

Silvia: Cineva a spus că unica greşeală a isto- 
riei este greşeala că poporul nu ţine cont de 
greşelile care au fost. Sperăm cumva ca, în 
oarecare măsură, viitorul, prin cunoaşterea a- 
devărului, a adevărului istoriei existenţei noas- 
tre, a neamului nostru, să evite aceste greşeli. 
Svetlana: In orice caz, şi de vom avea greşeli, 
şi de vom greşi, de acum n-o să mai dăm vina 
pe cineva, pe altcineva, va fi în mare măsură 
vina noastră, pe care trebuie să ne-o asumăm. 
Sigur, o istorie fără greşeli nu se prea poate... 
iar noi acum învăţăm să scriem o istorie 
nouă... şi să crezi că este aşa, fără nici o 
greşeală, pur şi simplu nu se poate. Glumind, 
cred că nici n-ar fi interesant! 

E.S.: Şi noi învăţăm să trăim altfel... 

Svetlana: Noi acum abia învăţăm şi cineva o 
să creadă greşelilor noastre, dacă ele vor fi. 
E.S.: Sinteţi şi ctitori de nouă viaţă, de nouă 
lume, sinteţi ctitorii unei noi societăţi. Acesta 
este adevărul, voi sinteţi cei care construiesc 
Basarabia viitorului. 

Vitalle: Vor fi şi noi descoperiri, noi vom fi 
îmbogăţiţi cu noi cunoştinţe, iar noi, la rindul 

nostru, vom îmbogăţi tezaurul istoriei. Nu în 
zadar se spune că istoria este magistra vitae 
- istoria este protesoara vieţii. 

E.S.: Da, într-un fel, înţeleg de la voi că impor- 
tantă pentru voi ca tineri şi viitori istorici, ca 
viitori pedagogi, este limpezirea adevărului de 
minciună. 

Vitalie: Aşa este! 

E.S.: Am să vă rog să vă gindiţi şi să spuneţi: 
din atitea păreri cite există în momentul de 
față despre Basarabia - ba că-i stat inde- 
pendent, de sine stătător, că-i o nouă statali- 
tate, ba că-i parte integrantă din România, o 
parte a naţiunii române - voi ce credeţi? Ce 
este Basarabia? şi ce-i doriţi voi ei să fie? Ce 
doriţi pentru ea în această lume care se re- 
face, se recosntruieşte? care consideraţi că 
e viitorul ei? o Moldovă stat independent? o 
Moldovă reintegrată cu țara? 

Svetlana: Bineînţeles că, în parte, visul popo- 
rului nostru s-a realizat, dacă nu în practică, 
cel puţin pe hirtie. A fost adoptată Declarația 
pentru Independența şi Suveranitatea Moldo- 
vei, AŞ vrea să spun, legat de aceasta, că 
foarte mulţi, oameni politici chiar, comit greşeli 
în exprimare, spunînd „Moldova dintre Prut şi 
Nistru“. Să nu uităm de Moldova cealaltă, de 
cealaltă parte a Prutului şi de tragedia Moldo- 
vei de acum. Întreaga lume cunoaşte împăr- 
țirea formală şi falsă în trei republici a Moldo- 
vei noastre: Moldova, Republica găgăuză şi 
Republica transnistreană. Aceasta este dure- 
rea poporului nostru şi aş dori pentru Moldova 
ca aceste conflicte să se stingă pe cale paş- 
NiCĂ şi să nu se atenteze la libertatea, la suve- 
ranitatea poporului nostru, fiindcă nu putem 
acum... Timpul nu ne permite să delimităm, ştiu 
eu, hotarele fiecărui popor. Uite, să luăm ce se 
petrece în lugoslavia. Acolo sînt popoare in- 
tercalate şi conflictele nu se pot rezolva, au 
trecut la calea armată, la război şi aş dori să 
nu se repete astfel de rezolvări de conilict. 
E.S.: Tinerii aceia, la înmormintarea cărora am 
fost ieri2, ostaşi - copii, încă -, pentru ce au 
murit? ce credeţi voi? 

Vitalle: Aceştia au fost patru patrioţi, patru 
flori ale Moldovei, care şi-au dat viaţa pentru 
apărarea suveranităţii, integrităţii poporului 


nostru. Vedeţi, Imperiul Rus priveşte la oameni 
ca la un acvariu omenesc, merge după princi- 
piul stalinist: „care pe care!", iar noi avem altă 
concepţie despre lume, privim altminteri toate 
acestea. Aceşti fii ai poporului au dus lupta cu 
forţele separatiste care denaturează atit isto- 
ria poporului, cît şi adevărurile politice ale a- 
cestor ani, şi cărora nu le este pe plac princi- 
Piul după care trăim noi aici în Moldova. Sint, 
le-aş numi, elemente fasciste, pentru că numai 
un fascist poate să facă aşa ceva. Am fost şi 
noi ieri la mitingul de doliu, a fost zi de doliu 
pentru întreaga Moldovă şi întreaga Universi- 
tate şi-a întrerupt ieri cursurile pentru o zi, am 
fost toţi studenţii acolo. Am văzut la televizor 
că şi fraţii noştri de peste Prut au exprimat 
condoleanţe. Peste tot au fost mitinguri prin 
care oamenii şi-au exprimat durerea. 

E.S.: Deci consideraţi că într-adevăr copiii 
aceia au murit apărind ceva? că nu există - 
Cum s-a spus - agresiune din partea lor? că 
nu există agresivitate în trăsăturile poporului 
de aici, oamenii de aici nu vor bunurile altora, 
spaţiile altora. E un popor blind şi răbdător şi 
vrea pace... Pentru aceasta au murit copiii 
aceia... 

Vitalie: E un popor blind şi vrea pace şi inde- 
pendenţă... e un popor iubitor de pace. Dacă 
nu erau ei, cei care au murit, am fi fost proba- 
bil noi sau alţii în locul lor şi aveam să apărăm 
şi noi... Au fost oameni atit de tineri care încă 
n-au văzut viața! patru oameni de naţionali- 
tate diferită, care îşi priveau viitorul cu bucu- 
rie, cu încredere, îl sperau fericit. Poate noi 
ducem o viaţă grea acum, dar generaţiile de 
după noi vor duce o viaţă fericită. Cred în 
asta, 

Silvia: Ştiţi, îmi pare rău de vorbele spuse de 
unii că soldaţii aceştia de au murit nu aveau 
ce căuta acolo, că acolo-i altă republică, îmi 
pare rău că au o asttel de minte, că pot 
judeca aşa... Au murit patru tineri de diferite 
naţionalităţi, apărînd Moldova şi uite că sînt 
oameni de altă naţionalitate - rusă, spre 
exemplu -, care au înţeles totuşi de ce luptăm 
şi ce vrem noi! Vorba aceea că n-aveau ce 
căuta acolo, că acolo nu-i partea noastră de 
țară, e o minciună, pentru că acum, cunoscînd 

istoria adevărată - acolo este teritoriul nos- 
tru. Şi acele minţi induse în eroare de politica 
care continuă a fi în spiritul comunist, politică 
a autorităţilor de acolo, aceste minţi trebuie 
limpezite, ar trebui oamenii să se trezească la 
adevăr. Aceşti băieţi ai neamului nostru care 
au murit au făcut un bine pentru toţi, s-au 
jertfit pentru noi toţi şi dacă n-ar fi fost ei, am 
fi fost noi sau alţi tineri ca noi. Ei au avut 
pentru ce lupta şi-i slava lor, s-au dovedit a fi.. 
Vitalie: ...adevăraţi eroi... 

E.S.: Spuneaţi că sint de diferite naţionalităţi 
acei tineri care au înțeles şi au respectat 
istoria acestui pămint şi poporul în mijlocul 
căruia au crescut. Legat de această problemă, 
aş vrea să vă întreb ceva, legat de aceste 
probleme de respect reciproc a naţiunilor des- 
prinse din imperiul sovietic. Aveţi voi dialog pe 
aceste probleme cu tinerii din Rusia, din Ucrai- 
na, aveţi relaţii cu tineri de acolo? le ştiţi gin- 
durile? tinerii ruşi îşi respectă ţara, aşa cum 
voi O respectaţi pe a voastră? la fel ucrainenii, 
bieloruşii, lituanienii? Aveţi voi respect pentru 
problemele acestor naţiuni, şi au tinerii de aco- 
lo înţelegere şi respect pentru problemele na- 
ționalităţilor care se desprind? Care-i dialogul 
vostru cu ținerii din fostul imperiu? 

Svetlana: In orice caz, iată, din legăturile mele 
- cele mai multe sint cu tineri din Ucraina -, eu 
socot că tineretul respectă celelalte naţiuni. In 
fond, această politică de nerespectare este 
dusă de un cerc restrins, de aparatul puterii. 
Nenorocirea este că glasul acestuia este auzit 
şi ascultat. Respectul tinerilor, al studenţilor 
din alte republici nu este „ascultat“, nu este 
auzit... Pentru că oricît credem că a trecut 
vremea lor, forțele conservatoare, gindirea 
politică veche s-au menţinut totuşi, şi-şi joacă 
peste capul tinerilor ambițiile lor... 

Silvia: Eu aş spune că nu trebuie să se con- 
funde politica imperiului şi a cercurilor con- 
ducătoare cu însuşi poporul rus, cu națiunea 
rusă, la fel cu cea ucraineană, pentru că fie- 
care popor poartă în sine acest spirit al re- 
naşterii, fiindcă această renaştere este obiec- 
tivă, în baza tradiţiilor fiecărui popor. Am citit 
recent un studiu al unui istoric român, Nicolae 
Baciu, care conturează o hartă - studiul este 

în engleză - a renaşterii naţionale în fostul 
imperiu sovietic. Autorul subliniază acolo fap- 
tul că fiecare popor tinde spre libertate, tinde 
spre suveranitate şi această luptă se poartă 
într-un respect reciproc, fiecare naţiune cău- 
tind un compromis paşnic de rezolvare a pro- 
blemelor sale, în aşa fel incit să nu nege, să nu 
atingă celelalte naţiuni. 

E.S.: Dincolo de politica de conjunctură, există 
un respect reciproc, iar voi, tinerii, cred, vă 
simţiţi cei mai solidari între voi peste capetele 
tuturor ambițiilor şi conjuncturilor, ceea ce mi 
se pare foarte frumos... Adică, mă gindeam că 
e bine să nu vă desprindeţi de imperiu cu 
resentimente, cu antipatii pentru colegii voştri. 
Silvia: ...cu ură... 

E.S.: Mi se pare foarte important acest lucru şi 
găsesc că gindurile voastre sînt frumoase. 
Silvia: Mi-a pus un coleg o întrebare, cu citeva 
zile în urmă: „cum gindeşti tu, dacă n-ai mai 
vorbi limba rusă vreo zece-doisprezece ani, ai 
uita-0? ai şterge din memoria ta această limbă 
ca răspuns la ceea ce ne-a făcut nouă impe- 
riul sovietic?'. Şi eu i-am răspuns că nici nu-mi 
pot închipui aşa ceva, fiindcă eu cunosc foar- 
te bine limba rusă, limba clasicilor ruşi, cunosc 
literatura rusă... 

E.S.: Această cultură profundă a Rusiei... 
Silvia: ...cunosc istoria Rusiei şi - ştiu eu? - 
cred că nu mi-aş şterge din memorie nici chiar 
obiectul numit „istoria Uniunii Sovietice“, dar 
l-aş privi altfel, aş trata altfel această istorie, 
pentru că am de acum alte criterii de judecată, 
sînt înarmată cu alte principii, alte viziuni de 
analiză a adevărului istoric. 

E.S.: Este totuşi o bogăţie spirituală cunoaşte- 
rea culturii şi limbii unui popor cu care ai con- 
vieţuit, iar cultura rusă este una din marile şi 
mai ales protundele şi autenticele culturi ale 
lumii. 

Svetlana: Nu-i vina noastră că a fost practi- 
cată această politică de rusificare, sovietizare 
şi ideologizare a popoarelor din imperiu. 

E.S.: Şi nici vina poporului rus... şi el a fost 
represat, şi el a fost în lagăre în Siberia, au 
trecut prin aceleaşi greutăţi, intelectualii ruşi 
au fost la fel distruşi, exterminați în adevăratul 
sens al cuvîntului. 

Svetlana: Da, au fost trecuţi prin aceleaşi de- 
formări... Ştiţi, politica aceasta a cercurilor 
conservatoare vine din faptul că ei nu se pot 
dezice de esenţa lor. Le-a fost convenabilă, 
favorabilă, această politică şi pur şi simplu nu 
pot, n-ar fi bine - ei o simt - pentru ei să se 
dezică de ea... Pentru că eu cred că, pe unde- 
va, ei îşi dau seama de acele greşeli. Oricum, 
este o prostie să nu respecţi naţionalităţile 
celelalte, să nu respecţi istoria altor naţiuni... 
Şi totuşi acele cercuri se ţin de politica lor 
veche, nu vor să depună armele, nu vor să se 
dezică... 

E.S.: Gindirea lor este astfel structurată şi nu 
se mai pot depăşi pe sine... nu mai ştiu să 
gindească altfel. 

Svetlana: Aş menţiona că la noi la facultate, 
cursul de ilstoria Uniunii Sovietice poartă 
acum alt nume: „cursul de istoria popoarelor 
care au convieţuit pe teritoriul fostului imperiu 
sovietic“. 

E.S.: Am să vă întreb, adresindu-mă atit viito- 
rilor istorici, cit şi oamenilor tineri din acest 
spaţiu: ce ştiţi voi despre istoria de aici a 
anilor 1940-1953, adică imediat după intrarea 
în funcţie a pactului Ribbentrop-Molotov şi pi- 
nă după moartea lui Stalin? Ce reprezintă pen- 
tru voi părinţii şi bunicii voştri, cam înghesuiți 
în această istorie specială, unică, în istoria 
oamenilor din această zonă a lumii? Ce ştiţi de 
la bunicii şi părinţii voştri despre ea? 

Silvia: Aş spune că pînă nu demult, bunelul 
meu cunoştea mult mai bine istoria poporului 
român decit mine, fiindcă a avut această posi- 
bilitate să o studieze, iar noi, spre regret, am 
început, nu vreau să spun prea tirziu, că nu-i 
prea tirziu, şi, pe urmă, mai bine mai tirziu 
decit niciodată, iar părinţii noştri au fost în anii 
'40-'53 copii, nu mai ţin minte bine, nu pot să 
relateze precis evenimentele, dar buneii ne 
spun că a fost o perioadă de grea cumpănă 
pentru poporul nostru. În acea perioadă s-a 
abătut asupra poporului nostru acel val de 
represalii staliniste, acel val al deportărilor, ca- 
re a răpit pe mulţi fii ai poporului, multă lume a 
fost dusă în Siberia şi aceasta a avut urmări 
grave... pentru istoria de mai departe. Abia 
anul trecut, la cursul de istoria românilor, am 


aflat cîte ceva mai concret din istoria anilor 
'40-'53 şi trebuie să recunosc că am fost uluiţi 
şi în parte surprinşi de metodele represive fo- 
losite de conducătorul imperiului sovietic. Cit 
priveşte politica stalinistă față de poporul 
nostru, socot că a fost o mare greşeală, po- 
porul din Basarabia a fost total nevinovat, n-a 
avut nici o vină faţă de statul sovietic, a fost 
băgat cu forţa în imperiu, şi le-a fost aplicată 
oamenilor politica forţei, nedreaptă faţă de 
acest popor, a fost o mare greşeală ceea ce 
s-a făcut, a fost o perioadă care, ne spun 
bunicii noştri, mai bine să nu o ştim, cu toate 
că trebuie să o ştim, să ştim despre ea.. A 
fost o perioadă foarte grea, foarte rea, care 
nu este de dorit nimănui. Cu forţa a fost intro- 
dusă politica şi represaliile şi nu putea să nu 
fie acceptată de oameni politica aceea, în fu- 
ria represaliilor care erau atunci. Dacă nu te 
supuneai, puteai provoca situaţii şi mai grele, 
se putea ajunge la noi şi noi represalii şi la 
creşterea lipsei de respect față de poporul 
nostru. 

Svetlana: A fost o ironie a soartei, fiindcă am 
aflat că organizaţiile de partid din Basarabia, 
membrii acestor organizaţii au fost represaţi, 
deci cei care au contribuit în parte, aici, la 
intrarea Basarabiei în componenţa imperiului 
sovietic, au pătimit din urma acestei politici 
staliniste. 

Vitalie: Epoca stalinistă a fost o stare insu- 
portabilă, toate deportările se făceau fără nici 
o judecată, fără sentință, oamenii erau luaţi, 
duşi - unde? nimeni nu ştia unde şi de ce -, 
bunicii noştri au ajuns în diferite lagăre ale 
Gulagului, majoritatea deportaților au fost 
moldoveni, în toate izvoarele pe care le-am 
studiat găsim mai mult moldoveni. De ce mol- 
doveni? pentru că ei lucrau bine, ei trăiau aco- 
lo cu speranţa că dacă vor munci bine se vor 
întoarce mai repede acasă. Au fost nimiciţi 
fizic şi moral, puţini s-au mai întors, şi ei îşi 
amintesc şi povestesc. De la ei, martori şi vic- 
time ale acelor vremuri, mai aflăm şi noi cum a 
fost, ce-a fost, cum au dus-o ei acolo... 
Svetlana: Cum au rezistat... 

Silvia: Şi-n vremea asta a ieşit mai bine la 
iveală o trăsătură a poporului nostru: că-i tru- 

ditor, că-s oameni cu dragoste de muncă. Și 
iată, chiar acolo duşi fiind, ei nu s-au apucat 
să trindăvească, ci au muncit, au muncit aco- 
lo, au muncit şi aici, alţii s-au folosit de munca 
şi bogăţiile moldovenilor, şi acolo şi aici. Acolo 
s-au dus, au fost duşi, moldovenii, aici au venit 
ruşii şi au făcut o politică de schimbare a 
structurii demograțice a Moldovei... 

E.S.: Această schimbare a structurii demogra- 
fice se simte acum, cînd Moldova merge spre 
independenţă şi autodeterminare? se simte în 
mişcarea şi atitudinile de aici? 

Svetlana: Vedeţi, moldoveni foarte mulți tră- 
iesc în restul Uniunii, în Rusia mai ales. Cum au 
ajuns ei acolo, am vorbit despre asta. Şi iată, 
noi nu putem menţiona situaţii cînd aceşti oa- 
meni s-au manifestat împotriva sau în stinjeni- 
rea politicii de acolo. Ei, moldovenii se dau 
după obiceiurile, tradiţiile poporului rus, şi de 
asta noi nu înțelegem de ce poporul rus, lumea 
rusă care trăieşte aici la noi şi care ar trebui 
să respecte poporul de aici, care ar trebui să 
respecte şi să se dea după obiceiurile, tra- 
dițiile noastre, nu doreşte asta, refuză pur şi 
simplu acest respect poporului în mijlocul că- 
ruia trăieşte... Vedeţi, cred că asta depinde de 
conştiinţa omului... şi aş spune că purtarea 
moldovenilor dovedeşte că ei sînt mai conşti- 
enţi de ceea ce a fost şi ceea ce este acum... 
Vitalie: Dacă privim într-un plan mai general 
aceste represalii, găsim în istoriografie diferite 
puncte de vedere, diferite poziţii. Sint istorici 
capabili să studieze în arhive această istorie 
cumplită... De exemplu Andreeva, grupul Gor- 
nov, Soljeniţin. Andreeva dă un număr de re- 
presaţi - intelectuali, muncitori, țărani - de 
circa 40 de milioane, din întregul imperiu sovie- 
tic. Grupul Gornov dă o cifră mai mică: 
23000000, iar Soljeniţin o dă pe etape, în- 
cepind din anii '30 pină în 1953. Incepind din 
anii '36-'37-'38, dă anual sau pe etape de- 
portările în Gulag: 160000, apoi 180000 pină la 
800000 în 1950. Consemnează şi mortalitatea, 
toate aceste cifre înseamnă şi oameni omoriţi. 
În 1989, au fost descoperiţi î în masivul Kuropat 
563 de morţi, găsiţi într-o groapă comună, 
omoriţi banditeşte, cu cite 3-4 gloanţe în cap, 
acoperiţi cu tractorul, călcați, striviţi!... 

E.S.: Cum vă explicaţi voi atita ură împotriva 
omului cită a fost în acei ani? pentru că prac- 
tic era o omorire cu ură! 

Svetlana: Sint păreri subiective. Numai privind 
personalitatea lui Stalin şi trăsăturile caracte- 
rului său, însă, putem spune că pentru atinge- 
rea scopurilor politicii sale erau călcate în pi- 
cioare toate principiile. Orice popor, orice om 
care-i stătea în cale, era călcat în picioare, 
orice stătea în calea scopurilor sale - meto- 
dele nu mai aveau nici o importanţă. 

Vitalie: Sentinţele erau date şi mergeau de la 
sine. În epoca Ejovciană erau: ordinul no.t: în 
general; ordinul no.2: intelectualii; ordinul no.3: 
conducătorii militari ş.a.m.d. Şi dacă iscălea 
Stalin, se executa, nici nu se punea problema 
dacă-i vinovat, dacă nu-i vinovat omul... 

Silvia: Se spune că - poate nu sintem corect 
şi clar informaţi - se spune că Stalin poate nu 
cunoştea acele metode folosite pentru atinge- 
rea scopurilor politice. El dădea ordin, nu-l in- 
teresa cu ce metode se realiza, prin ce mij- 
loace... 

E.S.: O lume care a fost construită pe crimă şi 
ură. Putea rezista această lume? 

Svetlana: Putem spune că am ajuns noi înşine 
la răspuns, că am ajuns ziua răspunsului că nu 
putea să existe la nesfirşit această lume. 
Silvia: Prin politica stalinistă, ca rezultat al ei, 
au fost victime ale represaliilor cele mai emi- 
nente personalități ale neamului nostru. Pentru 
că cine a fost întii dus în lagăre? intelectualii, 
„intelighenţia“ acestui popor, intelighenţia care 
era sprijinul acestui popor, cea care era min- 
tea, cea care avea idei clare. Ea a fost dusă 
întii de aici, pentru a se putea înfăptui politica 
de demoralizare şi deznaționalizare... 

Vitalie: Stalin a fost un tiran singeros, el însuşi 
s-a exprimat în acest fel: „noi trebuie să cu- 
rățăm rîndurile“. 

E.S.: Deci o lume construită pe crimă şi pe ură, 
care, cum s-a dovedit, nu putea rezista. Cre- 
deţi că lumea de astăzi pe care o construim, 
trebuie înainte de toate eliberată tocmai de 
aceste dimensiuni, „vindecată" de aceste tră- 
sături: eliberată de ură, de agresivitate şi 
agresiune? Mi se pare mie că acum cînd se 
desface lumea asta veche, mai există destulă 

agresivitate şi agresiune în jur, destulă ură, 
prea multă ură, prea multă patimă... Cum vi se 
pare? 

Svetlana: Bineînţeles, iar ca argument al spu- 
selor dumneavoastră sînt evenimentele din re- 
publica aşa-zisă transnistreană... Dar să spe- 
răm, Cum am spus şi mai înainte, că aceste 
conflicte vor fi rezolvate, vor fi... 

Vitalie: ...aplanate. 

Svetlana: ...aplanate. Vor fi rezolvate pe cale 
paşnică şi nu se vor repeta. 

E.S.: In felul acesta a vorbit şi domnul Snegur, 
ieri, la mitingul de doliu, chemiînd la linişte, la 
calm... 

Vitalie: Vedeţi, separatiştii se străduiesc să ne 
tragă într-un război civil, iar preşedintele vrea 
să se rezolve prin alte metode, pe cale paş- 
nică, fără ură, aceste neînţelegeri... Fără ură, 
fără patimi, pentru că sîntem oamenii aceluiaşi 
pămint, trăim în aceeaşi casă şi nu avem de 
ce ne uri, indiferent de ce neam sîntem. 

E.S.: Credeţi că tinerii în general şi studenţii în 
special trebuie să se angajeze în viaţa politică 
a ţării? să fie membri unui partid politic, să 
participe activ la viaţa publică? Noi am spus 
ceva mai înainte că viitorul este al vostru. 
Intr-un fel, eu cred că el nu mai este al nostru, 
al generaţiei mele, este al vostru... Credeţi, în 
acest moment, cînd se încearcă limpezirea a- 
cestui viitor, că tinerii, dincolo de protesiona- 
lism, ar trebui să se angajeze şi în viaţa poli- 
tică? 

Svetlana: Bineînţeles că istoria, în afara politi- 
cii, nu există şi noi, ca viitori istorici, avem 
viziunile noastre, părerile noastre, concepţia 
noastră despre lume şi sigur vom adera la 
anumite idei politice, ale unui partid care re- 
prezintă, exprimă şi viziunile noastre. Dar, to- 
tuşi, indiferent de aceasta, noi trebuie să tra- 
tăm, să cercetăm adevărul istoric şi istoria, 
Cumva în afara politicii, adică obiectiv. Să ana- 
lizăm obiectiv situaţia şi să vedem clar core- 
laţia dintre forţe, chiar şi dintre partide. Pînă 
acum domnea sistemul monopartinic şi era, 
într-un fel, mai simplu, mai uşor, adică puteai 
privi doar dintr-un punct de vedere, nu exista 
alternativă, ea exista doar în tine: mergi sau 
nu cu acest partid, al treilea drum nu exista. 


Acum, deciziile noastre sînt mult mai greu de 
luat, situația este mult mai complicată prin 
noua bază care se creează. 

Silvia: Eu cred că trebuie să ne încadrăm în 
viaţa politică, pentru că noi, de acum, vrem şi 
o politică nouă, nu numai o istorie nouă, şi 
cred că în această politică nouă apar trăsă- 
turi specifice, caracteristice istoriei sau care 
sînt legate de istorie... Istoria dă idei politice, 
deci noi, istoricii, trebuie să ne încadrăm în 
această istorie nouă, iar fără noi cred că va fi 
mai greu de a duce o politică nouă! 

E.S.: Bravo, Silvia! 

Anatol:3 În ceea ce priveşte politica, eu socot 
că nici un om nu poate exista în afara so- 
cietății, societatea este ea însăşi politică şi 
bineînţeles că noi trebuie să fim la curent cu 
faptele, iar de faptele fiecăruia din noi depinde 
politica întregului popor. Şi nu-s cuvinte mari 
cînd spun popor, dar hai să spunem politica 
neamului nostru. 

E.S.: Deci consideraţi că tinerii trebuie să se 
angajeze în viaţa politică? 

Anatol: Nu că trebuie, aceasta este datoria 
cetățenească a fiecăruia, nu numai a tinerilor... 
E.S.: Ce reprezintă pentru voi, ca tineri din 
Basarabia şi ca studenţi la istorie, vecina 
voastră România? România despre care aţi 
auzit cele mai contradictorii lucruri: că-i țară 
mamă, Că-i soră, că a fost fascistă, cotropi- 
toare în Basarabia, că-i duşmană, şi care, de 
fapt e o ţară de oameni care vorbesc aceeaşi 
limbă cu voi! Ce reprezintă ea pentru voi? 
Svetlana: Anul trecut am avut marea bucurie 
să facem practica de muzeu în România. Pen- 
tru prima dată în istoria facultăţii, zece stu- 
denţi de la noi au făcut această practică de 
muzeu şi atunci am făcut cunoştinţă direct cu 
oamenii din România, cu studenţii de acolo, cu 
facultatea de istorie de la Universitatea din 
laşi... Poate pentru prima dată am realizat, am 
înțeles cu adevărat că este un popor ca noi, 
am văzut acest lucru, l-am simţit... Ne-am des- 
părţit chiar cu lacrimi de studenţii de acolo şi 
ținem legătura cu ei şi astăzi. Ciţiva studenţi 
de la facultatea noastră au plecat să-şi conti- 
nuie studiile la laşi şi avem legături nemijlocite 
cu românii de peste Prut. Deci, pentru mine, 

România este țara vecină, prietenă, cu care 
avem tradiţii comune, de fapt sintem acelaşi 
popor şi sper că relaţiile vor înainta în bine. 
Silvia: Privitor la vorba că România ar fi fost o 
țară duşmană, ocupantă... sigur că aceste idei 
au apărut în capetele oamenilor cu o anumită 
educaţie... din idei învechite... Noi care cunoaş- 
tem de acum real istoria neamului nostru nu 
putem spune aşa ceva, pentru că orice s-ar 
întimpla, noi sintem un popor comun, acelaşi 
popor, avem tradiții comune, cultură comună, 
limbă comună... Aşa vorbe noi nu putem spune! 
Vitalie: Desigur, noi cunoaştem mai bine istoria 
poporului nostru, din acele izvoare pe care le 
avem de acum la îndemină. Am primit cărţi de 
peste Prut, literatura necesară, şi de acum 
putem spune că ne-am apropiat mai mult de 
adevărul istoric. Mai sînt şi expoziţiile care se 
deschid aici, întilnirile cu specialişti români, 
toate acestea ne imbogăţesc orizontul şi pu- 
terea de judecată, de judecată în cunoştinţă 
de cauză... 

Anatol: Am avut posibilitatea să văd România 
încă în 1979, eram încă un copil şi atunci am 
înțeles un lucru simplu: că sîntem un singur 
popor. Este incontestabil că sintem un singur 
popor. Aprofundindu-mi cunoştinţele prin stu- 
diile de istorie şi avind în vedere şi virsta, îmi 
dau seama că deşi sintem unul şi acelaşi po- 
por român, există unele deosebiri între noi. ŞI, 
ca răspuns la întrebarea dumneavoastră „ce 
reprezintă România pentru mine?", aş spune 
că da, izvoarele ne sint comune, trebuie să ne 
întîlnim, să colaborăm, să ne apropiem spiri- 
tual, dar evoluţia istorică a fost aşa că s-au 
creat două state, sintem state independente 
şi pe calea aceasta trebuie să mergem mai 
departe. 

E.S.: Consideraţi că aici în Moldova există, s-a 
creat o nouă statalitate sau este pe cale, cum 
îmi spunea un jurist aici, să se creeze o nouă 
statalitate? 

Anatol: O nouă statalitate juridică, nicidecum 
culturală, nicidecum spirituală, pentru că este 
neîndoielnic că sintem de aceeaşi viță, avem 
aceleaşi izvoare şi rădăcini comune. 

E.S.: Să înțeleg că evoluţia a făcut, a dat 
posibilitatea formării unei noi statalităţi, indite- 

rent de rădăcinile comune ale poporului de pe 
o parte şi de alta a Prutului? Da, atunci să ne 
întoarcem către colegii voştri din România, 
studenții români, şi mai ales la cei de la istorie 
- aveţi voi legături cu ei? aţi încercat să stabi- 
liţi legături cu organizaţiile studenţeşti? şi ce 
relaţii aţi dori să stabiliţi cu ei? Dacă aţi vorbi 
Cu ei, către ce i-aţi chema? 

Svetlana: Am vorbit deja asupra acestei pro- 
bleme şi am spus că avem relaţii directe cu 
studenţii din România, personal regret că 
aceste relaţii sint numai cu studenții din laşi, 
aş fi dorit să-i cunosc şi pe cei de la Bucureşti 
şi Cluj, aş descoperi sigur ceva deosebit la cei 
din Cluj şi Bucureşti, fiindcă România este ma- 
re şi există sigur multe viziuni noi, interesante, 
care m-ar interesa şi m-ar captiva. Aş vrea să 
țin legătura cu studenţii de la Bucureşti. 

Silvia: Ştiţi, cele mai multe legături „româneşti“ 
noi le avem cu colegii noştri de aici, acei care 
învaţă în România şi care ne povestesc. De la 
ei aflăm cele mai multe lucruri. 

Vitalie: Sint studenţi de peste Prut care înva- 
ță aici, la diferite facultăţi. Şi locuim în cămine 
vecine şi ne întîlnim zilnic, jucăm împreună fot- 
bal, discutăm, ne întîlnim şi în cercuri mai re- 
strinse citeodată şi fără vorbă că aflăm foar- 
te multe unii de la alţii... Discutăm mai ales 
despre viața de acolo şi cea de aici, asta 
discutăm cel mai mult... 

E.S.: Şi ei au o părere foarte critică despre 
viaţa politică din România? nu-i aşa?! 

Vitalie: Cam aşa! 

Anatol: Aş vrea să continui gindul lui Vitali... 
Vitali are dreptate, tineretul este tineret, şi 
aceste întilniri la un fotbal, un şah, la „un pa- 
har de vorbă“, în cerc restrins, acestea sint, 
pentru acestea nu-i nevoie să fii de un neam 
neapărat. Principalul este... şi aş vrea să fac 
apel la tineretul din România... n-are impor- 
tanţă că aici sintem basarabeni, că acolo sint 
români regăţeni, eu socot că pămintul acesta 
este atit de mic şi nu-i nevoie să facem deose- 
biri, că-i român, că-i armean, că-i englez, prin- 
cipalul este să ne cunoaştem acum în tinereţe, 
aceasta-i o bază pentru prietenii viitoare, aşa 
că este nevoie de cit mai multe întilniri, de cit 
mai larg dialog între noi, de discuţiile acestea 

de le purtăm, toate acestea ne vor feri de 
evenimente ca cele din aceste zile, nu ştiu 
dacă aţi aflat... 

E.S.: Am fost şi eu la mitingul de doliu de ieri. 
Vitalie: Am vorbit despre asta. 

Anatol: Dar nu numai la asta mă refer, ideea 
este că trebuie să fim tineri şi să ne folosim de 
ceea ce ne dă viaţa, aceştia sînt anii noştri, 
acesta este timpul nostru, şansa noastră, şi 
trebuie să fim demni de ceea ce ne-a dat 
însăşi viaţa pînă în momentul actual. y 
Silvia: Sper că relaţiile, vizitele, vor fi mai de- 
se, chiar aş vrea să spun că de un an şi ceva 
mă străduiesc să ajung la facultatea de istorie 
a Universităţii din laşi, am şi o invitaţie a deca- 
nului de acolo, dar spre regretul meu, rectorul 
Universităţii noastre spune că nu avem cu ce 
le răspunde studenţilor de acolo, dacă vor 
veni la noi. Sper că de acum înainte vom avea 
cu ce le răspunde şi va fi fără birocratismul de 
pină acum, fără mari piedici, contactele vor fi 
mai directe şi vom avea posibilitatea să ple- 
căm acolo pe cit timp dorim şi pe cit timp 
avem nevoie pentru a ne perfecționa cunoş- 
tințele. 

Anatol: Sînt unii care vor dori să-şi continue 
studiile în România, şi au libertatea s-o facă, 
sînt unii care chiar vor să trăiască acolo, dar 
pentru asta trebuie o libertate mai mare... Şi ei 
să fie conştienţi că doresc să trăiască acolo. 
Uite, nu sînt puţini cei care sînt căsătoriţi aco- 
lo şi la fel, români în Moldova. Sint o mulţime 
de familii care vin încoace, altele se duc acolo. 
Vin, povestesc, aduc ceva de acolo, iau de 
aici şi duc acolo, inclusiv material istoric de 
acolo, găsesc cite ceva şi aici şi duc încolo... 
E.S.: Aţi realizat aceste legături strînse şi... 
Vitalie: ..şi istorice şi economice şi financiare, 
culturale, tot! 

Silvia: Istoria merge înainte, noi încă n-am au- 
zit de o aşa întîmplare ca istoria să fi mers 
înapoi! şi cred că prietenia, legăturile noastre 
cu studenţii de acolo vor merge înainte spre 
un progres sigur. De acum, istoria merge spre 
acel pas. Legăturile noastre să fie cit mai 
Strînse şi cît mai bune. 

E.S.: Vreau să vă spun că în România, mai ales 
acum după revoluție, vin cu rucsacul în spate, 


toată vara, studenţi şi tineri din toată Europa 
şi au stabilit legături cu studenţii noştri, vin pe 
joS, cu biciclete, cu trenuri, cu corturi, îi caută 
pe ai noştri să se cunoască, să se vadă la 
față, pentru că şi la noi atita vreme a fost 
închis şi oprit orice contact cu străinii. Stu- 
denţii noştri nu s-au putut cunoaşte cu tinerii 
din Europa, nici cu voi, de altminteri, nu s-au 
putut vedea atitea decenii... Văd că se înțeleg 
extraordinar, fie că-s germani, francezi, greci, 
austrieci. Deci s-a stabilit acest dialog al tineri- 
lor peste capetele tuturor patimilor şi orgoliilor 
politice, se realizează acest dialog, indiferent 
în ce limbă. Uite, nepotul meu nu ştie ruseşte, 
iar de aici i-a venit o verişoară de-a doua care 
nu ştia româneşte şi i-am văzut cum au înce- 
put să discute, iar într-un ceas se înțelegeau 
perfect pe formule matematice! Adică voi, ti- 
nerii, găsiţi orice limbaj ca să vă înţelegeţi, 
ceea ce mi se pare extraordinar de frumos... 
Silvia: Da, tinerii găsesc ieşire din orice si- 
tuație, şi găsesc limbajul potrivit pentru orice 
situaţie. 

E.S.: Şi fiindcă am vorbit de relaţii, aş avea o 
întrebare puțin mai complicată, legată evident 
de desprinderea Basarabiei de imperiul în de- 
zagregare, şi anume: este, după părerea voas- 
tră, doar o mişcare de desprindere pur şi sim- 
plu sau este în acelaşi timp o mişcare spre 
încadrarea în lumea contemporană europea- 
nă? Şi legat de aceasta, ce înțelegeţi voi prin 
această integrare în Comunitatea Europeană? 
ce înseamnă Europa pentru voi? 

Svetlana: Aş începe cu o paralelă între noţiu- 
nea de imperiu şi noțiunea de colectiv, cum a 
fost la noi. Adică fiecare membru al colectivu- 
lui era nivelat. Dacă încerca cumva careva 
să-şi manifeste capacităţi, dorințe, atunci era 
trimis la locul lui unde a fost şi nu i se permi- 
tea, nui se dădea posibilitatea pentru o activi- 
tate mai vie. Şi dacă facem paralela, fiecare 
popor din Uniune, dacă s-a străduit să ridice 
capul, a fost împins înapoi, n-a putut face 
nimic, iar unele nici n-au încercat cumva să 
ridice capul contra acestei politici dusă de 
conducerea centrală. Procesul de renaştere 
naţională a dat posibilitatea fiecărui popor din 
cadrul imperiului să-şi arate adevărata faţă, 

să-şi reinvie istoria, limba. Cit priveşte această 
mişcare paralelă de destrămare şi totodată de 
reintegrare în relaţiile internaţionale, de intrare 
într-un chip nou în Europa - nu ca parte com- 
ponentă a imperiului sovietic, vreme în care 
fiecare republică avea posibilitatea să aibă 
relaţii internaţionale numai prin intermediul 
centrului, ci ca popor de sine stătător, care 
are posibilitatea să-şi dezvolte nestingherit re- 
lațiile economice, politice, culturale -, cred că 
ea este reală. 

Silvia: Desprinderea aceasta de imperiu cred 
că nu poate fi doar o desprindere şi oprire pe 
loc a Moldovei, pentru că această desprindere 
este o mişcare, un progres şi cred că avintul 
nostru este un gind pe mai departe, adică de 
încadrare în relaţiile europene, pentru că ori- 
cum ar fi, Europa are o mult mai bogată expe- 
riență decit noi, o tradiţie mai îndelungată în 
acest tip de relații democratice, de relaţii pro- 
prii societății democratice. Pentru noi multe 
sint necunoscute, iar omul tinde totdeauna 
spre ceva mai bun şi ca atare, cred, noi nu 
putem să ne oprim pe loc, ci tindem spre o 
încadrare în relațiile europene. 

Svetlana: ..0 civilizaţie mai înaltă este tot- 
deauna atrăgătoare... 

Vitalie: Avem a învăţa ceva... Noi, aş spune, nu 
sintem încă despărțiți total de imperiu... Noi 
vrem să avem relaţii economice, culturale, dar 
să fim independenți, tot ce facem să facem cu 
libertate de mişcare, fără constringerea unui 
anumit tip de relaţii. Noi singuri, cu munca 
noastră, oricit de greu ne va fi, dar înşine să 
hotărim, noi să ne hotărim relaţiile economice, 
culturale cu o ţară, cu alta... Relaţiile inter- 
naţionale sînt un sprijin pentru dezvoltarea 
unui popor... Vor trece ani şi vom fi o Moldovă 
dezvoltată din punct de vedere economic, ca- 
pabilă să-şi stabilească relaţii internaţionale 
folositoare. 

Anatol: Legat de Casa Comună Europeană, 
cred că este imposibil să trăieşti înconjurat de 
atiţia vecini şi să nu ai nici un fel de relaţii cu 
ei. Gindul meu este că în imperiu noi am fost 
cu miinile legate şi a fost permanent un ames- 
tec dur în existenţa noastră, din partea impe- 
riului. Ca în viața fiecărui om, există probleme 

pe care le rezolvi cu colectivul, cu prietenii, dar 
sint lucruri sacre în care n-are voie nimeni să 
se amestece. Asemenea şi o republică, un po- 
por, are lucruri în care nimeni n-are voie să se 
amestece, n-are voie nimeni să ne dicteze în 
ce limbă să vorbim, n-are dreptul nimeni să ne 
spuie ce preşedinte să ne alegem ş.a.m.d. To- 
todată, noi trebuie să existăm şi economic, 
fiindcă economia este viața - vrem noi sau nu 
vrem - şi cum a spus colegul meu, noi trebuie 
să facem comerţ cu toate republicile... In Casa 
Europeană, eu văd libertatea-de manifestare a 
fiecărui popor. Să facem comerţ, să luăm nu 
numai bogății materiale, dar şi spirituale, să 
învăţăm chiar a munci. Eu nu spun că nu avem 
tradiţiile noastre, inclusiv de muncă, dar tre- 
buie multe să învăţăm, poate şi ei de la noi au 
ceva de învăţat. In Casa Europeană, eu văd 
pacea, care mi se pare principalul lucru acum, 
dar pacea depinde şi de noi, cite puţin de 
fiecare din noi. 

Vitalie: De ce să nu ne întîlnim noi toţi la o 
masă rotundă, să discutăm probleme diferite? 
Vedeţi, noi am fost încuiaţi în imperiu, totul se 
hotăra de la centru. Avem nevoie de deschi- 
dere, de dialog, avem nevoie să înțelegem cum 
e lumea de la ea însăşi, nu prin propoziţiile 
altora, prin hotărirea altora... Cred că prin re- 
laţii se realizează mult mai mult în creşterea 
noastră ca oameni. 

E.S.: Eu v-am întrebat o serie de lucruri, mai 
mult după interesele cărţii mele, dar voi aveți 
gindurile voastre pe care eu nu le-am ştiut 
ghici, legate de viața voastră ca tineri, ca 
studenţi. La această imagine a Basarabiei pe 
care doresc eu s-o duc în România - prin 
glasurile voastre - ce ginduri aţi putea adău- 
ga? ginduri pe care nu vi le cunosc? Vă rog să 
spuneţi dacă aveţi ceva de spus... despre via- 
ţa voastră, despre ce visaţi voi pentru Moldo- 
va, pentru viaţa voastră viitoare, pentru pro- 
fesia voastră? 

Svetlana: intii aş spune că sîntem mindri că 
trăim aşa timpuri şi ne dăm bine seama că şi 
copiii şi nepoţii noştri vor afla de la noi adevă- 
rul aşa cum a fost el, istoria reală a Basarabiei 
acestor zile de schimbare, din chiar anii noştri 
de studenţie, cînd noi trecem prin mintea 

noastră, prin sufletul nostru, toate eve- 
nimentele cite au loc. Şi incepind cu procesul 
de renaştere naţională, care are şi tragism în 
el - sînt lupte, zile de grea cumpănă - şi 
continuind cu cel de autodeterminare politică, 
totul trece prin mintea şi gindul nostru acum, 
al nostru, viitori istorici şi profesori de istorie. 
Cit priveşte problemele cotidiene, le avem, 
destule, fiindcă - să ne referim numai la stu- 
diile noastre - avem multe probleme, cauţi cite 
o carte la toate bibliotecile din Chişinău: la 
Academie, la Biblioteca Universităţii, a 
oraşului, şi n-o găseşti! Şi ar fi bine - să zic - 
să nu te mai gindeşti zilnic: unde măninci, unde 
o să locuieşti, unde să te odihneşti ş.a.m.d. Dar 
socotim că fiecare generaţie are problemele 
sale, aşa că problemele noastre, ale tineretu- 
lui, nu fac decit să se adauge la toate cite le 
are poporul nostru astăzi. 

Silvia: In vremurile noastre, problemele noas- 
tre sint şi ale poporului nostru... Şi desigur, 
avem multe, colega mea a menţionat unele din 
ele, dar eu sint optimistă. Cred că totuşi, pro- 
blemele noastre, încet-incet se vor rezolva, 
noi tindem spre o viață mai bună... Cred că şi 
problemele noastre se vor rezolva şi vom trăi 
mai bine, dacă nu noi, măcar generaţiile care 
urmează, cealaltă generaţie de studenţi va a- 
vea şi literatura de care are nevoie, şi cămine, 
şi toate condiţiile de studiu. Intr-o oarecare 
măsură, studiile noastre depind totuşi de sta- 
rea materială... Ştiţi, să te duci la bibliotecă şi 
să stai să lucrezi fără să iei masa, nu prea te 
trage inima... Şi nu asta te descurajează cel 
mai mult ci, cum spunea şi colega mea, ai 
nevoie de literatură de specialitate şi alergi 
între Biblioteca Academiei, Biblioteca Naţiona- 
lă, Biblioteca Universităţii, o zi întreagă... Şi 
totuşi, ştiţi, eu cred că spre viitor noi trebuie 
să ne ducem cu inima deschisă, fără nici o 
problemă. Totul va îi rezolvat, nouă nu ne va 
rămine decit să studiem. Atunci cred că şi 
gindurile noastre vor atinge un nivel mai înalt 
decit acum. 

Svetlana: Tineretul este în general idealist în 
comparaţie cu celelalte pături ale populaţiei. 
Este aşa - cum să spun? -, lumea e mai 
fantastică pentru ei, cu mai multe dorinţe pro- 


iectate în viaţă. Tineretul are multă fantezie, 
dar problemele materiale ne fac să ne coborim 
pe pămint. 

Vitalie: Aş susține punctul de vedere al cole-. 
gei noastre, dar cred că nu numai starea ma- 
terială contează, principala problemă acum 
este să rezolvăm - socot eu - toate proble- 
mele pe cale paşnică. E destul singe, destule 
lacrimi. Dar noi sintem fericiţi într-un fel că 
trăim aşa zile, avem ce spune la copii şi la 
nepoți, pentru că trăim vremuri grele şi princi- 
palul - ştiu eu, poate sint prea modest - ce 
mi-l doresc este să fie pace, să fie pace şi 
toate vor fi bune. In ceea ce priveşte tineretul, 
eu socot că nu există viaţă fără probleme, 
numai problemele ne aduc aminte că existăm! 
Şi nu vreau să mă repet, s-a spus mult despre 
învățătură, dar învăţătura trebuie s-o duci. Ca 
să faci ştiinţă, să faci carte, este necesar să-ţi 
baţi capul în primul rînd cu cunoştinţele şi nu 
Cu aceea că unde trăieşti, ce măninci.. 

E.S.: E nevoie de foarte multă muncă ca să 
devii un specialist bun. 

Vitalie: Da, anume să fii iniţiat în domeniul în 
care munceşti, dar să nu te mai gindeşti şi la 
ziua de miine, cum o să... 

Silvia: Cum vei exista! 

Vitalie: Da, cum vei exista! Aceasta este o 
problemă acută în momentul actual şi totuşi 
sint optimist şi subliniez încă o dată că princi- 
pala problemă care mă preocupă este să fie 
pace... Destule lacrimi! destulă moarte! 

E.S.: prea multă ură! 

Vitalie: Da, ură, noi trăim ca într-o junglă, as- 
ta-i junglă adevărată, unde om pe om se mă- 
nincă şi vreau să spun că într-o oarecare 
măsură, asta depinde şi de conducere, în di- 
rectă măsură de cei care conduc, fiindcă to- 
tuşi, condiţiile şi toate depind de cei care con- 
duc. Cum conduc ei, aşa şi oamenii simpli se 
vor include în această politică, în curentul 
acesta... 

Anatol: Visez la o Basarabie liberă, fericită, cu 
oameni frumoşi, cu flăcăi ca Făt-Frumos şi cu 
lene Cosinzene harnice... Şi ajung la vorba 
noastră de totdeauna: dacă va fi piine pe 
masă, va fi şi bucurie în casă! 

E.S: Vreau să vă spun şi eu un gind al unui 

student din America care a fost în Basarabia 
pe 27 august, la declararea Independenţei. Se 
numeşte Mihai Carp şi îşi va pregăti doctoratul 
în România pe o temă care cuprinde şi Basa- 
rabia, problemele Basarabiei. A venit la Bu- 
cureşti şi de acolo a venit aici la Chişinău. 
Cind s-a întors de la Chişinău, a venit la mine 
cu faţa luminată şi mi-a spus: „Am fost acolo 
cînd s-a declarat Independenţa, i-am cunoscut 
pe tinerii din Basarabia şi ce eram eu îndră- 
gostit de Basarabia - el e român care trăieşte 
în America -, dar acum cind i-am cunoscut pe 
tineri mi se pare Basarabia şi mai frumoasă. 
Elena, ştii ce frumoşi sînt tinerii din Basarabia, 
ce minunaţi sînt?! sînt puri, sint morali, sint 
extraordinari şi ei sint nădejdea de miine a 
Basarabiei, a Moldovei de miine“. Am vrut să 
ştiţi gindurile acestui tinăr, care este de virsta 
voastră. Şi acum, la încheiere, aveţi vreun me- 
saj pentru colegii voştri din România? Vine 
Crăciunul, vine Anul Nou! Ce ginduri în ajun de 
aceste sărbători să duc acolo? 

Svetlana; Bineînţeles, cred că şi studenţii din 
România au problemele lor zilnice, cum avem şi 
noi. Eu le doresc ca aceste probleme să de- 
vină din ce în ce mai mici, mai neînsemnate, cit 
mai uşor rezolvabile, le doresc toate cele bune 
şi o întilnire pe curind! 


Silvia: Le doresc ca toate visele lor, idealurile, 
chiar şi cele neexprimate cu glas şi ţinute în 
gind şi-n minte, să se realizeze, şi cît mai sint 
tineri! Cred că acea reţinere în exprimarea 
viselor există la toţi tinerii, dar şi neexprimate 
ele rămin în noi multă vreme, poate o viaţă, le 
doresc ca acele ginduri care nu sint scoase la 
iveală, de sint frumoase, să se împlinească, să 
se rezolve pină la sfirşit. 

Anatol: Ţinind cont că sîntem în ajunul Anului 
Nou, le doresc tinerilor din România la mulţi 
ani! sănătate!, iar problemele pe care le au să 
le rezolve ei, să nu le dea altora să le rezolve, 
să fie demni şi să aibă mindria de a şi le 
rezolva singuri. Şi toate cele bune să se 
adune, toate cele rele să rămină în anul care a 
trecut. 

Vitalie: Cele rele să se spele... Şi îi aşteptăm 
să vină, să fie sănătoşi şi să ştie că noi întot- 
deauna îi vom susţine, ei să ne susţină, şi 
desigur o să ne întîlnim la o masă plină de 
bucate, la un pahar de vin şi cintece... 

E.S.: Cintece frumoase de oameni tineri. Şi cu 
asta, eu vă mulțumesc. 


18 decembrie 1931, 
Facultatea de istorie. Chişinău 

MIHAI CIMPOI 


istoric şi critic literar, eseist 


presedintele Uniunii Scriitorilor din Moldova 


„Da, scriitorii au fost aceia care au întreţinut flacăra demnităţii 


naţionale... “ 


Elena Siupiur: Vă invit la o discuţie despre 
demnitate, dar nu în plan teoretic, ci în planul 
concret al istoriei ultimei jumătăţi de veac a 
Basarabiei, care a fost - dacă ne gindim bine 
- şi o jumătate de veac de singurătate a 
aceleiaşi Basarabii! Vi se pare, vi s-ar părea 
potrivit pentru o carte despre destinele Basa- 
rabiei titlul: Un caz de demnitate? 

Mihai Cimpoi: La Rochetoucauld spunea că 
există o demnitate care nu atirnă de noroc, o 
demnitate ciştigată prin etorturi, rezistenţă, 
perseverenţă, de către cel care o doreşte. 
Demnitatea basarabenilor este din această 
categorie, deşi ne-a suris într-un fel şi norocul. 
Dacă e adevărat că Dumnezeu a fost în 1989 
român, precum spunea atit de inspirat Eugen 
lonescu, e de precizat că a fost român şi 
pentru basarabeni. Fiindcă îndărătul schilleria- 
nului strigăt: „Demnitatea este în miinile voas- 
tre, păstraţi-o! Ea coboară cu voi, cu voi se 
înalță!', stau ani de tăcere, de revoltă întun- 
dată, de dorință statornică de a ne păstra 
identitatea. E vorba de trecerea de la o formă 
de demnitate la alta, de la una introvertită la 
alta extravertită, ieşită în luminiş. 

E.S.: In cadrul politic şi moral european al ulti- 
milor 50 de ani, cazul Basarabiei se înscrie ca 
un Caz de Demnitate. A fost un caz de încăl- 
care cinică a demnităţii şi voinţei unui popor 
prin pactul Ribbentrop-Molotov. A fost pus de 
Nicolae lorga în Consiliul de Coroană din iunie 
1940, ca răspuns la ultimatumul sovietic, tot 
ca un caz de demnitate, a fost pus ca un act 
de demnitate poporului şi armatei române în 
iunie 1941, a constituit momentul pripit de ec- 
lipsă a demnităţii Europei la tratatul de pace 
de după al doilea război mondial, cind a con- 
trasemnat aplicarea pactului Ribbentrop-Molo- 
tov şi închiderea Basarabiei în graniţele impe- 


riului lui Stalin... Apoi, puşi în cătuşe, şi la pro- 
priu şi la figurat, basarabenii au fost abando- 
naţi şi lăsaţi să-şi apere şi să-şi păstreze dem- 
nitatea de oameni şi popor dacă mai aveau 
chei de aşa ceva! Puteţi să comentaţi aceste 
situaţii limită în care a fost pusă demnitatea 
umană? 

M.C.: A fost de fapt o singură situaţie limită, 
consfinţită de odiosul pact Ribbentrop-Molo- 
tov, din care au derivat toate celelalte. Dar 
firul destinului vitreg al Basarabiei se toarce 
de Parcelele răuvoitoare ale istoriei de mai de 
mult, încă de la 1812, după cum ştiţi, dacă nu 
de la 17741, de cînd urmărea şi Eminescu „firul 
roşu al dreptului neschimbat al Moldovei asu- 
pra Basarabiei". 

E.S.: Printr-un alt act cinic, după 1945, teritoriul 
Basarabiei a fost ciopirţit în trei: nordul şi 
sudul dăruite Ucrainei şi ţara redusă la terito- 
riul de astăzi al Republicii Moldova. În plus, 
începînd din 1940 şi continuind cu 1945-1949, 
1952, populaţia din acest spaţiu a fost strămu- 
tată în număr foarte mare în Extremul Nord, în 
Asia - fie în lagăre, fie deportaţi. Toate aces- 
te modificări geopolitice şi demografice nu 
sint oare,încercări de strivire a demnităţii, per- 
sonalității şi identităţii unui popor? 

M.C.: Stimată doamnă Siupiur, a existat un 
întreg complex de factori care nu se reduce 
numai la cei geopolitici şi geografici. Procesul 
de deznaționalizare de proporţii monstruoase 
a fost declanşat cu mijloace rafinate, aplicate 
timp de două secole în cadrul Imperiului Rus. 
S-a lucrat metodic şi sistematic, în toate di- 
recţiile, iar ciopirţirea stalinistă a teritoriului şi 
operaţia de tăiere a firelor ce ne legau de 
trecutul şi contextul spiritual general romă- 
nesc prin construirea unei corțin [de-a 
lungul Prutului a fost completa i de-alte pro- 

cese: cultivarea unei conştiinţe deznaţionali- 
zate, mancurtizate - cum zicem noi, citindu-l 
pe Cinghiz Aitmatov -, interzicerea şi sovieti- 
zarea obiceiurilor şi ritualurilor - la Crăciun nu 
era voie să colinzi, la Anul Nou nu puteai să 
faci o urătură... —, închiderea parţială sau to- 
tală a şcolilor naţionale şi a grădinițelor „mol- 
doveneşti" la oraşe şi chiar la sate. Limba 
română era considerată net inferioară celei 
ruse, era considerată „neomenească“, iar sub 
genericul internaţionalizării abstracte, era so- 
cotită ca lipsită de orice perspectivă - tertip 
propagandistic, care i-a făcut pe unii basara- 
beni să-şi dea copiii la şcolile ruseşti. Şi multe, 
multe altele. „Se sparie gindul“, vorba cronica- 
rului. Deci, au fost şi alţi factori, geopsihici, 
politico-culturali, economici, politico-proțesio- 
nali. Erau preferaţi, bunăoară, şefii căsătoriţi 
cu rusoaice sau originari din Transnistria, zo- 
nă aproape deznaţionalizată şi transformată 
în „tampon" politic al Moldovei, la ora aceasta. 
E.S.: Un popor îşi face simțită prezenţa în 
lume, îşi mărturiseşte identitatea, personalita- 
tea şi prin cultura sa. Or, primele dimensiuni ale 
acestei identități care au fost rase din viaţa 
lumii dintre Prut şi Nistru în epoca stalinistă 
sînt tocmai cultura română, limba română, in- 
telectualitatea română, instituţiile de cultură 
păstrătoare ale tradiţiilor specifice acestui po- 
por. Vreţi să vorbiţi despre acest holocaust 
cultural? unde au dispărut intelectualii? ce s-a 
întimplat cu instituţiile de cultură? 

M.C: Holocaustul cultural a fost, iarăşi, multidi- 
mensional, complex, abil dirijat. Basarabia a 
fost lipsită totalmente de intelectuali, o parte 
trecînd Prutul şi stabilindu-se în România, 
unde, de asemenea, au fost maltrataţi pentru 
că erau „basarabeni“2. Cei care au rămas aici 
au fost deportaţi în Siberia şi în nordul Rusiei, 
în patru-cinci etape: 1940, 1941, 1944, 1949, 
1952. Din reconstituirea documentară amplă a 
Gulagului sovietic realizată de Alexandr Solje- 
niţin, reiese limpede că intelectualii basarabeni 
au fost cel mai crunt trataţi, alături de intelec- 
tualii letoni, estoni, lituanieni. Aşadar, pactul 
Ribbentrop-Molotov s-a aplicat în plan practic 
cu deosebită consecvență şi zel susținut. A 
fost, apoi, cultivat şi promovat cu îndirjire mo- 

delul de intelectual sovietic, realist-socialist, 
prorusesc, pe care-l impuneau toate instituţiile 
de învățămint, sociale, culturale. Generaţia de 
intelectuali a anilor '80 a întreprins un act 
justiţiar. A fost „miracolul basarabean“, care a 
cîştigat admiraţia tuturor românilor şi nu nu- 
mai a lor. 

E.S.: După distrugerea vetrelor de limbă ro- 
mânească a satelor, prin deportări, colectivi- 
zare, după introducerea unei limbi străine în 
administraţie, după distrugerea instituţiilor de 
cultură şi a intelectualilor, în grija cui a rămas 
limba română? Ce s-a întîmplat cu ea? Vă rog 
să răspundeţi sincer: cum se vorbeşte pe stra- 
dă, în instituţii, în şcoli, în facultăţi? Ce limbă 
se vorbeşte? 

MC.: Limba noastră este casa fiinţei noastre. 
In Basarabia, această casă arată cam sără- 
cuț, fără briie, prăvălită pe-o parte, cu culori 
spălăcite. Important este, însă, nu cum arată 
la ora aceasta, ci însuşi faptul că a supra- 
vieţuit, că este o casă demnă, ca să revenim 
la leit-motivul discuţiei noastre. Este, însă, un 
aspect şi mai monstruos al problemei şi care 
nu constă atit în rusificarea limbii prin infiltra- 
rea masivă a rusismelor şi a decalcurilor în 
limbă, cit în modelarea rusoțilă a gindirii. Ca să 
înţelegi vorbirea unui parlamentar de aici - fie 
că e tehnician, fie că e om de cultură -, e 
nevoie să-l traduci din ruseşte. Actul de oficia- 
lizare a limbii române şi de revenire la alfabetul 
latin pune capăt acestui proces de înstrăi- 
nare, dar e nevoie de eforturi mari pentru a 
redresa situaţia. 

E.S.: Este adevărat că majoritatea intelectuali- 
lor basarabeni trăiesc acum o dramă, se simt 
expulzați din matca lor firească de existenţă, 
nevoiţi să-şi schimbe gindirea, vorbirea, scri- 
sul, limbajul profesional, limbajul creaţiei! Cre- 
deţi că este o chestiune de generaţii „reim- 
blinzirea“ alfabetului latin şi a limbii române? 
M.C. Nu. Procesul de trecere la alfabetul latin 
nu cunoaşte obstacole deosebite. Generaţia 
în vîrstă l-a învăţat în şcoli şi licee3, tinerii au 
studiat limbi străine cu alfabet latin. De timp 
însă, procesul de reintegrare în conextul cultu- 
ral românesc are nevoie. 

E.S.: Am citit, în ultimii ani, literatură basara- 

beană într-o minunată limbă română: opera lui 
lon Druţă - scrisă nu ieri, alaltăieri, ci de vreo 
două decenii încoace. Opera lui Grigore Vieru, 
Dumitru Matkovski, Aureliu Busuioc, Mihai Cim- 
poi, Nicolae Dabija şi a multor altora sînt pur- 
tătoarele unei limbi române de o rară nobleţe. 
Se poate spune că aici, limba română a fost 
salvată prin literatura acestei generaţii? Că 
scriitorii sînt cei ce le redau basarabenilor lim- 
ba lor maternă? 

M.C.: Da, scriitorii au fost aceia care au în- 
treținut flacăra demnităţii naţionale, cultul lui 
Eminescu şi al folclorului, al limbii frumoase 
româneşti. Cred că poeţii basarabeni au scris 
cele mai inspirate imnuri consacrate limbii ro- 
mâne, de la Alexie Mateevici pînă la Grigore 
Vieru. Scriitorii de pe malul stîng al Prutului au 
vorbit despre stințenia limbii române. Vă citez 
citeva rînduri vibrante din prefața cu care a 
preludat a sa Taina care mă apără, Grigore 
Vieru: „Locuim o istorie vie. Victorioase verbe, 
dar şi dureros rănite de-a lungul vieţuirii lor în 
istorie, fac parte din curgerea sîngelui prin 
trup, din, cum ar spune Cantemir, nedezrupta 
continuaţie, parte din aerul nostru, devenit 
prin ele un fel de aer personal. lată de ce, 
dragă cititorule, fiinţa mea, care e a ființei 
strămoşilor mei, este atinsă-n adinc de - cum 
să-i spunem? - hai să-i zicem îngindurare, da- 
că nu doreşti s-o numim altfel. Avem un grai 
cu ochi umezi de dor şi istorie, un grai cu 
timple îmbrobonate de roua trudei creatoare. 
Nicăieri dorul nostru de desăvirşire nu s-a ară- 
tat mai clar şi mai cu tărie ca în cuprinsul 
limbii. Limba este cea mai mare dreptate pe 
care poporul şi-a făcut-o sieşi. Legămintul 
sacru cu limba maternă, pe care l-au gloriticat 
întotdeauna poeţii noştri, a păstrat ființa ro- 
mânească în Basarabia. 

E.S.: Se poate spune atunci că renaşterea 
limbii române literare culte, din pustiul lăsat de 
epoca stalinistă, este un caz, un act de demni- 
tate? Şi este cazul intelectualilor basarabeni 
un caz de demnitate? 

M.C.: Da, cazul intelectualilor basarabeni care 
au salvat limba şi prin ea ființa românească 
dintre Prut şi Nistru este un caz de demnitate. 
Un caz istoric de redare a demnităţii. 


E.S.: Se poate spune că, într-un fel, literatura 
basarabeană a ultimelor două decenii a de- 
vansat gindirea politică, şi chiar acţiunea poli- 
tică, pe firul ideii renaşterii naţionale? pe firul 
renaşterii, a refacerii solidarităţii poporului 
dintre Prut şi Nistru cu propriile rădăcini de 
conştiinţă naţională? a regăsirii solidarităţii cu 
propria-şi demnitate? 

M.C.: Opera de renaştere naţională în Basara- 
bia a fost pregătită de operele scriitorilor ba- 
sarabeni. Fraza conţine un adevăr axiomatic. 
E.S.: In vijelia aceasta de succesiuni a situaţii- 
lor politice, apare aici şi aiurea - iar dacă 
greşesc, vă rog să mă corectaţi - o uşoară 
tendință de a bagateliza, de a diminua rostu- 
rile literaturii basarabene de pină acum, de a le 
reduce numai la funcţia sa morală, etică, poli- 
tică. 

M.C.: Unii s-au cramponat de implicarea litera- 
turii basarabene în politic. Zic în politic şi nu în 
politică, fiindcă eu consider că nici un mare 
scriitor, fie el Eminescu sau Camus, nu poate 
face abstracţie de politic, ca fenomen esenţial 
al existenţei umane. In conferinţa sa Artistul şi 
timpul său, ţinută cîteva zile după decernarea 
premiului Nobel, Albert Camus definea memo- 
rabil o asttel de implicare ineluctabilă: „Nu e 
vorba, aşadar, de a şti dacă arta trebuie să 
fugă de real sau să se supună acestuia, ci 
doar cu ce doză exactă de real trebuie să se 
împovăreze opera, ca să nu dispară în nori 
sau, dimpotrivă, ca să nu se tirască cu tălpi 
plumbuite. Fiecare artist rezolvă această pro- 
blemă aşa cum simte şi cum poate." Literaturii 
basarabene i se recunoaşte un protil paşop- 
tist distinct. Or, „paşoptismul“ nu este singura 
direcţie estetică - subliniez: estetică -, pe ca- 
re O susţin cei mai reprezentativi poeţi de pe 
malul sting al Prutului. Acelaşi Grigore Vieru 
are versuri lirice tulburătoare despre dragos- 
te, moarte, relaţiile eu-lui cu universul. El cul- 
tivă o poezie colorat existenţială. Nu e cazul 
să absolutizăm nici formula paşoptistă, nici 
cea modernistă sau postmodernistă. „Toate 
genurile sînt bune în afară de cel plicticos“, 
spunea Voltaire. „Experienţa estetică ne arată 
că există o poezie profundă şi o poezie super- 
ficială“, spune George Călinescu în Universul 

poeziei. Deci, cearta între tradiţionalişti şi mo- 
dernişti este falsă în Basarabia. Important e 
modelul de „Poet - Om al Cetăţii", pe care l-au 
impus convingător poeţii basarabeni. 

E.S.: Este oare valorificarea moştenirii literare 
una din dimensiunile contemporane ale evo- 
luției, ale devenirii literaturii basarabene? de 
realizare, de recucerire sau reafirmare a uni- 
tății spirituale? 

M.C.: Este o datorie sfintă a noastră să redăm 
cititorului basarabean toţi marii clasici ai litera- 
turii române. La noi, aici, ziua de naştere a lui 
Eminescu este considerată sărbătoare naţio- 
nală, semn că renaşterea basarabeană s-a 
datorat şi unui alt legămint sfînt: cel cu clasicii. 


Există un plan monumental de editare a clasi- 
cilor: reluăm ediţia naţională Eminescu în 16 
volume, a apărut Creangă într-un volum, Asa- 
chi şi Nicolae Costin în cite două, apare Alec- 
sandri în zece volume, Negruzzi în patru vo- 
lume, Caragiale în şase, Stere în patru. La 
Chişinău s-au înființat trei reviste noi: „Mihai 
Eminescu, Limba română, Sud-Est". 
E.S.: Şi mă întorc la vorba dintii: este istoria şi 
ființa acestei țări un caz de demnitate în isto- 
ria europeană? 
M.C.: Deschiderea noastră spre Europa se fa- 
ce, neîndoielnic, prin prisma demnităţii recişti- 
gate. 

Chişinău, 15 octombrie 1991 

ANATOL PETRENCU 


istoric, doctor în ştiinte istorice, şeful catedrei de istorie contemporană 
decanul Facultătii de istorie a Universitătii din Chișinău 


„Politica natională promovată de țarism în Basarabia a avut scopul 
bine definit de a schimba componenţa etnică a populatiei. In perioa- 
da sovietică, experiența ţarismului în politica naţională a fost nu 
numai folosită cu aplicaţie, ci şi completată cu noi mecanisme de 


propulsare.” 


Elena Siupiur: Sinteţi poate cel mai tînăr de- 
can al facultăţii care studiază una dintre cele 
mai virstnice dimensiuni ale societății umane: 
istoria. Istoria a fost dintotdeauna punctul de 
sprijin al unui popor, certitudinea sa; de o vre- 
me, istoria este pentru multe popoare o pro- 
blemă de demnitate, certitudinea demnităţii lor 
şi cred că în Basarabia ne aflăm în faţa unui 
astfel de caz. Cu ce preteraţi să începem dis- 
cuţia? cu tinereţea acestei facultăţi: studenții 
ori cu istoria demnităţii țării lor: Basarabia sau 
Republica Moldova, în ultima ei ipostază? 
Anatol Petrencu: Ca decan al Facultăţii de 
istorie a Universităţii de Stat din Moldova sînt 
într-adevăr tînăr. în funcţia dată am fost ales 
de către Senatul universitar în mai 1990. Deci 
am un stagiu de doi ani la decanat... In ceea ce 
priveşte virsta, 37 de ani, consider că nu mai 
sint chiar tinăr. Aş fi vrut să mă socot brudnic, 
dar nu mai am nici un drept... Prea mari sint 
îndatoririle istoricilor taţă de trecutul neamului, 
de tratarea lui obiectivă, veridică şi generaţia 
noastră - pe care o consider o generaţie „de 
tranzit”, pentru că abia după noi vor veni alţi 
istorici cu orizonturi mult mai largi în cunoaş- 
terea istoriei, a limbilor clasice şi moderne etc. 
- are sarcina de a elibera cercetarea şi preda- 
rea istoriei de dogme şi falsuri, spre a o în- 
drepta spre adevărul sacru al trecutului popo- 
rului nostru. Mai există încă probleme şi în 
pregătirea specialiştilor din domeniul istoriei şi 
cred că am putea începe cu asta dialogul 
nostru, cu treburile facultăţii, adică. 

E.S.: Facultatea de istorie, în acest moment de 
răscruce, prezintă importanţă pentru societa- 
tea basarabeană pentru că este spaţiul în ca- 


re se limpezeşte adevărul de minciuna aşter- 
nută peste istoria acestui neam, iar profesorii 
de istorie au în acest proces un rol decisiv. 
Ciţi studenţi are acum facultatea de istorie? 
de ciţi profesori de istorie are nevoie ţara? 
A.P.: Facultatea de istorie există din momentul 
deschiderii Universităţii de Stat din Moldova 
(1946). In ultimii ani, la Facultate au fost admişi 
75 de tineri şi tinere. Avem două grupe: 50 de 
studenţi la grupa cu predarea în limba română 
şi 25 la cea cu predarea în limba rusă. În grupa 
Cu predare în limba rusă, studenții sînt de dife- 
rite naţionalităţi: ruşi, români, bulgari, găgăuzi. 
Este cazul să amintesc că în Chişinău mai 
există o facultate de istorie, în cadrul Institu- 
tului Pedagogic „Ion Creangă“. Cind separa- 
tiştii din Republica Moldova - mă refer la cei 
din stînga Nistrului şi Tighina - au proclamat 
aşa-numita Republică autonomă nistreană, ei 
s-au gindit să-şi întemeieze şi o universitate, 
în cadrul căreia să fie şi o facultate de istorie. 
Astfel, mica noastră republică s-a pomenit cu 
trei facultăţi de istorie. Imi vine greu să vă 
spun de ciţi protesori de istorie are nevoie în 
prezent Republica Moldova. Vă pot spune cu 
certitudine că întotdeauna, la repartizarea ti- 
nerilor specialişti, mai rămin posturi libere. Cu 
riscul de a fi învinuit de banalitate, pot afirma 
că Moldova are nevoie de buni profesori de 
istorie, cu cît mai mulţi, cu atît mai bine... 

E.S.: Unde au fost pregătiţi profesorii ce pre- 
dau în prezent în şcolile din Republica Moldo- 
va? În ce limbă predau? Care sint, după pă- 
rerea dvs. problemele cu care se confruntă 
profesorii în predarea istoriei în liceele şi în 
şcolile de cultură generală? 

AP.: Marea majoritate a profesorilor de istorie 
ce predau în şcolile din Republica Moldova au 
fost absolvenţi ai celor două facultăţi chişi- 
năuene. O parte mai mică din corpul profeso- 
ral de istorici a făcut studii la Universitățile din 
fosta UR.S.S.: „M. V. Lomonosov" din Moscova, 
la cele din Sankt-Petersburg, Odessa, Kiev, 
Minsk etc. În şcolile româneşti, profesorii de 
istorie predau în limba română, în cele ruseşti: 
în limba rusă, în cele mixte, româno-ruse - mai 
există încă în Moldova dintre Prut şi Nistru 
astfel de şcoli -, - profesorii de istorie predau în 
clasele româneşti în română, în clasele ru- 
seşti: în rusă. In predarea istoriei în şcolile din 
Moldova, au intervenit schimbări radicale. Pînă 
nu demult, atenţia principală în predare s-a 
acordat istoriei fostei U.R.S.S. care, de fapt - 
în linii mari - se reducea la politica internă şi 
externă a ţarismului pînă la 1917 sau a regimu- 
lui totalitar comunist, după această dată. Toa- 
te manualele de istorie, afară doar de cel al 
aşa numitei R.S.S. Moldoveneşti, erau scrise la 
Moscova, avînd o puternică amprentă a dog- 
melor ideologice existente. La Chişinău, aces- 
te manuale erau traduse. Programele de în- 
vățămint au fost identice pe întreg teritoriul 
fostului imperiu sovietic. După proclamarea su- 
veranităţii de stat şi a independenţei Republicii 
Moldova, istoria neamului, adică istoria români- 
lor, a fost pusă la baza predării istoriei în 
şcolile de cultură generală, în licee, în facultăţi. 
In acelaşi timp, trebuie să vă mărturisesc fap- 
tul că predarea istoriei în şcoli s-a lovit de 
greutăţi uriaşe. Principala dificultate - după 
părerea mea - a fost şi continuă să fie imposi- 
bilitatea de a trece cu mijloacele materiale 
existente de la sistemul linear de predare a 
istoriei, caracteristic şcolii sovietice, la siste- 
mul ciclic de predare, caracteristic celei ro- 
mâneşti. Absența concepției clare de trecere 
de la un sistem de predare a istoriei în şcolile 
de cultură generală şi licee la alt sistem, nedi- 
fuzarea în presă a intențiilor noii conduceri 
ministeriale la acest compartiment, nepregăti- 
rea bazei materiale a acestei treceri, lipsa ma- 
nualelor de istorie destinate şcolii medii şi gim- 
naziului - şi mă refer nu numai la manualele de 
istorie a românilor, ci şi la cele de istorie uni- 

versală -, inexistența unor manuale de istorie 
universală şi naţională pentru clasele super- 
ioare ale şcolii de cultură generală şi pentru 
licee, tratarea materiei în acest al doilea rînd 
de manuale necesitind un nivel superior celui 
gimnazial, absenţa hărților şi atlaselor istorice, 
toate acestea, ca şi manualele - trebuind să 
fie editate atit în limba română, cit şi în limba 
rusă etc. - au dus predarea istoriei la un anu- 
mit impas. În momentul acestei discuţii, profe- 
sorii de istorie şi elevii nu dispun de un manual 
de istoria neamului, cu excepţia celui scris de 
P. P. Panaitescu în 1942, reeditat la Bucureşti 
după revoluția din decembrie 1989, manual ce 
are o mulțime de lacune, la care nu aş vrea să 
mă opresc acum, dar şi acest manual este aici 
în cantităţi insuticiente.: Sint sigur că situaţia 
se va schimba, dar asta nu ne scuteşte de 
constatarea situaţiei reale. Şi, în acest sens, 
nu-şi are nici un temei critica la adresa prote- 
sorilor de istorie care, chipurile, ar putea folosi 
materiale publicate în revistele de specialitate 
şi în presa periodică. Lucrările istorice din 
presă, anumite monografii, culegerile de studii, 
broşurile pe teme istorice pot şi trebuie să 
servească profesorilor în primul rînd ca mate- 
rial ajutător la manuale, materiale ce pot com- 
pleta, întregi, corecta anumite teme, probleme 
etc., şi nicidecum înlocui manualul. De aici şi 
anumite goluri în cunoştinţele şi deprinderile 
de muncă intelectuală ale viitorilor studenţi. 
E.S.: In ce limbă se predă la Facultatea de 
istorie? În ce limbă s-a predat pină acum? 
AP.: Nu aş vrea să vă surprindă răspunsul 
meu, dar la Facultatea de istorie s-a predat 
întotdeauna în limba română, cu excepţia unor 
cursuri normative şi mai ales speciale, acolo 
unde specialiştii respectivi nu se puteau expri- 
ma în limba română. Problema era însă alta: 
majoritatea absolută a manualelor, a materia- 
lelor didactice era în limba rusă. Şi mai sînt 
încă. Adunările studenților, şedinţele sindicale, 
cele de partid, dările de seamă, toate docu- 
mentele erau în limba rusă. Această stare de 
lucruri a favorizat nihilismul lingvistic româ- 
nesc, a schimbat modul de exprimare şi gin- 
dire al moldovenilor. Gindirea, structura fraze- 
lor a fost şi mai este încă construită în 

conformitate cu normele vorbirii ruseşti, chiar 
atunci cînd cuvintele folosite sînt româneşti. 
Este adevărat, în Basarabia toată lumea ştie 
destul de bine limba rusă. Tragedia constă, 
însă, în aceea că limba rusă nu ne-a scos - ca 
să zic aşa - în lume. Cu limba rusă nu poți ieşi 
în afara hotarelor fostului imperiu de la nord. 
E.S.: Care este structura naţională, etnică a 
studenţilor facultăţii de istorie? este o facul- 
tate frecventată şi de tineri ruşi, ucraineni, 
găgăuzi, bulgari? 

AP.: Pentru a răspunde la întrebare, vă voi 
prezenta situaţia etnică a studenților admişi 
prin examen în anul | de studii (anul de în- 
vățămînt. 1991-1992). În cele două grupe cu 
predare în limba română toţi sint moldoveni 
(români). In grupa cu limba de predare rusă, 
din 25 de studenţi înmatriculaţi, 19 (76%) sint 
moldoveni (români), 2 (8%) sint ruşi, 2 (8%) 
ucraineni, 2 (8%) bulgari. Vreau să subliniez că, 
printr-o hotărire specială a guvernului Republi- 
cii Moldova, bulgarii şi găgăuzii au unele înles- 
niri la admiterea în facultate. Imi pare rău că la 
admiterea din '91 n-am avut cereri din partea 
tinerilor găgăuzi. Poate s-au dus la universita- 
tea cooperatistă de la Tiraspol?!... 

E.S.: Care este atitudinea oamenilor tineri faţă 
de istorie? Trăim într-o vreme cînd, atit pentru 
evoluţia socială, cit şi pentru cariera perso- 
nală, importanță au domeniile tehnice. In 
această realitate, care şi-a impus punctul de 
vedere, ce loc are istoria în viaţa şi planurile 
de viitor ale tinerilor? 

AP. Nu dispun de datele unor sondaje socio- 
logice în acest sens. Aş putea însă remarca 
atitudinea tinerilor faţă de cunoştinţele de is- 
torie şi față de dobindirea unor calităţi profe- 
sionale ca viitori istorici. La facultate, avem 
studenţi foarte bine instruiți, doritori de a-şi 
lărgi orizontul cultural, de a deveni buni profe- 
sionişti. Cred că sint mai multe cauzele care-i 
mobilizează. Principala cauză: dorinţa intimă 
de a cunoaşte cit mai mult în acest domeniu. 
Altele ar fi: dorinţa şi nevoia de a obţine o 
bursă mai mare (în condiţiile în care toţi stu- 
denţii beneficiază de burse de stat); apoi tea- 
ma de a nu reuşi la concurs şi de a rămine 
şomer în cazul în care „piața“ va fi supra- 


încărcată cu profesori de istorie. În ultimă in- 
stanță: teama de a fi exmatriculat de la facul- 
tate pentru nereuşită la învăţătură. In ceea ce 
priveşte perspectivele profesiei de istoric faţă 
de alte profesii, de care aţi amintit dvs., consi- 
der că în societăţile civilizate, orice profesie 
îşi are rolul său, inclusiv cea de istoric. In 
condiţiile democratizării societăţii noastre, a 
ridicării multor teme tabu şi a multor interdicții, 
a deschiderii arhivelor, a lărgirii posibilităților 
editoriale, a demonopolizării ştiinţei istorice, 
profesioniştii în materie de istorie îşi pot găsi 
un loc destoinic. Cariera lor depinde numai de 
ei, de perseverenţa lor, de capacităţile lor, de 
puterea lor de voinţă. 

E.S.: Domnule Petrencu, istoria din ultimii 50 de 
ani a Basarabiei cuprinde, condensate în ea, 
evenimente şi procese, fenomene, schimbări, 
restructurări demografice, deportări, schimba- 
rea limbii materne, a numelor, mutări de popu- 
laţie, implementări de populaţie. O istorie ab- 
ruptă, agresivă, de modificare a chipului 
demografic, a mentalități, a conştiinţei, a omu- 
lui. Există la facultate un curs de istorie a 
acestor ani? Există interes la studenţi pentru 
un astfel de curs de istorie, în toate amănun- 
tele ei, istorie al cărei rezultat sint, în final, 
aceşti tineri, rezultatul ei şi al rezistenţei mo- 
rale a părinţilor lor? 

A.P. Procesele demografice din Basarabia, de 
care aţi vorbit, au început nu acum 50 de ani, 
ci cu mult mai înainte, de la 1812, cînd Moldova 
dintre Prut şi Nistru a fost încorporată în Im- 
periul Rus. Politica naţională promovată de ţa- 
rism în Basarabia a avut scopul bine definit de 
a schimba componenţa etnică a populaţiei. 
Căile de promovare a acelei politici au fost 
diverse: predarea în şcoli s-a făcut numai în 
limba rusă, limba administraţiei a fost de ase- 
menea limba rusă; clerul devenise şi el încetul 
cu încetul rusoton. Ţarismul a înlesnit şi a. 
susținut activ colonizarea sudului Basarabiei 
cu ruşi, ucraineni, bulgari, găgăuzi, germani 
etc. In perioada sovietică, experienţa ţarismu- 
lui în politica naţională a fost nu numai folosită 
cu aplicaţie, ci şi completată cu noi meca- 
nisme de propulsare: presa, cinematograful, 
televiziunea, radioul etc. - toate acestea fiind 

în limba rusă. Pină nu demult, procesele de 
deznaționalizare au fost aici interpretate ca 
fenomene pozitive. Mişcările de apărare a cul- 
turii naţionale, a dreptului de a te exprima în 
limba maternă au fost pur şi simplu excluse din 
cercetările istoricilor şi, respectiv, din cursurile 
de istorie. In prezent, lucrurile se schimbă. In 
presă au apărut deja multe materiale consa- 
crate mişcărilor naţionale din diferite perioade 
ale istoriei moderne şi contemporane a Basa- 
rabiei. Au apărut şi vor apărea studii monogra- 
fice, culegeri de documente, memorii ale parti- 
cipanţilor la mişcările de eliberare naţională. 
Apar citeva reviste de istorie - din care aş 
cita „Patrimoniu“ -, care publică în principal 
materiale, documente, memorii, date legate de 
istoria Basarabiei în ultimii 200 de ani. Toate 
acestea vor completa „spaţiile albe“ ale isto- 
riei noastre. In ceea ce priveşte facultatea, 
aici se predă cursul normativ de istorie a ro- 
mânilor, precum şi cursuri speciale, consacra- 
te mişcării de eliberare naţională din perioada 
1812-1918, istoriei minorităţilor naţionale din Re- 
publica Moldova etc. Interesul faţă de aceste 
cursuri este sporit. 

E.S.: Sint studenţii angajaţi în viaţa politică a 
țării? Consideră ei că participarea lor activă 
este necesară acum, cind se concepe societa- 
tea de miine în care ei vor fi factorii sociali, 
politici, protesionali în plină tuncţie? adică so- 
cietatea existenţei lor reale? a vieţii lor? 

A.P.: Studenţii - inclusiv cei de Ia istorie - au 
participat activ şi civilizat la demontarea siste- 
mului totalitar ce existase la noi. La multe din 
realizările democratice, şi-au adus obolul stu- 
denţii de la istorie. In prezent, societatea 
noastră trece printr-o perioadă mai dificilă, pe- 
rioadă cind necesitățile economice le acoperă 
pe cele politice. Trecem printr-o perioadă de 
meditaţie: în noile condiţii create, încotro s-o 
luăm? cine ne vor fi aliaţii, sprijinitorii fideli în 
drumul pe care am pornit? În aceste frămintări 
sint angajaţi şi studenţii... 

E.S.: Ce speranţe investesc studenții în lumea 
viitoare? Cum văd ei lumea viitoare în care vor 
trăi? Ce doresc ei pentru viitorul lor? li în- 
treabă cineva astăzi, în această viltoare a 
proiectelor de viitor - izvorite mai mult din 

suferințe trecute şi prezente, din ranchiune şi 
antipatii trecute şi prezente -, îi întreabă cine- 
va ce existenţă îşi doresc în viitor? 

A.P.: In condiţiile destrămării imperiului sovie- 
tic, a constituirii noilor state naţionale, a lipsei 
de certitudine chiar şi în sînul conducerii Repu- 
blicii în ceea ce priveşte perspectivele istorice 
ale acestui ţinut, este greu de a investi spe- 
ranţe în ceva. Imi vine greu să spun ce speran- 
țe investesc studenții în lumea viitoare şi nu 
cred că îi întreabă cineva ce-şi doresc în viitor 
sau că îi consultă asupra acestor probleme. 
E.S.: Fiindcă am vorbit aici de Republica Mol- 
dova ca ultimă ipostază a acestui teritoriu, 
v-aş ruga să încercaţi să prezentaţi pe scurt 
toate ipostazele, ca formă de organizare poli- 
tică (statală), prin care a trecut această lume 
dintre Prut şi Nistru. 

AP.: Moldova dintre Prut şi Nistru a fost parte 
componentă a Moldovei lui Ştefan cel Mare 
pină la 1812. In urma cunoscutelor evenimente 
din 1812, această parte a principatului moldo- 
venesc a fost încorporată în Imperiul Rus şi 
transformată într-o ordinară gubernie ruseas- 
că, ca multe altele de acest fel. După revoluţia 
din februarie (martie pe stil nou), între 2 martie 
şi 2 decembrie 1917, Moldova dintre Prut şi 
Nistru s-a aflat în componenţa Republicii Ru- 
seşti. Intre 2 decembrie 1917 şi 24 ianuarie 
1918, Basarabia, proclamată Republică Demo- 
cratică Moldovenească, a convieţuit alături de 
alte state independente, constituite pe ruinele 
Imperiului Țarist. Dacă observați, în această 
situaţie, Republica Moldovenească s-a aflat 
doar 52 de zile! In noaptea de 23 spre 24 
ianuarie 1918, a fost proclamată independenţa 
Republicii Democratice Moldoveneşti, care a 
existat pină la unirea Basarabiei cu România: 
27 martie 1918. Printr-o înţelegere secretă în- 
tre Germania nazistă şi URSS-ul stalinist, 
materializată în Protocolul adițional secret din 
23 august 1939, cunoscut sub numele de pac- 
tul Ribbentrop-Molotov, Basarabia a intrat în 
sfera de interes sovietică. La 26 iunie 1940, 
printr-o notă ultimativă, bazîndu-se pe forţa 
sa militară, net superioară celei româneşti, 
URSS. reanexează Basarabia, motivind apoi 
că ceea ce a făcut n-a fost altceva decit 

„întărirea capacităţii de apărare a hotarelor 
URSS, la sud-vest“. Regimul totalitar comu- 
nist a stabilit într-un mod arbitrar noile hotare 
ale „țării' care se va numi „Republica Sovietică 
Socialistă Moldovenească“, luindu-i-se Basara- 
biei judeţele de la sud şi dindu-i-se cîteva ra- 
ioane din partea stingă a Nistrului. De atunci 
pînă în prezent, s-a păstrat configuraţia ac- 
tuală geopolitică a Republicii Moldova. La răs- 
crucea anilor '80-90, soarta fostei U.R.S.S. a 
fost aproape identică cu cea a Imperiului Ţa- 
rist din anul 1917: criza economică şi politică 
profundă a regimului totalitar comunist, con- 
stituirea unor state independente de centru 
etc. Pe acest fond general, n-au rămas în ur- 
mă nici moldovenii: în vara anului 1990, Parla- 
mentul Republicii a proclamat Suveranitatea 
Moldovei, iar în august 1991 - independenţa ei. 
E.S.: De cînd a început acest spaţiu să devină 
un Spaţiu multietnic? Şi prin ce procese, eveni- 
mente, fenomene, hotăriri şi decizii? 

A.P.: In 1812, cînd Moldova dintre Prut şi Nistru 
a fost anexată la Imperiul Rus, populaţia din 
acest teritoriu - după calculele efectuate de 
etnograful V. S. Zelenciuk - era de circa 256 
de mii de oameni!. In 1813, populația Basara- 
biei a numărat 278 de mii de locuitori, iar în 
1814, 276,7 de mii. Scăderea în 1814 a număru- 
lui populaţiei s-a datorat mutării românilor din 
Basarabia în Moldova de peste Prut. De la 
1815, populaţia din Basarabia a fost în creşte- 
re permanentă, ajungind la circa 2 milioane de 
oameni la începutul secolului XX. Pe ce bază a 
crescut numărul populaţiei din Basarabia? Pe 
baza creşterii naturale şi pe baza migrării na- 
turale şi artificiale a altor etnii. Pînă la începu- 
tul secolului al XIX-lea, băştinaşii - moldoveni 
sau români din Basarabia - au alcătuit peste 
90% din întregul populaţiei. Situaţia etnică a 
Basarabiei s-a schimbat însă foarte mult după 
încorporarea sa în Imperiul Țarist. Pină la 
1897, nu au existat date complete despre 
componenţa etnică a populaţiei acestui ţinut, 
cu excepţia unor categorii de minorităţi: ruşi 
de rit vechi, germani, evrei, armeni etc. In 1897, 
pentru prima dată s-a făcut un recensămint al 
populaţiei?. Rezultatele lui au fost supuse unei 
critici vehemente după doar cîţiva ani de la 


publicare. (Principiile metodologice nu s-au ba- 
zat pe criterii ştiinţifice; astfel, apartenenţa la 
etnie s-a stabilit nu pe baza autoconştiinţei 
etnice, ci pe baza limbii materne (vorbite); gă- 
găuzii nu au fost evidenţiaţi într-un grup etnic 
deosebit, ci consideraţi „bulgari turcizaţi“, „bul- 
gari ce vorbesc turceşte“ etc.) In conformitate 
cu politica promovată de ţarism în Basarabia, 
politică ce a avut ca scop schimbarea compo- 
nenţei etnice a ținutului, autoritățile ruseşti au 
permis şi stimulat aşezarea în toate zonele 
acestui spaţiu (la nord, în centru, dar mai ales 
în sud) a altor etnii. In 1824, de pildă, Consiliul 
de Miniştri al Imperiului Rus a adoptat hotă- 
rîrea Despre trimiterea în regiunea Basarabiei 
a 20 de mii de ţărani ai statului din guberniile 
interne. In conformitate cu această hotărire, 
au fost strămutați ţărani din guberniile Oriol, 
Kursk, Reazani, Tula, Tambov, în judeţul Ceta- 
tea Albă (Akkerman), unde au întemeiat satele 
Boriskova, Vasilievska, Vvedenskoe etc. Dacă 
la sfîrşitul secolului al XVIII-lea în Basarabia au 
fost circa două mii de oameni de naţionalitate 
rusă (mai puţin de 1% din numărul total al 
populaţiei), apoi în 1856 erau deja 20 de mii 
(2,1% din populaţia Basarabiei, fără județele 
din sud 3, iar la 1897: 123,1 mii sau 6,4% din 
numărul populaţiei (aici şi în continuare m-am 
referit la datele publicate de domnul V. Zelen- 
Ciuc, precum şi la alte publicaţii statistice din 
Republica Moldova). Pe teritoriul Basarabiei au 
locuit ucraineni, dinainte de alipirea ținutului la 
Rusia. In 1812, armata de cazaci-zaporojeni de 
la gurile Dunării a fost dizolvată şi o parte din 
Cazaci s-au aşezat cu traiul în judeţul Cetatea 
Albă, întemeind satele Volontirovka, Staroca- 
zacie etc. Ucrainenii s-au stabilit nu numai la 
Sudul, ci şi la nordul şi în centrul Basarabiei. 
Astfel, în 1860 au fost înregistrate sate cu 
populaţie prioritară ucraineană: Maramonovka, 
Hohori, Moşana, Konstantinovka din actualul 
raion Donduşeni, Stolniceni, raionul Briceni, 
Kaikovo, raionul Dubăsari etc. In 1897, în Basa- 
rabia locuiau 330,6 mii de ucraineni (17% din 
populaţie). Basarabia a cunoscut cîteva „va- 
luri“ de strămutări din sudul Dunării, din Impe- 
riul Otoman: bulgari şi găgăuzi. Emigrarea lor 
masivă a început în 1810-1812, iar în 1829 bul- 

garii şi găgăuzii au primit de la autorităţile 
țariste statutul de colonişti. O familie de colo- 
nişti primea 60 de desiatine de pămint, era 
scutită timp de 3 sau 7 ani de impozite, avea şi 
alte înlesniri?. Populaţia bulgară, împreună cu 
cea găgăuză, a sporit permanent: în 1821 au 
fost 20 de mii de bulgari şi găgăuzi; în 1829: 30 
de mii, în 1837: 57 de mii, în 1841 erau 64,5 mii, 
iar în 1861: 87829 de oameni5. Printr-un decret 
al țarului Alexandru | din 1813, dreptul de a se 
stabili în sudul Basarabiei I-au căpătat şi colo- 
niştii germani. O scurtă istorie a germanilor din 
Basarabia a fost scrisă de cercetătoarea ger- 
mană, originară din România, Luminiţa Fassel, 
de altfel singurul material de acest 1el în isto- 
riografia Republicii Moldova, pină în momentul 
de față. Datorită mărinimoaselor înlesniri 
acordate de ţarism coloniştilor germani, 
numărul acestora a sporit necontenit: de la 
35501 în 1861, la 59988 în 1897 şi la 79000 în 
19197. Afară de reprezentanții popoarelor men- 
ționate, în Basarabia au mai locuii, pină la 
1812, ori s-au stabilit mai tirziu - cu drepturi de 
colonişti sau fără aceste drepturi - armeni, 
greci, francezi, evrei, țigani, albanezi (numiţi în 
Basarabia arnăuţi) etc. Astfel, datorită deo- 
sebitelor eforturi depuse de țarism în opera de 
asimilare a populaţiei băştinaşe, Basarabia a 
devenit „multinațională“. 

E.S.: Ca subiect al tratatelor de istorie şi, în 
genere, ca temă istoriografică, a beneficiat 
acest ţinut, acest spaţiu, de atenţia istoricilor 
„localnici“ şi străini? Puteţi numi opere şi autori 
care au devenit autoritate în materie? 

AP. In regimul comunist, istoria Republicii So- 
vietice Socialiste Moldoveneşti - aşa se nu- 
mea atunci istoria neamului - a fost, aş zice, 
destul de bine cercetată. Dar din ce punct de 
vedere? Temele de cercetare au fost cele ce 
conveneau autorităţilor şi care încăpeau în 
„patul lui Procust" al ideologiei marxist-leni- 
niste, precum şi al tezelor politice bine cunos- 
cute. Aş aminti doar citeva din aceste teze. Se 
afirma, de pildă, că la începutul anului 1918, în 
Basarabia, a biruit revoluția socialistă. Este 
adevărat că istoricii oficiali din Chişinău n-au 
putut constata pină la urmă pe ce cale a 
obținut victoria imaginara revoluţie: pe cale 

paşnică sau pe cale militară. O altă teză afir- 
ma că în Moldova s-a instaurat puterea sovie- 
tică, care fusese înlăturată prin intrarea arma- 
telor române şi anexarea (sau „acapararea") 
Basarabiei de către „România regală”. Urmă- 
toarea teză a fost afirmaţia că timp de 22 de 
ani (1918-1940) Basarabia nu a fost altceva 
decit o colonie a României „burghezo-moşie- 
reşti”, colonie din care s-a stors cit s-a putut, 
iar investiţiile ce s-au făcut au fost mizere, cu 
mult mai mici decit cele făcute de Rusia Ța- 
ristă. La 28 iunie 1940 - şi cu asta aş vrea să 
termin exemplele -, UR.SS. a „eliberat“ Basa- 
rabia şi a permis astfel „reunirea“ poporului 
moldovenesc „de ambele maluri ale Nistrului”. 
In spiritul acestor dogme şi al altora de acest 
fel, s-a scris mult. Au fost irosite foarte multe 
forţe, mult timp, pentru a inventa cu orice preţ 
eroi ai poporului moldovenesc, luptători pentru 
puterea sovietică în Basarabia, pentru a găsi 
cît mai multe isprăvi ale mişcării ilegale comu- 
niste etc. Regimul comunist a avut istorici do- 
taţi cu un anumit har, oameni devotați ideolo- 
giei şi dogmelor dominante care, prin ceea ce 
au scris, au încurcat bine minţile cititorilor. 
Printre ei i-aş putea numi pe A. Lazarev, M. 
Sitnik, A. Grecul, N. Mohov şi compania... 

E.S.: In ce măsură istoria acestui spaţiu a fost 
tratată corect sau falsificat? A fost istorio- 
grafia acestui spaţiu victima sau rezultatul 
conjuncturilor politico-ideologice succesive pe 
parcursul ultimilor 200 de ani? Care dimensiuni 
au fost deformate şi care tratate corect? 
A.P.: Fiind contemporanist, îmi vine greu să mă 
exprim asupra corectitudinii în tratarea altor 
compartimente ale istoriei acestui ținut. Poate 
greşesc, dar mă conving tot mai mult că isto- 
ria românilor din Basarabia ar trebui scrisă din 
nou. Din ce cauză? Pentru că timp de peste 50 
de ani baza metodologică a cercetărilor isto- 
rice a fost perimată: istoria a fost tratată prin 
prisma viziunii staliniste a proceselor umane. 
La baza cercetărilor au fost puse cunoscutele 
dogme marxist-leniniste, cum ar fi, de pildă, 
„istoria societăţii omeneşti a fost istoria luptei 
de clasă". Deci istoricii erau obligaţi să „desco- 
pere“ prezența luptei de clasă. Dogmele comu- 
niste au fost stilizate şi primitivizate de „genia- 

la gindire“ a tătucului Stalin. La aceste cursuri 
de ordin general ale istoriografiei sovietice, 
trebuie adăugate momentele specifice ale is- 
toriei ținutului nostru. La noi, istoria devenise o 
slugă foarte fidelă a politicii. Aici, istoria a fost 
dictată de puternicii zilei, nu cercetată de 
autori liberi, independenţi din punct de vedere 
material şi neatirnaţi din punct de vedere ideo- 
logic şi spiritual. In Basarabia sovietică, a exi- 
stat un monopol asupra tratării istoriei, ceea 
ce n-a putut să nu ducă la stagnare, abuzuri, 
lipsa şcolilor ştiinţifice în domeniul istoriei - 
lucruri caracteristice societăţilor totalitare. Şi 
încă ceva. Istoria românilor din Basarabia a 
fost tratată izolat de istoria românilor din ţară. 
Lucrul acesta trebuie înlăturat. Ceea ce se şi 
face la noi în prezent. Avem nevoie de ajutorul 
colegilor din țară, în tratarea mai multor su- 
biecte. Şi acest ajutor îl primim din partea 
colegilor de la laşi, Cluj, Bucureşti, din alte 
centre ştiinţifice şi universitare româneşti. Şi 
totuşi — sînt convins de aceasta - lucrul cel 
mai mare în tratarea istoriei Basarabiei trebuie 
să-l facă istoricii din Basarabia. Aceasta este 
O obligaţie morală a lor, a noastră, adică. 

E.S.: In momentele critice, acelea ale trecerii 
acestui spaţiu din graniţele unui stat în gra- 
nițele altui stat - şi am amintit aici aceste 
momente (sec.XVIII, XIX, XX), au dispus marile 
puteri ale vremii aceste modificări sau au fost 
voința poporului de aici? 

A.P.: Despre ce fel de voință a poporului a 
fost vorba la 1812? Două mari imperii ale tim- 
pului acela, Imperiul Țarist şi cel Otoman, au 
luptat între ele şi ceea ce s-a întimplat cu 
Basarabia în 1812 a fost rezultațul raportului 
de forțe dintre cele două puteri. In 1918, actul 
de unire a Basarabiei cu România a fost cel 
puțin voinţa organului legislativ al acestui ţi- 
nut. La 1940, cine i-a întrebat pe basarabeni 
dacă vor ei sau nu să intre în componenţa 
statului dictaturii proletariatului?... 

E.S.: V-am pus această întrebare, ca şi aceea 
privind felul în care acest spațiu a devenit 
multietnic, pentru că sînt impresionată de un 
curent de opinie de aici, exprimat foarte clar 
de o lozincă afişată la Tiraspol: „Ne hotim iti v 


Ruminii!" (Nu dorim să trăim în România!). Las 
la o parte spaima nefondată a populaţiei de 
acolo, spaimă de altfel firească, a unei popu- 
lații de o anume naţionalitate, de a trăi în limba 
altei naţionalităţi. Altul a fost gindul meu şi vi 
I-am spus în parte: i-a întrebat vreodată cine- 
va pe oamenii de limbă română de aici, în ce 
limbă şi-n ce stat vor să trăiască? la 1774, la 
1812 etc.? Şi celălalt gind sau întrebarea pe 
care mi-o pun: autorii lozincilor „Ne hotim...”, 
care de fapt sînt veniţi de bună voie printre 
români de 200, 100 sau numai de 30-40 de ani, 
au trăit de fapt și pină acum, tot într-o țară 
românească! pentru că aceasta este Basara- 
bia, fosta gubernie Basarabia, asta a fost 
R.S.S. Moldovenească. De unde apare atunci 
această bruscă dorință de despărțire de 
această „Românie“ moldoveană sau basara- 
beană sau oricum vreţi să-i spuneţi? Este veri- 
tabil acest refuz sau este de fapt retuzul des- 
prinderii din U.R.S.S., din societatea sovietică, 
refuz formulat de ultimii comunişti din Basara- 
bia? şi care sint cauzele reale ale acestei ati- 
tudini? 

A.P.: Intrebarea dvs. este destul de compli- 
cată, ea are citeva componente. Ca să răs- 
pund la toate aspectele problemei date, ar 
trebui să fac cel puţin un microstudiu al si- 
tuaţiei de la noi, din ultimii cîţiva ani. Neavind 
această posibilitate, vă pot spune doar că 
procesele de renaştere naţională a românilor 
din Basarabia n-au fost pe placul multor pături 
privilegiate create de vechiul regim. Aceste 
pături - rusotone în fond - s-au opus cu 
vehemenţă oricăror paşi spre întoarcerea 
noastră către rădăcini. Din acest punct de 
vedere, s-a mers foarte departe, pină la for- 
marea pe teritoriul actual al Republicii Moldova 
a două republici-tantomă: Republica moldove- 
nească nistreană şi Republica găgăuză. După 
părerea şi dorinţa ideologilor acestor republici 
fantomă, existența acestor formaţiuni nelegi- 
time trinează procesul de reintegrare a Repu- 
blicii Moldova cu România. Sper că viaţa şi 
evoluţia istorică vor spulbera aceste aberaţii. 
Şi vă mulțumesc pentru această discuţie. 


20 decembrie 1931, Chişinău 

NICOLAE DABIJA 


poet, redactor șef al revistei Literatură și artă, 
membru al Parlamentului Republicii Moldova 


„Copiii care învățau la liceele şi facultăţile din România au fost 
împuşcaţi şi ei şi aruncaţi în gropi comune la marginea Chișinăului, 
gropi pe care s-a mai mișcat ţărina citeva zile...“ 


Elena Siupiur: Pe o anumită dimensiune a 
umanității - limba - soarta poetului este una şi 
aceeaşi cu a cetăţii, a țării, a naţiunii. Nu poate 
exista o țară care se defineşte ca ţară şi nu 
poate exista - nu există, de fapt - scriitor în 
afara limbii. Limba îi defineşte - alături de alte 
dimensiuni - ca atare. Putem să spunem 
atunci că poetul se confundă cu țara, că nu 
poate exista fără ţara limbii sale? | 

Nicolae Dabija: Inainte de scriitorii basara- 
beni, Nichita Stănescu a afirmat şi el: „patria 
mea este limba română“, deci patria noastră, a 
intelectualilor de pe ambele părţi ale Prutului, a 
fost şi va rămine una: dulcea limbă româneas- 
că. Relativ nu de mult, la o întilnire cu cititorii 
din Piatra-Neamţ, Grigore Vieru a susţinut că 
unirea se va întimpla mai devreme sau mai 
tirziu: peste un an, peste doi, peste zece, pes- 
te o sută, peste o mie, dar odată şi odată tot 
va avea loc. Eu l-am contrazis pe marele nos- 
tru poet şi am spus că unirea nu va avea loc, 
nici peste un an, nici peste doi, nici peste o 
sută, nici peste o mie, din simplul motiv că ea a 
şi avut loc. La 31 august 1989, cînd limba ro- 
mână a fost decretată limbă de stat în Basa- 
rabia a şi avut loc unirea între cele două părţi 
româneşti. După aceea au urmat alte etape 
ale unirii noastre: legiferarea tricolorului, de- 
Clararea suveranităţii, apoi a independenţei 
Basarabiei (faţă de URSS, nu faţă de Ro- 
mânia!). Se fac eforturi de reintegrare cultu- 
rală şi economică şi, deci, într-un viitor apro- 
piat, cele două ţări, care au fost una, sînt 
sigur că vor redeveni iarăşi una. Dar pentru 
aceasta, mai trebuie făcute eforturi, şi mai 
ales noi, intelectualii de pe ambele părți ale 
Prutului, trebuie să o facem, şi va veni o zi 
cînd grănicerii nu vor mai avea ce face între 

noi şi vor pleca de la sine. O primă victorie a 
noastră a fost decretarea limbii române ca 
limbă de stat. Unii intelectuali din România s-au 
arătat nedumeriţi: de ce această luptă dispe- 
rată pentru limbă? Dar poporul e limba, limba e 
poporul, sîntem români în măsura în care mai 
vorbim româneşte. În clipa în care o ţară se 
dezice - de voie sau de nevoie - de limba pe 
care au vorbit-o moşii şi strămoşii săi, iar 
acest lucru nouă ni s-a cerut insistent în ultimii 
50 de ani, atunci, deşi ne putem numi în conti- 
nuare români, nu vom mai fi de fapt nici mol- 
doveni, nici români. In anii 1987-1988-1989, cînd 
străzile Chişinăului erau aproape în fiecare zi 
traversate de mii de demonstranți, iar în unele 
zile chiar de sute de mii de demonstranți, care 
cereau limbă română, alfabet latin, unui cores- 
pondent venit din Statele Unite ale Americii, 
acest lucru i se părea nefiresc: „Nu înțeleg 
acest separatism al vostru, doar e mai bine 
cînd o ţară are o limbă cu ajutorul căreia se 
pot înțelege toţi.“ Dumnealui confunda specifi- 
cul Statelor Unite cu specificul fostei Uniuni 
Sovietice. Spre deosebire de Statele Unite, 
unde marea majoritate a oamenilor sînt imi- 
granţi, noi sintem aici la noi acasă. Peste 200 
de popoare, mai mari sau mai mici, peste care 
s-a lăţit Imperiul Rus, au rămas la ele acasă. 

Deci este firesc ca toate cele 200 de popoare, 
mai mari sau mai mici, să-şi ceară în propria 
țară, în primul rînd dreptul la limbă, căci drep- 
tul lor la limbă înseamnă dreptul lor la exis- 
tență. Aş vrea să spun - chiar dacă îl voi 
decepţiona, într-un fel, pe cititorul român - că, 
deşi au trecut mai bine de doi ani de la decre- 
tarea limbii române ca limbă de stat, în Basa- 
rabia continuă şi astăzi, ba chiar şi după anun- 
țarea Independenţei, să fie în funcţie limba 

altui stat, adică limba rusă. Aproape în fiecare 
organizaţie, în fiecare întreprindere din ora- 
şele noastre, se vorbeşte în continuare exclu- 
siv ruseşte. Toate documentele sint comple- 
tate în limba rusă. Transnistria, de pildă, este 
O ţară rusească, deşi românii alcătuiesc acolo 
mai bine de 40% din populaţie, căci românii 
alcătuiesc mai puţin de 10% din populaţia ora- 
şelor, unde majoritatea sînt veniţi din altă par- 
te, pe cînd în satele din Transnistria 90% sînt 
români, adică satele sînt aproape în totalitate 
româneşti. Or, ceva asemănător se întîmplă şi 
în Basarabia, unde sîntem majoritari la ţară, 
pe cînd cei veniţi din altă parte au împinzit 
oraşele. Vorbeam odată cu cineva, şi-i spu- 
neam că ruşii abia dacă sînt 10% din populaţie, 
iar aceluia nu-i venea să creadă, spunea că lui 
i se pare că ruşii sînt 90%, fiindcă unde te duci 
- acest dialog a avut loc cu vreo cinci ani în 
urmă -, auzi vorbindu-se numai ruseşte. Ocu- 
pind posturile cheie într-o ţară, reprezentanții 
naţiunii ruse au putut s-o cucerească. Întii au 
cucerit-o militar, după aceea au tăbărit peste 
ea infractori ordinari, elemente parazitare, iar 
mai apoi „intelectuali“, sau cum ziceţi dvs. „in- 
telighenţia" birocratică, tehnică, administrati- 
vă. La Tiraspol, la ora actuală, ni se spune că 
„Noi nu putem învăţa româneşte pentru că nu 
avem profesori de limba română", dar în ace- 
laşi timp se creează toate condiţiile pentru ca 
profesorii de limbă română din acest oraş să 
plece mai înainte de a sosi! Exista, în Basara- 
bia secolului trecut, un deputat în Duma de 
Stat, Purişkievici, care era mai periculos, mai 
reacționar, decit ruşii din Parlamentul Rusiei. Şi 
deputatul acesta, basarabeanul Purişkievici, 
atunci cînd cineva din Duma Rusiei a încercat 
să vorbească în limba lui, o limbă caucaziană, 
cred, i-a întrerupt discursul cu o frază care a 
rămas celebră ca exemplu de agresivitate şi 
obrăznicie: „Domnilor, mi se pare mie sau cine- 
va a început să latre?". Adică, atunci cind 
cineva vorbeşte în altă limbă decit limba rusă, 
dacă-şi rosteşte durerea în limba lui, unor Pu- 
rişkievici de astăzi li se pare că acel cineva 
latră. Din păcate - şi iarăşi am să vă spun un 
lucru mai puţin cunoscut cititorilor din Româ- 
nia -, la ora actuală avem a lupta nu atit să-i 


învăţăm limba română pe ruşi, ucrainieni, gă- 
găuzi, cit să-i învăţăm pe români limba ro- 
mână. Mai ales pe cei din Transnistria, care 
vorbesc o limbă poluată, deşi dialectul româă- 
nesc de acolo are unele nuanţe mai vechi. 

Spre exemplu, nicăieri, în nici un dialect româ- 
nesc, afară de Transnistria, nu se păstrează 
cuvinte latine cum ar fi „şi anti" care la ei este 
un cuvînt venit direct din latină. „Şi anti", adică 
„Şi înainte“... Un român transnistrean, cînd îţi 
vorbeşte, spune, spre exemplu: „şi anti, să ştii 
mata... Acest „şi anti" este rostit tot la 2-3 
cuvinte! Tot în Transnistria se spune la nisip 
arină, de la latinescul arena, care mi se pare 
că nu mai este folosit nicăieri în spaţiul ro- 
mânesc şi nu ştiu dacă în spaţiul romanic, în 
genere, s-a mai păstrat acest cuvint undeva. 
In acelaşi timp, transnistrenii, care au fost izo- 
laţi de populaţia basarabeană - aş remarca 
faptul că între 1918-1940, cînd noi am avut 
marele noroc de a ne salva limba, făcînd parte 
din statul naţional român, ei au rămas în conti- 
nuare în URSS. -, au pierdut conştiinţa că ar 
fi români. Moldoveanul din Transnistria nu vrea 
să fie român, moldoveanul din Transnistria nu 
vrea să vorbească româneşte, el vrea să vor- 
bească moldoveneşte, deşi nici moldoveneşte 
nu mai vorbeşte, vorbeşte o limbă interme- 
diară, amestecată cu rusisme şi ucrainisme. Şi 
moldoveanul din Transnistria protestează - 
am avut acolo o întilnire - împotriva faptului 
că statuia lui Lenin a fost scoasă din Piaţa 
Centrală a Chişinăului, moldoveanul din Trans- 
nistria protestează - lucru paradoxal - împo- 
triva faptului că în Basarabia se redeschid 
bisericile. Adică, s-a întîmplat ceva, probabil în 
codul genetic al fraţilor noştri, şi probabil ar 
trebui să facem tot posibilul să-i salvăm pe 
aceşti fraţi ai noştri rătăciţi. Eu am publicat o 
carte despre Transnistria! pe care am scris-o 
pentru ei, pentru românii transnistreni, fiindcă 
ruşii le spun mereu că ei ar fi venetici pe acele 
locuri. In această carte, am dovedit cu docu- 
mente istorice că aceste păminturi sint mai 
mult româneşti decit ucrainene sau ruseşti. 
Spre exemplu, dvs. nu prea cunoaşteţi acest 
lucru, dar denumirile rîurilor din Transnistria 
sînt româneşti. Spre exemplu: Tiligul, această 

formă articulată este românească, apoi Ingul, 
iarăşi Inculeț, diminutiv românesc, apoi Moldo- 
veanca, Glodoasa, Mierla, Uşiţa, Sărata, Să- 
hăidac. Elaneţul Putred este un riu căruia în 
ucraineană i se spune Valahskoe balakliiskoe, 
ceea ce în traducere ar însemna - balik în 
turcă înseamnă peşte - Riul plin de peşte al 
Valahilor. Și mă întrebam: au venit oare ucrai- 
nenii după 1792, cind armata rusă a ajuns la 
Nistru, să pună denumiri româneşti riurilor? Ba 
bine că nu, primii care au ajuns sau au fost pe 
acele locuri, au fost totuşi românii de au şi 
botezat riurile din Transnistria. 

E.S.: Sint nume care, oricum, atestă prezenţa 
„valahilor“ acolo, adică acest „valahskoe-... 
ND.: Evident. Deci, noi nu avem nici tancuri, 
nici rachete, nici armată prea puternică, avem 
însă de partea noastră arma cea mai con- 
vingătoare: adevărul istoric. Şi el ne-a ajutat 
într-un fel să supravieţuim, în această perioa- 
dă foarte grea pentru noi. Este o minune că ne 
mai înțelegem. lată vorbim cu dvs. aceeaşi dul- 
ce limbă pe care au vorbit-o moşii şi strămoşii 
noştri. Ne-a ajutat în a supravieţui limba ro- 
mână vorbită de ţăranii noştri, de părinţii 
noştri. Cind am venit la universitate şi vor- 
beam o românească suportabilă, cineva m-a 
întrebat chiar: „De unde ai învățat să vorbeşti 
atit de bine?". „De la mama şi de la tata“, i-am 
zis. Eu nu ştiam de vorbesc bine sau rău ro- 
mâneşte, vorbeam aşa cum vorbeau părinţii 
mei, care vorbeau astfel fără să-şi pună pro- 
blema în ce limbă vorbesc. Și sînt extraordina- 
re aceste contacte din ultimul timp ale moldo- 
venilor de dincolo de Nistru cu românii din 
România. Un transnistrean, tractorist, are o 
fiică studentă la Bucureşti şi el i-a spus unui 
coleg al meu, după o vizită la Bucureşti, cu o 
neprefăcută mirare: „D-apăi tăt Bucureştiul 
vorbeşte moldoveneşte!“. Adică a descoperit 
un lucru extraordinar pentru el! Și o să se 
ducă în sat şi o să spună şi altora: „Da' dvs. 
ştiţi că România toată vorbeşte moldoveneş- 
te?!". Pentru el, noțiunea de limbă română e o 
noțiune mai îndepărtată, dar el a auzit cu ure- 
chea lui că la Bucureşti se vorbeşte aceeaşi 
limbă pe care o vorbeşte şi el... Aceste desco- 
periri sint foarte preţioase pentru omul simplu. 

E.S.: Dar, domnule Dabija, această ignorare a 
faptului că fraţii de pe cele două maluri ale 
Prutului vorbesc aceeaşi limbă, nu este rezul- 
tatul izolării totale la care a fost supus popo- 
rul Basarabiei, adică întreruperii oricăror relaţii 
cu România? 

N.D.: Eu aş spune mai mult: timp de 50 de ani, 
în Basarabia, a fost educată o românotobie 
de care unii nu se pot descotorosi prea lesne. 
Am în vedere acea lume naivă, prostită de 
manualele care i-au tot împuiat capul cu inepţii 
de tipul: Basarabia a fost cotropită de Ro- 
mânia regală între 1918-1940, duşmanii noştri 
se află peste rîu ş.a.m.d. Politica oficială sovie- 
tică voia să ne facă pe toţi, cit mai repede, 
slavi sau ruşi. Eu mai sînt şi autorul cîtorva 
manuale de istorie - Daciada -, pe care le-am 
scris acum patru-cinci ani. Unele au apărut... 
De ce le-am scris? Am simţit nevoia să le scriu. 
In manualele de istorie ale Republicii Socialiste 
Sovietice Moldoveneşti, istoria Moldovei nu în- 
cepea decit cu anul 181212 Atunci s-a făcut 
lumea! Pînă la anul 1812, Moldova n-a existat. 
Ori, şi mai mult, unele manuale începeau cu 
anul 1940! Aceste manuale, scrise de un vene- 
tic, Mohov, susțineau următoarele: că moldo- 
venii n-ar fi altceva decit slavi românizaţi, deci 
slavii au locuit pe aceste păminturi pină în 
secolul al XIV-lea cînd, coborind din Carpaţi 
sau venind din sudul Dunării, conform teoriei 
lui Râssler, românii, valahii, i-au românizat pe 
slavi! Deci esenţa noastră ar fi slavă, iar noi 
trebuie să depunem toate eforturile ca să re- 
venim la esenţa noastră şi să vorbim slavo- 
neşte. Legat de aceasta, aş vrea să vă mai 
dau citeva cifre - triste. In această perioadă 
de mancurtizare şi deznaționalizare, conform 
datelor statistice din 1989, în Basarabia există 
270000 de români care nu recunosc limba ro- 
mână drept limbă maternă! Este catastrofal, 
adică deznaţionalizarea a înaintat cu paşi atit 
de repezi, încit peste - să zic - nu 50, dar 20 
de ani, cu adevărat ar fi luat naştere ceea ce 
unii numesc limba moldovenească, şi nu ne-am 
mai fi înţeles. 

E.S.: Am să vă întrerup aici ca să punem un 
accent. Cititorul român trebuie să înțeleagă 
cum a fost posibil acest proces de spălare a 

creierelor şi de mutare a conştiinţei pe altă 
naţionalitate, pe altă limbă. V-aş ruga să vor- 
biți despre dispariţia intelectualităţii de limbă 
română în anii 1940 şi 1944-'45. Ce procese, 
ce fenomene s-au petrecut atunci cînd Basa- 
rabia a fost cucerită de Uniunea Sovietică? Ce 
pături sociale au fost deportate, distruse, în- 
chise şi în genere înlăturate de la - să zic aşa 
- funcţia lor de educatori? Ştiu eu, poate pu- 
teţi vorbi şi de refugiu? 

N.D.: Unchiul meu, Serafim Dabija, a fost stareţ 
de mănăstire, stareţul mănăstirii Zloţi. ŞI, în 
anul 1940, cînd i s-a propus să plece - unii 
călugări au şi plecat de la mănăstire -, el a 
răspuns: „Eu rămin cu poporul meu!" Mulţi inte- 
lectuali au făcut acest lucru, au rămas. Dar ce 
s-a întîmplat cu ei mai apoi? Unchiul meu a 
fost arestat în altar, într-o zi de duminică, în 
timpul slujbei, a fost arestat în altar de militari 
care au intrat înarmaţi şi care i-au răsucit 
miinile la spate, i-au rupt crucea de la git şi 
l-au scos, de faţă cu toţi credincioşii. Inclusiv 
mama şi bunica mea se aflau la mănăstire, şi 
au fost de faţă la această faptă. Adică, acest 
lucru s-a făcut nu pentru a fi speriat el, care 
era tare de duh, ci pentru a fi speriaţi cei care 
asistau la slujbă în acea zi, ba mai mult, s-a 
făcut acest lucru nu pentru a fi umilit el, ci 
pentru a fi umilit Dumnezeu în fiecare om care 
asista la acea scenă. Ei, probabil, se şi gin- 
deau: „De ce Dumnezeu nu-i pedepseşte sau 
nu-i trăzneşte cu fulgerul, în această clipă, pe 
aceşti păgini, care au profanat altarul şi au 
călcat cu cizmele lor murdare de glod peste 
crucea sfîntă?!". Unchiul meu a săpat cărbune 
în Siberia mulţi ani de zile, şi a revenit tirziu, 
abia în '56, cînd s-au întors o parte din intelec- 
tuali. Atunci au revenit şi Pantelimon Halipa, şi 
părintele Vasile Ţăpordei, care fuseseră prinşi 
în România şi duşi în Siberia. 

E.S.: Părintele Ţăpordei este în România 
acum... 

N.D.: Da, îl cunosc bine. Intelectualii care ră- 
măseseră cu poporul lor, cu turma lor, au fost 
decapitaţi. Dacă în 1939, în Basarabia, locuiau 
5 milioane de suflete, majoritari fiind românii, 
apoi găgăuzi, bulgari, evrei, ucraineni... 

E.S.: ..germani... 


N.D.: ...în 1949 sint atestaţi - de fapt nu în 
1949, ci în 1953 - abia 2 milioane şi jumătate 
de locuitori! Unde sint ceilalți? Cealaltă jumă- 
tate din populaţia Basarabiei? Majoritatea a 
fost deportată în anii 1940, 1949, 1952, chiar 
mai încoace. A mai fost şi o foamete, în anii 
1946-'47, organizată anume de Uniunea Sovie- 
tică, vina basarabenilor fiind aceea că au lup- 
tat de partea românilor împotriva ruşilor în 
prima parte a războiului. Dar românii şi-au dat 
partea de singe şi în războiul contra nemților, 
adică românii au luptat pe ambele fronturi. 
Aşa au fost vremurile... şi atunci... 

E.S.: In 1941, românii au luptat ca să-şi recuce- 
rească bucata de ţară ruptă prin pactul Rib- 
bentrop-Molotov, adică să repare o imensă 
nedreptate făcută... 

N.D.: Da, şi se spune că în 1949, Stalin a vrut 
să-i deporteze pe moldoveni în Siberia, aşa 
cum a făcut-o cu cherchezii, cu tătarii, cu 
calmâcii, cu cecenii, cu inguşii, cu zeci de na- 
ționalităţi din Uniunea Sovietică, dar cineva l-a 
convins să n-o facă, pentru că n-o să-i ajungă 
vagoanele, erau prea mulţi basarabeni... Şi au 
scăpat de pedeapsă... 

E.S.: De pedeapsa aceasta: deportarea, pen- 
tru că altminteri au fost destul de pedepsiţi! 
N.D. Ce s-a mai făcut cu intelectualii?... inte- 
lectualitatea a fost decimată, iar un popor 
poate îi uşor îngenunchiat cind îi decapitezi 
intelectualitatea. 

E.S.: Şi această intelectualitate română care a 
fost distrusă, deportată şi, cum ziceaţi dvs, 
decapitată, a fost înlocuită cu cine? cu alţi 
intelectuali? de ce naţionalitate? 

N.D.: Deci imediat în anii de după război, în 
satele basarabene au venit intelectuali din Ru- 
sia, dar acest cuvint „intelectual“ eu nu pot 
să-l rostesc decit în ghilimele, adică „intelec- 
tuali“ care nu aveau nici măcar 0 şcoală su- 
perioară absolvită, ci doar cu „Likbez:... 

E.S.: Likbez? Ce înseamnă asta? 

N.D.: Prin anii '30, în Uniunea Sovietică au luat 
naştere aşa-numitele şcoli de lichidare a anal- 
fabetismului - likvidaţia bezgramotnosti. Cel 
care absolvea această şcoală, ştia să se sem- 
neze şi să numere pină la o sută. După 1940, 
acest lucru îi dădea dreptul să fie profesor 

pentru copiii din Basarabia. Vreau să spun că 
primul meu învăţător a fost un transnistrean, 
un român din regiunea Ekaterinoburg, care e 
situată la o distanţă de peste 600 de km de 
Nistru, adică în jurul fostului oraş Ekaterino- 
grad sau Ekaterinoburg! Şi el mi-a spus că 
atunci locuiau în această regiune peste ju- 
mătate de milion de români! Ei bine, aceştia au 
fost trimişi la lucru în Basarabia... 

E.S.: De ce n-a fost trimisă clasica „intelighen- 
ție“ rusă?... şi au fost trimişi oameni în unifor- 
ma lui Stalin?! 

N.D.: Nu, de intelighențţia rusă era nevoie şi în 
Rusia, mai ales după anii '37, '38, cind inteli- 
ghenţia rusă a fost lichidată aproape în între- 
gime! Era nevoie de ea şi în Rusia. Aici au fost 
trimişi cei care au vrut să vină încoace, unde-i 
vinul mai ieftin şi-i mai mult soare, cei care... 
E.S.: Din ce domenii ale culturii? ce domenii au 
fost acoperite? 

ND. Din domenii ale culturii?!... nu prea... din 
domeniul economiei, din birocraţia de partid, 
mai bine zis. Aici şi-a făcut stagiul însuşi Brej- 
nev, care a fost prim-secretar al Partidului 
Comunist din Moldova prin '50-'51, aici şi-a 
făcut stagiul prietenul lui Brejnev, Constantin 
Cernenko, care a fost şeful secţiei de propa- 
gandă şi agitație la C.C.-ul local şi care, după 
aceea, a devenit şi el secretar general al 
P.C.U.S. Foarte mulţi din cei care au intrat mai 
apoi în conducerea statului sovietic au trecut 
pe aici. Explicaţia era simplă: moldovenii erau 
speriați şi ascultători. Şi am să vă dau un 
exemplu: în Transnistria, în satul Butor, au fost 
executaţi - împuşcaţi - 187 de bărbaţi din cei 
188 ciţi erau în sat! Deci numai piritorul a fost 
lăsat în viaţă. Toţi erau români. Vina lor, unica 
lor vină era că vorbeau româneşte. 

E.S.: Butor? 

N.D.: Da, satul Butor, raionul Grigoropol... Da, şi 
uite că acum transnistrenii - nu ştiu dacă şi 
cei din satul Butor - se declară ultimii apără- 
tori ai comunismului din Uniunea Sovietică! Da, 
legat de „intelighenţie“: au fost închise mănăs- 
tirile noastre. Spre exemplu, mănăstirea Că- 
priana a devenit spital pentru tuberculoşi; Sa- 
harna - ospiciu pentru nebuni, Suruceni - 
puşcărie pentru bolnavii sifilitici, mănăstirea 

Zloţi, mănăstirea din satul meu, unde a fost 
unchiul meu stareț, a fost transformată în 
grajd de vite. Evident că nu oamenii din satul 
nostru au umplut-o cu vaci de Kostroma, ci au 
venit din altă parte cu vite cu tot... şi cu imper- 
tinenţă.... 

E.S.: Inchiriind probabil păşunile?... 

N.D.: Da, închiriind păşunile, că mănăstirea e la 
marginea pădurii. Apoi, mănăstirea Cuşălauca 
- depozit, mănăstirea Frumoasa, Tabăra - 
toate depozite... Unele încep acum să-şi redes- 
chidă uşile ca mănăstiri. La mănăstirea Noul 
Neamţ era cea mai veche bibliotecă româ- 
nească din acea vreme. Acolo, pină la 1960, 
cînd a fost închisă, se păstrau două manu- 
scrise ale lui Gavril Uric, cele mai vechi scrise 
în România, Cwwintarea lui Grigore Teologul 
de la 1417 şi încă un Mineu de pe la 1426. Şi 
s-au pierdut. Cînd a fost închisă mănăstirea, 
toate cărţile au fost încărcate în citeva care 
şi duse la marginea satului, unde li s-a dat foc, 
ca fiind cărți bisericeşti! 

E.S.: Deci asta a fost soarta patrimoniului de 
carte teologică... 

N.D.: De carte veche, în general. După ce a 
fost închisă, această mănăstire a fost trans- 
formată în spital pentru neurotici; mănăstirea 
Curchii - în spital de dezalcoolizare, Călăra- 
şauca a devenit o şcoală pentru copii han- 
dicapaţi. Deci iată destinul mănăstirilor. Şi a 
tuturor bisericilor din sate. Au fost şi răscoale 
prin sate. De exemplu, la mănăstirea Gruşeva, 
călugărițele au refuzat să părăsească mănăs- 
tirea şi au fost împuşcate! Ostaşii au tras în 
călugărițe şi le-au împuşcat! Au fost - cum 
spuneam - şi revolte în sate, oamenii nu voiau 
să se despartă de biserică, de credinţă. In 
satul Baraboi, în satul Rişcani, satul Săhăidac, 
raionul Tighina şi în alte sate, oamenii au 
protestat, s-au revoltat. Adică, s-a încercat 
întii să fie dezrădăcinată credinţa, pentru că 
dintr-un om fără credință poţi face orice. Mu- 
zeele, cele mai multe din ele, au fost transfor- 
mate în muzee de ateism, adică unde stătea 
icoana lui Dumnezeu, vedeai acum portretul lui 
Stalin, al lui Stalin sau al celor ce au venit 
după Stalin. Ce s-a făcut la Chişinău? Toate 
cimitirele româneşti au fost arate; cel mai 

vechi cimitir, de pe strada Armeană, a fost 
dăr îmat şi peste el s-a ridicat un alt cimitir: al 
eroilor sovietici căzuţi pentru „eliberarea“ Chi- 
şinăului, La Bălţi, peste cimitirul cel mai vechi al 
oraşului a fost construită o uzină militară, uzi- 
na „V.I.Lenin”. Adică, vedeţi dvs., această ne- 
dreptate i-a urmărit şi pe morţii noştri. In Bu- 
covina, după cum a tras Molotov, din cabinetul 
lui, cu creionul, frontierele dintre URSS. şi 
România, un cimitir a fost împărțit în două. 
Peste un mormint trece trontiera! un strămoş 
de-al nostru stă cu capul în ţara noastră şi cu 
picioarele în altă ţară, cu o cruce străjuit la 
cap şi cu alta la picioare. E drama moşilor şi 
strămoşilor noştri care au ajuns să nu aibă 
somn nici după moarte. De altminteri, în pri- 
mele luri; de după 28 iunie 1940, chiar Putna, 
mănăstirea Putna, se afla în Uniunea Sovie- 
tică! La Chişinău, există locuri, pe care le cu- 
noaştem, unde în anii '40 şi '44 au tost împuş- 
caţi intelectualii, apoi cei care făceau parte 
din partide, din toate partidele, afară de cel 
comunist... 

E.S.: ..partidele de pînă la 1940, partidele isto- 
rice... 

N.D.: Partidele istorice. Copiii care învățau la 
liceele din România şi la facultăţile de acolo au 
fost împuşcaţi şi ei şi aruncaţi în gropi comune 
la marginea Chişinăului, gropi comune pe care 
- îmi povestea un martor ocular - țărina s-a 
mai mişcat citeva zile. Erau păzite de altfel... 
Se mişca ţăriîna pentru că probabil fuseseră 
împuşcaţi numai pe jumătate şi îngropaţi aco- 
lo în pripă... Sînt crime care nu pot fi uitate, nu 
pot fi iertate, crime comise împotriva poporu- 
lui român, chiar dacă în Basarabia se afla doar 
o parte din el. De ce această atitudine faţă de 
intelectuali? Vedeţi dvs., după revoluţia din 
1917, în Rusia a fost lansată o lozincă ce spu- 
nea că intelectualitatea împiedică progresul. 
Chiar Serghei Esenin a spus că „poezia mea a 
devenit aici inutilă, dar, mai mult, lucrul cel mai 
trist este că şi eu am devenit inutil în această 
țară!“. Este drama intelectualului rus confrun- 
tat cu agresiunea semiculturii, o semicultură 
care este mai periculoasă într-un fel decit lip- 
sa culturii. Această semicultură şi-a dat roa- 
dele ei şi aici, fiindcă acei „intelectuali“ care 


i-au înlocuit după război pe intelectualii noştri, 
cei care au venit în Basarabia din Transnistria 
sau Rusia, aceşti semiintelectuali, au făcut un 
rău enorm culturii acestui popor. Intelectualii 
basarabeni din ultimul deceniu au o contribuţie 
considerabilă la ceea ce numim noi revoluţia 
basarabeană, această revoluţie basarabeană 
a pornit într-un fel de la scriitori, toată lumea 
o recunoaşte, fiindcă scriitorii au fost, chiar şi 
în perioada cea mai grea, singurii care au avut 
Curajul să spună din cînd în cînd adevărul. 
Literatura basarabeană, de la '40 încoace, 
chiar cea de dragoste sau cea ştiinţifică, este 
o literatură de protest! Pentru că, a scrie ro- 
mâneşte era un curaj, noi avem români care 
scriu ruseşte, adică fac literatură pentru alt 
popor. A vorbi româneşte era un curaj, foarte 
mulţi intelectuali şi-au dat copiii la şcoli ruseşti, 
şi de ce? fiindcă limba română era umilită la 
fiecare pas şi, pentru a evita pe viitor umi- 
linţele la care ar fi putut fi supuşi copiii lor, i-au 
dat la şcoli ruseşti. Chiar în clasa fiicei mele 
sînt ciţiva elevi care au învăţat mai întii la 
şcoli ruseşti... 

E.S.: Cînd aţi tăcut şcoala dvs., învățătorii ce 
erau? români? ruşi? aţi făcut şcoala în limba 
rusă? 

N.D.: In Transnistria au rămas foarte puţine 
şcoli româneşti, acestea au fost închise şi în- 
locuite cu şcoli ruseşti. Acest lucru s-a reuşit 
mai puţin în Basarabia. Dar învățămîntul supe- 
rior din Moldova era, cu excepţia facultăţii de 
filologie, în limba rusă; la fel şcolile profesio- 
nale, tehnice, şcolile medii de specialitate - 
numai în rusă. Ca să înveţi o profesie, tracto- 
rist, spre exemplu, trebuia să înveţi în limba 
rusă. . 

E.S.: In telul acesta, a fost creată practic, 
vorbind din perspectiva scriitorului, a poetului, 
a fost creată o populaţie românească ciu- 
dată, o populaţie românească ce nu mai citea 
româneşte, deci s-a creat o stare de singu- 
rătate, de însingurare, de izolare a creatorului, 
a scriitorului. O ruptură în comunicarea dintre 
poet, scriitor şi populaţie? 

N.D.: Nu ştiu dacă este chiar aşa, fiindcă a 
avut loc o înstrăinare de un anume fel! de 
literatură, dar cum românul dintre Prut şi Nis- 

tru este sentimental, el a devenit receptiv la 
literatura care îi comunica ceva despre sine... 
Şi atunci cind, în '89, am avut o seară de 
poezie, ciţiva scriitori deputați... 

E.S.: Aceasta în 1989! 

ND.: In '89, la Teatrul de Vară, au venit, din 
toate colțurile Republicii, peste 20000 de oa- 
meni, cititori care voiau să-şi asculte poeţii, 
să-i susţină, pentru că atunci incepuse acea 
bătălie pentru limbă, cititori care plingeau, ri- 
deau, se bucurau de poezie. Eu nu ştiu dacă 
aceasta este posibil la ora aceasta în Ro- 
mânia!? 

E.S.: Nu prea cred să fie posibil... 

N.D.: Acest sufletism este poate specific pen- 
tru noi, pentru că omul simplu a păstrat ceea 
ce numim noi dragostea pentru frumos, chiar 
dacă nu totdeauna a putut exprima acest 
gind. Cînd vorbesc de semicultură, mă gindesc 
în primul rînd la semiintelectualii care invada- 
seră oraşele, şcolile, satele. Dar omul simplu a 
păstrat ceea ce numim noi intuiţia trumosului. 
Şi iată că atunci cind atita lume a făcut zeci 
sau sute de kilometri ca să asculte o poezie 
de Grigore Vieru sau de Dumitru Matcovschi, 
mi-am dat seama că n-am murit de tot şi că 
nici nu puteam muri prea lesne atita timp cit o 
poezie mai poate mişca 20000 de inimi deo- 
dată. O învăţătoare din Orhei, Serafima Sava, 
mi-a spus: „Am fost deportată împreună cu 
părinții mei, am suferit de foame. Şi atunci cînd 
îmi era foarte greu, deschideam o carte de 
Eminescu şi citeam cu glas... şi-mi trecea foa- 
mea şi durerea. Şi-i învăţ pe copiii mei să poa- 
tă trăi numai cu poezie, fiindcă cine ştie ce 
timpuri îi aşteaptă!" 

E.S.: Domnule Dabija, există o dimensiune sau 
moment care mărturiseşte identitatea omului, 
de ce nație şi morală este, şi anume cind 
spune firesc poezia şi rugăciunea. Acolo în 
Vechiul Regat, unde eu am fost basarabean- 
că-refugiată, părinţii mei m-au învăţat rugă- 
ciunea în româneşte, cu un adaus la ea, în 
rugăciunea de seară spuneam „Dă, Doamne, 
să ne ducem acasă!", adică aici în Basarabia, 
de unde sîntem. Aici, acasă, dvs. în ce limbă 
vă rugaţi? ce rugăciuni v-au învăţat părinţii 
dvs.? 

N.D.: Eu sînt crescut într-un mediu special. Ta- 
tă meu, spre exemplu, nu credea în Dumnezeu. 
Mama este credincioasă, mama avea icoanele 
ei, tata avea icoanele lui. Bunica mea era foar- 
te credincioasă şi ea-şi făcea rugăciunile - nu 
ştia carte - vreme de mai multe ore. incepea 
cu Tatăl nostru în româneşte, după aceea îl 
spunea greceşte, apoi slavoneşte, după aceea 
spunea Crezul, după aceea Psalmul pocăinței, 
după aceea rugăciuni către Maica Domnului, 
către sfinţi, după aceea se ruga pentru fiecare 
copil al ei şi pentru fiecare nepot în parte. M-a 
impresionat de multe ori - eu dormeam la ea şi 
ascultam - rugăciunea ei. Era improvizată, fie- 
care zi avea rugăciunea ei, şi eu o ascultam ca 
pe o poveste şi mă impresiona mult cum anali- 
za ea ce se întimplă cu ea, cu noi, cu mine. 
Spre exemplu: „Doamne, dă Doamne, ginduri 
bune celor care au a hotări destinul lui Nicolae 
şi ajută-l Doamne, să fie copil ascultător...“ 
Cînd se ruga lui Dumnezeu pentru mine, ea 
aprecia şi trăsăturile mele, că eram cam zbin- 
țuit, şi parcă îmi dădea şi indicaţii: să fiu ceva 
mai atent cu părinţii, cu învățătorii, să fiu ceva 
mai cuminte. Adică ea vorbea cu Dumnezeu ca 
şi cu un confident care era în preajma «ei, 
pentru ea Dumnezeu era alături şi o asculta, 
numai că tăcea, da' cine ştie, poate ea îl au- 
zea... 

E.S.: Poate era singurul simbol şi singura ființă 
în care mai avea încredere, trecută cum era 
prin istoria asta... ciudată... 

N.D.: lar rugăciunile mele... 

E.S.: Rugăciunea dvs., am impresia... cred că a 
fost poezia... 

N.D,: Da, rugăciunea mea a fost şi poezia, dar 
vreau să vă spun că rugăciunile mele au fost 
învăţate ascultind-o pe bunică-mea. Nu le-am 
învăţat din cărţi, le-am învăţat după auz, 
aveam o memorie bună. Cind eram student, şi 
a venit unchiul meu, preotul din Siberia, cînd a 
revenit aici - el nu a fost primit în Basarabia, a 
fost preot în regiunea transcarpatică, în satul 
Apşa de Mijloc, apoi la Slatina -, venind odată 
în vizită, m-a întrebat, parcă în glumă: „Da' voi, 
la şcoală acolo, mai învăţaţi vreo rugăciune?", 
şi eu zic „Da, învăţăm!“ Şi cînd i le-am spus pe 
cele pe care le ştiam, a rămas impresionat. 

E.S.: La şcoală, bănuiesc, n-aţi învăţat rugă- 
ciuni? 
N.D.: Nu, ferească Domnul de „rugăciunile“ de 
la şcoală! Nu, eu le-am învăţat de la bunica 
mea. Şi apoi, pentru noi, rugăciuni erau şi 
Colindele, Pluguşorul, care aveau şi un sub- 
Strat religios. Şi umblau după noi învățătorii 
prin sat şi nu ne permiteau să mergem cu 
„Pluguşorul, cu Colinda, fiindcă, spuneau ei, nu- 
mai cei săraci umblă cu mina întinsă şi cer- 
şesc! Adică, noi cerşeam! Aceste obiceiuri fru- 
moase ale copilăriei mi-au rămas în memorie 
ca nişte rugăciuni. Evident, poezia este cea 
prin care am comunicat cu lumea, dar, bă- 
nuiesc, şi cu Dumnezeu. 
E.S.: V-am pus aceste întrebări, puţin senti- 
mentale, pentru că omul - într-adevăr - îşi 
exprimă, îşi mărturiseşte identitatea în rugă- 
ciune şi în poezie. Acolo nu există fugă, acolo 
nu se poate minţi. Intorcîndu-mă acum la dvs,, 
generaţia poeţilor basarabeni care aţi deschis 
mişcarea de renaştere naţională: a fost un 
noroc că v-au crescut bunici care mai aveau 
în memorie rugăciunile, tradiţiile, limba română, 
şi nu v-au lăsat să vă pierdeţi pe drum... Des- 
pre această generaţie - v-am întrerupt la un 
moment dat - despre această generaţie de 
scriitori, despre care domnul Mircea Snegur 
mărturiseşte într-un interviu din Literatură şi 
artă că, într-adevăr, au fost coloana verte- 
brală a mişcării de renaştere naţională, despre 
aceşti oameni, despre această generaţie, des- 
pre ce au făcut ei, despre cita fost de greu 
sau Uşor... 
N.D.: Vedeţi dvs, această generaţie - şi eu 
includ în această generaţie nu numai pe scrii- 
tori, dar şi pe cititori, cei pe care i-am crescut 
şi care ne-au crescut într-un fel -, această 
generaţie zisă „paşoptistă“, noi fiind născuţi în 
anul 1948 sau în jurul anului 1948, deci... 
E.S.: ..e uluitor, într-adevăr! 
N.D.: ...deci semănăm cu cealaltă generaţie pa- 
şoptistă, şi Leonida Lari şi lon Hadircă, şi Va- 
sile Romanciuc şi,. mai mult: pînă şi Grigore 
Vieru a fost inclus în generaţia noastră, pen- 
tru că a fost pretutindeni cu noi, cu „băie- 
ţii“, cum ne spunea, iar cînd primeam citaţii de 
la procurorul republicii să mă prezint la an- 


chetă pentru că am participat la cutare miting 
neautorizat, împreună cu Leonida Lari, era şi 
Grigore Vieru cu noi, era cu „copiii'... parcă 
eram nişte oameni neserioşi. Ne duceam cu 
mulțimea şi nu ştiu dacă s-a mai întîmplat un- 
deva în lume ca mulţimea să ceară nu cu- 
vîntări, ci poezii. Revoluţia noastră s-a făcut 
cu poezii şi cîntec, în stil Ghandi. leşeam în 
faţa mulţimii şi recitam poezii, iar azi unii ne 
învinuiesc că, iată, noi am scris poezie pentru 
mulțime şi nu pentru esteţi. Vreau să vă spun 
că atit eu, cit şi Leonida Lari eram învinuiți, 
acum vreo cinci ani, că sîntem apolitici, că nu 
avem poezie politică. Cartea mea Ochiul al 
treilea era considerată o carte modernistă, 
care nu are nimic comun cu tradiţia româ- 
nească din Basarabia sau cu cea moldove- 
nească din Basarabia, că ea este scrisă în nu 
se ştie ce ţară şi în nu se ştie care timp! Dar 
erau şi subtexte politice în acea carte... La fel 
şi Leonida Lari. Nici eu, nici Lari, nici Vieru nu 
avem prea multe poezii politice, poate vreo 
zece, dar unor colegi de-ai noştri le-a plăcut 
să identifice toată creaţia noastră cu aceste 
zece poezii. Dar eu am să fiu mindru toată 
viaţa că am scris o poezie politică, „Cît trăim 
pe acest pămînt“, care la Marea Adunare Na- 
țională din 1989 a fost cintată în genunchi de 
700000 de oameni! In acest context, mărturi- 
sesc că eu nici nu am vocaţia politicului, ba aş 
spune că politica nu-mi place deloc, fiindcă ea 
se face de cele mai multe ori cu miini murdare, 
ea este mincinoasă... Dar în clipa în care s-a 
pus în joc destinul românimii din Basarabia, 
destinul poporului, cînd s-a pus în joc viitorul 
nostru, m-am inclus şi eu în această viaţă 
politică şi am fost ales - nu eu m-am propus, 
adică: orheienii mi-au acordat acest vot -, am 
fost ales întii deputat în Parlamentul Uniunii 
Sovietice, după aceea în Parlamentul Repubii- 
cii. Şi, afară de mine, alţi colegi de-ai mei, 
scriitori, au devenit deputaţi în Parlamentul 
Uniunii Sovietice şi al Moldovei: şi Grigore Vie- 
ru, şi Leonida Lari, şi lon Hadircă, şi Mihai 
Cimpoi, şi lon Druţă, adică scriitorii noştri care 
au fost cei mai activi în perioada de emanci- 
pare naţională. 

E.S.: Cred că era normal ca cei care au pornit, 

au urnit lucrurile din loc, care au dat la o parte 
piedica psihică şi morală, să fie reprezentanți 
în Parlament şi să hotărască pentru viitor... 
N.D.: Şi Dumitru Matkovschi - ca să nu uit -, 
care a fost strivit de autobuz. Adică: au fost şi 
jertfe. Grigore Vieru, Leonida Lari şi eu avem 
condamnări la moarte date de organizaţia şo- 
vină „Pamiat“, în 1990. Slavă Domnului că a 
trecut acel an! 

E.S.: Trăiţi cu o condamnare la moarte deasu- 
pra capului?! 

ND.: Păi, da.. Soţia mea a fost bătută în 
preajma casei, cu picioarele, de către trei ruşi 
pe care nu i-a găsit miliția nici astăzi... ame- 
nințaţi şi copiii, familia... Adică nu a fost to- 
tuşi... unii cred că revoluţia a fost... 

E.S.: ...o poezie, o seară literară... 

N.D.: Pentru unii poezia, la un moment dat, a 
început să devină un pericol. 

E.S.: Despre asta am vrut să vorbiţi, despre 
literatura basarabeană care a fost, este, un 
pericol pentru guvernanţi şi pentru... 

N.D.: Vreau să vă spun că suferă din cauza 
poeziei pe care o scriu nu numai copiii mei, ci 
şi părinții mei. Cu citeva luni în urmă, o con- 
săteancă de-a mea, de fapt venită din altă 
parte, s-a luat după mama cu toporul, zicîndu-i 
că „atita timp cit erau ruşii aici, erau de toate 
la magazin, dar de cînd feciorul matale ne-a 
vindut românilor, n-avem nimic la magazin!" 
lată cum înţeleg unii politica! adică cu ruşii era 
mai bine! Poezia noastră, poezia basarabeană, 
cred eu, şi-a făcut datoria în această perioa- 
dă grea. Dacă am obţinut ceva, am obținut-o 
pentru că am fost solidari, toţi scriitorii am 
fost foarte uniţi, dar, din păcate, în ultima 
vreme, au început să apară disensiuni şi vreau 
să vă spun că aceste disensiuni între scriitori 
au venit mai ales de peste Prut, adică sint 
încurajați scriitori anonimi de la noi cu fraze 
de tipul: adevărata literatură este aceea care 
se face pentru Europa, pentru secolul XXII, 
pentru secolul XXV şi sînt antrenați, susținuți... 
nu ştiu dacă ați fost atentă la felul cum e 
reflectată în „România Literară“ polemica între 
tradiționalişti şi moderni la Chişinău... 

E.S.: Am citit, da... 

ND. Este atacat Grigore Vieru. Grigore Vieru 

a vizat pe unii scriitori care au renunţat la 
bunul simţ şi care, ca să impresioneze, înjură 
în biserică, şi cînd colo, iată că, ceea ce numim 
noi lipsă de bun simţ e susținut de unii scriitori 
de la Bucureşti şi acest lucru este foarte trist, 
pentru că scriitorii care pledează pentru unire 
sînt jigniţi, iar cei care aşteaptă prin baruri ca 
unirea să o facă altii sint încurajați. Ei nu 
susțin unirea fiindcă acum, ei, aici, par unora 
mari. Dacă ar fi o Românie întregită însă, 
atunci aceşti scriitori ar fi neluaţi în seamă 
dincolo... Eu ziceam că, noi, aici în Basarabia, 
nu ne putem permite luxul de a nu spune nimic 
în poezie. lar unii confundă poezia care nu 
spune nimic şi nu se adresează nimănui cu 
poezia modernă. Şi chiar ziceam că dacă e 
vorba de sincronizarea literaturilor, a celei din 
Basarabia cu cea de dincolo de Prut, apoi 
mediocrităţile sint perfect sincronizate. 

E.S.: Această aşa-zisă polemică filomodernism 
-tradiţionalism, ca şi atacurile din „România 
Literară“, nu credeţi că sint, mai repede, o 
neînțelegere, o necunoaştere a dimensiunii 
morale pe care s-a mişcat Basarabia şi-scriito- 
rul basarabean? S-a încercat un dialog între 
două spaţii morale care, de fapt, nu se cu- 
nosc?! De aceea v-am rugat să vorbiţi de rolul, 
de funcţia pe care a trebuit să o îndeplinească 
scriitorul basarabean în această țară. Nu a 
fost înțeleasă dimensiunea morală, faptul că 
scriitorul basarabean, plasîndu-se dincolo de 
orice „ism“, a salvat demnitatea intelectualului 
şi rostul lui în cetate! Mulţi oameni din România 
consideră că scriitorii din Basarabia au salvat 
demnitatea intelectualului român. Deci să ne 
întoarcem la această neînțelegere... 

N.D.: Aveţi dreptate, este vorba mai mult de o 
confuzie, dar scriitorul român a mai căpătat în 
ultimele decenii o repulsie - firească - pentru 
tot ce este poezie cu trimitere la unele realități 
şi festivități istorice, fiindcă şi la dvs., ca şi în 
Basarabia, s-a cîntat partidul, s-a cîntat... dar 
ce nu s-a cîntat? tot felul de evenimente care 
nici nu erau sărbători ale poporului român s-au 
cîntat... 

E.S.: Da, festivismul acesta care a fost impus... 
N.D.: Şi atunci este firesc ca scriitorul român 
din România de astăzi să aibă repulsie faţă de 

această tematică, şi, cum spuneam, un scriitor 
român nu poate înțelege întotdeauna de ce 
exagerează scriitorul din Basarabia rolul limbii: 
„De ce tot vorbiţi despre limbă, despre trico- 
lor, despre istorie?“ Atunci cînd un scriitor ba- 
sarabean poartă tricolorul la rever, pe piept, 
un scriitor român crede ades că acesta face 
poză! 

E.S.: ..paradă! 

N.D.: Pentru noi acestea sînt simboluri sfinte, 
sînt sprijinul nostru moral, pentru noi Eminescu 
este un simbol sfint, pentru noi Ştefan cel 
Mare înseamnă foarte mult. Cînd această par- 
te de Românie a fost izolată de contextul 
spiritual românesc, desigur că aici s-au petre- 
Cut nişte mutații în felul de a aprecia şi înţele- 
ge arta şi poezia în genere. Eu, personal, nu-mi 
pot permite să scriu o poezie pentru cititorul 
din România, fără să mă gindesc la cititorul din 
Basarabia. Este o realitate de care nu poţi 
face abstracţie. Vreau să vă spun că scriitorul 
din Basarabia a fost mai mult decit un scriitor; 
şi Grigore Vieru, şi Spiridon Vanghele, şi Vasile 
Romanciuc, şi eu, şi alţi scriitori sîntem şi au- 
tori de manuale. De ce un scriitor să fie şi 
autor de manuale? Eu sînt autorul unui manual 
pentru clasa a V-a, manual de literatură ro- 
mână, şi a unui manual de istorie pentru clasa 
I-a. Nu ştiu dacă mai există o ţară în lume în 
care se studiază istoria din clasa l-a. Adică, 
noi vrem să recuperăm timpul pierdut: elevul, 
odată cu abecedarul, să aibă la dispoziţie şi 
acest abecedar de demnitate naţională. Să 
ştie, începînd cu Burebista, Ștefan cel Mare şi 
pină la Eminescu, că, totuşi, el se află într-un 
context. Eu sînt autorul unui manual de istorie 
pentru clasele V-VIII. Viaţa ne-a impus să fim 
mai mult decit poeţi. Apoi, scriitorii noştri sînt 
şi publicişti. Majoritatea. Adică iau atitudine 
faţă de ceea ce se întimplă în jurul nostru. 
Scriitorii colaborează cu compozitorii, foarte 
multe din cîntecele Basarabiei de azi sînt 
scrise de scriitorii noştri cei mai reprezentativi. 
In felul acesta, scriitorul se adresează celor 
mulți: prin intermediul manualului, al cuvîntului 
tipărit, al cîntecului etc. Deci există un specitic 
al scriitorului basarabean, specitic de care ar 
trebui să se ţină seamă şi în România. 


E.S.: Da, şi aici voiam să vă spun că pentru 
intelectualii din Basarabia, abia după cucerirea 
alfabetului latin începe greul, munca grea abia 
începe. De pildă, citeam în parc „Literatură şi 
artă", cînd, un bărbat de lingă mine, care citea 
O gazetă în limba rusă, m-a întrebat, în ru- 
seşte, arătînd spre gazeta mea: „Unde putem 
găsi manuale de literatură română? există an- 
tologii de literatură română? istoria literaturii 
române?". l-am spus că nu ştiu, că nu sint din 
Chişinău. Apoi, cînd a înţeles că sînt de la 
Bucureşti, a început să vorbească româneşte, 
îngrozitor de greu. Era român din Bucureşti, 
născut la Bucureşti, înainte de război... Apoi, în 
revista dvs, citesc scrisori de !a elevi: cer 
carte de literatură, cer manuale de literatură 
română, cer bibliografii de literatură română. 
Am mai observat că alfabetul latin mai este 
încă o barieră pentru mulţi cititori, că limba 
română este o barieră pentru mulţi... Pentru 
români! Am observat cum oamenii răstoiesc 
cu interes, pe toate părţile, cărţi cu alfabet 
latin, apoi le lasă cu regret în ochi şi iau din 
cele cu grafie chirilică! Munca dvs. este foarte 
grea şi pe această dimensiune morală sinteţi 
obligaţi să lucraţi... 

N.D.: Vedeţi dvs., ceea ce aţi spus este abso- 
lut perfect real. Am obţinut acest alfabet, dar 
probabil el va aparţine, deplin şi firesc, abia 
generaţiei următoare. Lumea s-a obişnuit să 
scrie în alfabet chirilic, lumea s-a obişnuit să 
citească în alfabet chirilic. Or, obişnuinţa este 
a doua natură a omului. Nu avem nici cărţi, nu 
avem manuale. Fiica mea are în clasă - ea 
învaţă la liceul român-englez „Mircea Eliade“ 
din Chişinău - un singur manual de limbă ro- 
mână, pentru o clasă de 25 de copii! Deci, vă 
daţi bine seama că acest unic manual - de 
altminteri venit de la Bucureşti - înseamnă 
prea puţin pentru o clasă întreagă. Nu avem 
manuale, nu avem cărţi. Literatura română 
este puţin cunoscută în Basarabia. Este cu- 
noscută de o parte din intelectuali, de scriitori 
mai mult, pe cînd medicii, pedagogii, arhitecţii, 
mulți profesori chiar, nu au la dispoziţie anto- 
logiile de care vorbeaţi, nu au la dispoziţie nici 
operele clasicilor literaturii române. Totul abia 
începe şi greul cel mare ne aşteaptă în viitor. 

E,S.: Sinteţi redactorul şef al revistei „Litera- 
tură şi artă“. Aveţi intenţia să imprimaţi un 
program mai intensiv de a răspunde nevoilor 
tineretului, mai ales elevilor şi studenţilor? Nu 
i-ar trebui revistei un număr foarte mare de 
pagini pentru a rezolva toate promisiunile pe 
care le-aţi făcut elevilor în numărul din 27 sep- 
tembrie curent? Şi aş continua întrebarea: în 
ce măsură vă interesează istoria literaturii 
vechi româneşti şi în ce măsură intenţionaţi, 
prin „Literatură şi artă“, să orientaţi atenţia 
tineretului către aceste domenii? 

N.D.: Da, vrem să ciştigăm de partea noastră 
copiii, şi cînd zic de partea noastră, zic de 
partea ideii româneşti... Copiii, tineretul. De alt- 
minteri, aş vrea să subliniez că acei tineri care 
s-au culcat în faţa tancurilor în ziua de 7 no- 
iembrie 1989 la Chişinău, erau, într-un fel, edu- 
cați de scriitorii din Basarabia. A fost una din 
primele noastre victorii, cînd îndemnul nostru 
ca parada militară care urma să aibă loc la 7 
noiembrie să fie boicotată, i-a făcut pe citeva 
sute de tineri - vreo 300 de tineri - să se 
culce în faţa tancurilor, şi acele tancuri n-au 
putut trece de actuala Piaţă a Marii Adunări 
Naţionale. Evident că viitorul nostru depinde 
de copiii noştri, şi în acest sens, „Literatură şi 
artă" şi-a propus un program mai mare de 
acţiuni şi sperăm ca măcar parţial să-l vedem 
realizat. Acest program este în consens cu un 
program al guvernului României, care, începînd 
din anul trecut, a invitat foarte mulţi tineri în 
România, la studii. Nu ştiu dacă aceşti tineri se 
vor întoarce la Chişinău ca specialişti foarte 
buni sau doar mediocri, dar oricum, sînt sigur 
că se vor întoarce ca buni vorbitori de limbă 
română... 

E.S.: ..şi mai buni cunoscători ai istoriei, litera- 
turii, culturii, ai societăţii româneşti... 

N.D.: ..ai României. În „Literatură şi artă", cu 
vreo 3-4 ani în urmă, am avut o rubrică despre 
poezie veche. In arhivele de la Moscova, Lenin- 
grad şi Kiev, am descoperit mai multe manu- 
scrise slavone de provenienţă românească, pe 
care le-am tradus şi le-am publicat într-o An- 
tologie a poeziei vechi româneşti. Am publicat, 
traduşi pentru prima dată în româneşte, 34 de 
autori aproape necunoscuţi în România. Aş 

zice chiar că am împins istoria literaturii ro- 
mâne cu citeva sute de ani mai în urmă, pentru 
că încep această antologie cu Grigore Ţam- 
blac, apoi cu Chiprian, un poet de la 1432, care 
a scris o Viaţă a sfintului Varvar, şi continui cu 
poeţii şcolii de la Putna, unde era o şcoală de 
poezie şi muzică, după aceea cu Domițian Va- 
lahul, un compozitor de la Putna, Teodosie de 
la Neamţu, cu poeţii şcolii de la Neamţu, Eusta- 
tie Protopsaltul, care are două manuscrise - 
unul la Moldova şi altul la Sankt-Petersburg -, 
contemporan al lui Ştefan cel Mare, şi alţi au- 
tori mai puţin cunoscuţi în România. Aceste 
preocupări de literatură veche au fost, într-un 
fel, tot o adresare, un mesaj către tinăra ge- 
neraţie - că avem şi noi istorie că avem şi noi 
cultură şi literatură veche -, într-o perioadă în 
care ni se spunea mereu că numai alţii au o 
istorie, că noi mereu am împrumutat de la alţii, 
cînd, de fapt - şi despre aceasta am încercat 
să vorbesc încă în 1982 în cartea mea de 
eseuri Pe urmele lui Orfeu -, cel care a creat 
prima instituţie de învățămînt superior în Rusia 
şi Ucraina a fost un român: Petru Movilă; primul 
tipăritor de cărţi în Ucraina a fost tot românul 
Petru Movilă, iar primul care a descris Siberia 
şi China, fiind totodată şi unul din primii amba- 
sadori ai Rusiei în China, a fost iarăşi un ro- 
mân: boierul învăţat Nicolae Milescu Spătarul. 
Primul autor al unui dicţionar slavon-rus a fost 
iarăşi un român: Pavel Berînda, care a activat 
iniţial la Lvov şi după aceea la Kiev. A fost 
contemporan cu Petru Movilă. Acest dicţionar 
a fost tipărit la 1627. Dimitrie Cantemir, primul 
reprezentant al Rusiei, evident şi al Moldovei, 
în Academia unui alt stat e român şi el; primul 
poet modern al Rusiei - cum îl numeşte criticul 
Visarion Belinski - este iarăşi un descendent 
din Cantemireşti: Antioh Cantemir etc. etc. Şi 
iată, pornind de aici, am încercat să reabilitez 
ceea ce numim demnitatea românului din Ba- 
sarabia. Are şi el în spatele lui o istorie veche, 
o istorie de sute şi mii de ani şi această istorie 
urmează să se înscrie într-un context pe care 
îl trăim astăzi. Adică istoria noastră vine nu de 
acum citeva decenii, ci vine de foarte departe 
şi de foarte de mult. 

E.S.: In această operă de educaţie, confrații 

dvs. din România nu v-ar putea ajuta mai 
mult? de pildă, Uniunea Scriitorilor? cu un fond 
de carte, cu profesori care să vină aici, să 
predea la Universitate? 

N.D.: Da, acum ciîţiva ani, în 1989-1990, în Ro- 
mânia luase naştere o iniţiativă foarte fru- 
moasă: „O carte pentru Basarabia". Şi în felul 
acesta, multe biblioteci din Basarabia au fost 
completate cu cărți româneşti. Acest apel îmi 
aparţine, am fost în România şi am acordat un 
interviu, am spus că la ora actuală Basarabia 
nu are cărți româneşti. La biblioteca din satul 
meu exista o singură carte cu alfabet latin: 
Fraţii Jderi de Mihail Sadoveanu, în rest, numai 
cărți în limba rusă şi o parte - cam 10% - cărţi 
româneşti cu caractere chirilice. Şi am făcut 
apel către fraţii noştri din România, care au 
expediat vagoane de cărţi, saci cu cărţi şi în 
felul acesta cred că unirea s-a făcut sau se 
face şi cu ajutorul cărţilor, poate în primul rind 
cu ajutorul cărţii. Fiindcă nu zadarnic vameşii 
de la Leuşeni sau de la Ungheni aveau indicaţii 
stricte: puteau să lase să treacă orice contra- 
bandă în Uniune şi din Uniunea Sovietică, nu- 
mai nici o carte să nu pătrundă din România 
încoace. Şi noi, scriitorii, am fost primii care 
am adus cărţi din România. Adică, ne duceam 
- chiar Grigore Vieru cînd se ducea acolo se 
întorcea cu desagi cu cărţi — şi ne întorceam 
în primul rînd cu cărţi. Şi eu, cînd am fost 
prima dată, în 1987, am adus şapte lăzi cu 
cărţi, iar vameşii - erau vreo cinci - au răsfoit 
fiecare carte: Doamne fereşte, să nu care 
cumva să fie ceva subversiv în cărţile pe care 
le aduceam. 

E.S.: Deci cartea, ca şi poezia, s-a dovedit a fi 
pentru o anumită lume ceva primejdios. 

N.D.: Era un exploziv cu efect întirziat, care 
şi-a şi tăcut datoria din plin, pentru că ele, 
cărţile, au ajuns la cititor. Eu mă bucur mai 
ales pentru copiii care - mai ales cei din cla- 
sele mici - vorbesc o dulce limbă românească, 
citesc româneşte, gindesc româneşte. Cred că 
este lucrul cel mai important şi cred că lucrul 
acesta îl putem face şi cu ajutorul profesorilor 
din România, profesori sosiți nu numai în şcoli, 
ci şi în institutele de învățămînt superior. Din 
păcate, la ora actuală, sînt foarte puţini prote- 


sori din România. Mă gindeam la profesorii ie- 
şiți la pensie, care nu mai practică în România, 
adică stau acasă: ar putea să facă un fel de 
apostolat, măcar un an, doi, în Basarabia. Ar 
face un lucru extraordinar, pentru că, iată, 
fiica mea are şi ea profesori veniţi din Ro- 
mânia şi văd că şi-a însuşit de la aceşti prote- 
sori anumite expresii, anumite nuanţe în voce, 
anumite mlădieri ale limbii... Copiii sînt mai re- 
ceptivi decît adulții! 

E.S.: O, desigur... 

N.D.: Şi-ar putea însuşi cel puţin o limbă ro- 
mână corectă de la aceşti profesori... 

E.S.: Şi un anumit fel de a gindi.. 

N.D. Şcoala din România este evident o şcoa- 
lă bună, care a păstrat tradiţiile vechii şcoli 
româneşti, spre deosebire de cea din Basara- 
bia, unde intelectualii au fost lichidaţi într-un 
fel sau altul ori siliţi să plece de aici. Basarabia 


-este o ţară fără intelectuali, ajunsă, cred, abia 


acum, la prima generaţie de intelectuali... Şi am 
putea completa, cred, acest gol şi cu profe- 
sori din România. Aşa că îi aşteptăm cu plă- 
cere, cu dragoste, să vină... 

E.S.: La capătul discuţiei noastre, dacă aveţi, 
domnule Dabija, un gind pe care eu nu vi l-am 
intuit, un subiect despre care vreţi să vorbiţi 
cititorilor români, vă rog să-l spuneţi! 

N.D.: In mod special, aş vrea să vă mulțumesc 
pentru această discuţie şi să-i mulțumesc lui 
Dumnezeu că a putut avea loc, fiindcă aici am 
fost ţinuţi ani de zile înstrăinaţi, izolaţi. Noi, cei 
de aici, de noi, cei de dincolo. Ani de zile s-a 
făcut tot posibilul să nu ştim unii de alţii nimic. 
Pentru noi, era o bucurie deosebită cînd în 
presa românească găseam cuvintul Chişinău 
sau cuvintul Moldova, cu referință la acest 
teritoriu. Nu s-a vorbit în România despre Ba- 
sarabia şi am impresia că nici nu s-a prea ştiut 
despre drama ei din ultimii 50 de ani, decit, 
poate, în anumite sfere. Colegi de-ai noştri, 
cînd ajungeau în România - foarte puţini şi 
foarte rar -, erau întrebaţi cu jignitoare uimire: 
„Da' voi nu vorbiţi ruseşte?“. Era pentru noi o 
ofensă, fraţii noştri nu ştiau despre fraţii lor 
nimic! Dincolo, în pămîntul României de peste 
Prut, zac strămoşii noştri, dincoace zac stră- 
moşii noştri, adică şi ai dvs... Este o singură 

țară de morminte, şi acelaşi cer ne ocroteşte. 
Noi ne sprijinim într-un fel pe strămoşi, stră- 
moşi care n-au cunoscut frontiere între ei şi, 
acum cînd ne-am regăsit, ar trebui să fim ceva 
mai înțelegători unul faţă de problemele, dure- 
rile, necazurile celuilalt. Aveţi şi dvs. foarte 
multe probleme, avem şi noi foarte multe pro- 
bleme, dar nimeni nu-şi alege mama, tata sau 
fraţii şi surorile. Să fim demni unii de ceilalți şi, 
cu toate că la ora actuală, poate noi, cei de 
dincoace de Prut, nu vorbim româneşte cum 


ar fi vrut unii de dincolo să vorbim, să se ştie 
că simțim româneşte! 

E.S.: Dar poeziile şi rugăciunile sînt în româ- 
neşte, domnule Nicolae Dabija, şi asta este, 
cred, esenţial. 

N.D.: Şi zic, să fim demni unii de ceilalți şi să 
sperăm că totuşi, Dumnezeu care şi-a amintit 
de noi nu ne va părăsi şi va face ca pe lingă 
istoria noastră comună, pe lingă limba noastră 
comună, să ne dăruiască şi un viitor comun. 


Chişinău, 2 octombrie 1991 

ÎNALT PREA SFINŢITUL 
Arhiepiscopul Moldovei şi al Chişinăului 


VLADIMIR 


m... și cred că în viitor, Basarabia va fi împreună cu România, cum a 


și fost.“ 


Elena Siupiur: Înalt Prea Stinţite, v-am rugat 
să acceptaţi o discuţie despre Basarabia din 
perspectiva Bisericii Ortodoxe şi vă mulțu- 
mesc că aţi avut bunătatea să acceptaţi. Aş 
dori să vorbim despre starea unei instituţii 
care a avut şi cred că are o importanţă funda- 
mentală în existenţa acestui neam şi anume 
despre starea Bisericii Ortodoxe din Basara- 
bia. În istoria neamului românesc, Biserica Or- 
todoxă a fost singura instituție, alături de 
aceea a statului care n-au cunoscut întreru- 
pere în existenţa lor instituţională şi în funcţia 
lor de susţinători şi apărători morali şi de fac- 
to ai populaţiei din acest spaţiu. Este acesta 
şi cazul Bisericii ținuturilor dintre Prut şi Nis- 
tru? Am să vă rog să vorbiţi despre aceasta. 
In România, astăzi, se ştie îngrozitor de puţin 
despre ce a fost în Basarabia... 

Inalt Prea Sfinţitul Vladimir: Biserica Orto- 
doxă din Moldova sau din fosta Basarabie, 
fiindcă acum Basarabia este împărțită în două 
- Bucovina şi partea de sud a Basarabiei 
aparțin de Republica Ucraina, iar ce a mai 
rămas este Moldova, un stat cunoscut, cum la 
noi în ţară, cum peste hotare, ca Basarabia. 
Două săptămini în urmă, am fost în Statele 
Unite ale Americii şi m-am întîlnit acolo cu mulţi 
români şi toţi m-au întrebat pe mine despre 
starea Bisericii şi chiar despre Basarabia. Cînd 
vorbeam cu credincioşii care sînt mai în virstă, 
mulți nu ştiau de Moldova şi mă întrebau pe 
mine despre Basarabia. Şi le-am povestit la o 
conferinţă - am vorbit şi la radio, şi la televi- 
ziune - despre starea bisericilor din Basarabia 
în momentul de faţă. Pînă la 1940, Biserica din 
Basarabia aparţinea de Biserica Română, de 
Bucureşti, iar după război, cînd teritoriul aces- 
ta a trecut sub Rusia, de atunci, de prin 1944, 
ea aparţine de Biserica Rusă. Pînă în anul 1961, 


la noi aici în Moldova - am în vedere numai 
Moldova care este acum, despre nordul Buco- 
vinei nu vorbesc -, au existat în jur de 1100 de 
biserici care funcționau, şi mănăstiri împreună 
cu schituri: 19. Din 1961, din 1959 chiar, cînd au 
început să se închidă bisericile, aici la noi au 
mai rămas doar 194 de biserici şi o singură 
mănăstire, de maici, la Japca, care şi pină în 
ziua de astăzi funcţionează. 

E.S.: Despre aceasta voiam să vă rog să vor- 
biți, despre această cutremurătoare soartă a 
bisericilor din Basarabia. Ce s-a întimplat cu 
numărul acela uriaş de biserici? au fost dă- 
rimate, transformate în magazii? Am auzit că 
unele au fost aruncate în aer. Oricum, biserica 
din satul meu a fost dinamitată, după 1976, şi 
n-a mai rămas nimic din ea! Despre acest des- 
tin vă rog să vorbiţi. 

IPS V: Da... Bisericile, foarte multe biserici au 
fost închise. In unele colhozuri, bisericile au 
fost închise şi în doi-trei ani, după ce din bise- 
rici s-a ridiact totul - am în vedere că multe 
icoane au fost salvate de poporeni, de credin- 
cioşii din sat, care au luat acasă odoare ale 
bisericii şi acum le întorc înapoi... cei care mai 
sînt în viaţă... -, da, după aceea au fost dis- 
truse, iar alte biserici au fost într-un mod 
foarte grav distruse, aş spune. Au fost biseri- 
cile închise şi peste o săptămină sau două au 
adus acolo păpuşoi, seminţe, iar în unele au 
fost aduse special materiale care să ruineze, 
să distrugă aceste biserici... Felurite materia- 
le... Sare a fost spusă special în biserici, ca să 
ruineze. În unele sate însă, cu bucurie putem 
să spunem, bisericile s-au păstrat, dar foarte 
puţine. Foarte puţine biserici... Au fost închise 
peste 800 de biserici şi din ele doar vreo 20 
S-au păstrat pină în ziua de astăzi. In primul 
rînd, s-au năpustit peste biserici... le-au ruinat. 

Cum bine văd că ştiţi şi dvs,, bisericile au fost 
închise de comunişti. Cum au venit ei la putere, 
au început să lupte cu bisericile, au început să 
lupte cu credincioşii, şi dacă au văzut că tot 
veneau credincioşii la biserică, au dat decret 
ca Slujba, în loc să se săvirşească normal, de 
la orele 8 pină la 12, 13, să fie terminată la 8 
dimineaţa. La orele 8 dimineaţa, toate slujbele 
în toate bisericile să fie terminate, iar după 
această oră, preotul nu mai avea voie să pri- 
mească pe nimeni în biserică. Ba mai mult, 
preotul trebuia, pină la ora 9 dimineaţa, să se 
ducă la sovietul sătesc şi să raporteze că 
„uite, gata, slujba s-a terminat!'. Multe biserici 
au rămas aşa părăsite şi iată că timp de 30 de 
ani de zile, ploile şi vinturile şi-au făcut lucrul 
lor. Unele din aceste biserici au fost păstrate 
de oameni. Chiar dacă erau ele închise, oame- 
nii veneau cu bună credință şi mai puneau o 
tablă pe biserică, să nu o plouă, să nu se 
distrugă pereţii. Cu amărăciune trebuie să 
spun că cel mai periculos lucru a fost arunca- 
rea în aer a bisericilor. Chiar putem spune, de 
pildă: în faţa catedralei din centrul oraşului 
Chişinău a fost o clopotniţă, care, cîteva zeci 
de ani în urmă, a fost aruncată în aer, într-o 
noapte. Dimineaţa a trecut lumea pe acolo şi a 
văzut că clopotniţa nu-i. Astăzi noi am pus 
această problemă şi clopotniţa şi bisericile 
acelea dărimate de comunişti, de păgini or să 
fie, cu ajutorul oamenilor şi cu ajutorul statu- 
lui, construite şi restituite rostului lor, pentru 
slujbă. 

E.S.: Care a fost reacţia populaţiei la acest 
dezastru? Cum s-au înmormintat oamenii în 
aceste locuri? Şi după 1945, din ciţi copii s-au 
născut - şi pînă acum s-au nășcut milioane - 
cam ce procent a fost botezat? 

IPS V: Cînd s-au închis bisericile... Se închi- 
deau în primul rînd bisericile din orăşele şi din 
satele mai mari şi rămîneau acele biserici în- 
spre care, se poate spune, nu era nici un drum 
şi erau undeva la o margine. Asta se făcea 
special aşa, ca să se închidă singure cu timpul, 
că lumea n-o să vină la aceste biserici depăr- 
tate. Era o hirtie a conducerii ca să se facă în 
felul acesta. Şi iată, cind era timpul să se 
boteze cineva, era invitat preotul, dar nu avea 

dreptul să vină acasă, chiar dacă era un copi- 
laş bolnav. După canoanele noastre, se dă 
voie, dacă un copil e bolnav, să vină preotul 
acasă şi să-l boteze. Aşa drepturi n-au mai 
avut preoţii în vremea aceea. Şi dacă veneau 
la biserică să boteze, trebuia să se înregistre- 
ze, şi mulţi erau nevoiţi să-şi boteze copii pe 
ascuns, şi preoţii botezau pe ascuns şi fără să 
înregistreze, oamenii nu dădeau voie să fie 
înregistraţi, pentru că dacă îşi înregistra copi- 
lul la biserică, atunci peste două-trei zile era 
chemat la sovietul sătesc, la raion îl chemau 
pe om, şi pe urmă nu mai primea salariu, nici 
premieri, era persecutat... lar dacă avea o 
funcţie - că erau şi membri de partid care-şi 
botezau copiii -, era scos, şi din partid era 
scos, şi transferat la un post mai mic. lar în 
privința morţilor, a răposaţilor, aici se făcea 
aşa: dacă preotul era în stare să înmorminte- 
ze, venea să înmorminteze mortul... pentru că 
fiind o singură biserică şi un singur preot la 20 
sau 25 de sate, dacă în ziua aceea erau mai 
mulţi morţi, el se ducea la unul, că la toţi nu se 
putea duce. Şi atunci, duminica sau într-o zi de 
sărbătoare, se făcea slujbă, şi acolo aducea 
lumea puţină ţărină, şi pe ţărina aceea se 
slujea, şi pe urmă o lua lumea şi o ducea la 
morminte. lată aşa a fost. 

E.S.: Ca cititorii să poată înţelege dimensiunile 
reale ale acestui dezastru, vă rog să-mi per- 
miteţi să rememorăm aici cîteva date din isto- 
ria Bisericii Basarabiei în ultimii 200 de ani. La 
1812, cînd Basarabia este trecută pentru prima 
dată în graniţele Imperiului Rus, eparhia Basa- 
rabiei număra 935 de biserici, o mănăstire şi 
24 de schituri. La 1851, sub ţar, existau 944 de 
biserici. La 1913, tot sub ţar, erau 1124 de 
biserici şi 30 de mănăstiri şi schituri. Intre 1918 
şi 1940, cind Basarabia era reintegrată Ro- 
mâniei, existau 1090 de biserici, 29 de mănăs- 
tiri şi schituri şi citeva mii de preoţi. Atitea 
biserici şi atiţia preoţi a surprins în Basarabia 
ocupaţia sovietică în 1940. In 1988, în Moldova 
sovietică, mai rămăseseră, cum aţi spus, 194 
de biserici în funcţie, o mănăstire şi 500 de 
preoţi şi călugări. Cifrele acestea mărturisesc 
dezastrul abătut asupra bisericii ortodoxe aici. 
IPS V: Da. Acum, slavă Domnului, iată, în doi 

ani şi jumătate, se poate spune că s-au des- 
chis peste 600 de biserici. In ziua de astăzi, noi 
avem în jur de 820 de comunităţi înregistrate, 
în care 770 de biserici funcţionează, fiindcă 
încă multe se construiesc. Şi aici putem mul- 
țumi preşedinţilor de colhozuri şi sovhozuri, 
care dau mult ajutor. La început au fost dis- 
truse multe biserici, iar acum se spune că ei se 
căiesc, se căiesc pentru conducătorii care au 
fost în timpurile acelea, şi construiesc acum 
multe biserici. 

E.S.: Există în istoria Bisericii Basarabiei un 
moment cutremurător în tragedia generală a 
anilor 1940 şi '45-47: omorirea preoţilor sau 
deportatrea lor în lagărele din Siberia, ceea ce 
e totuna, pentru că puţini s-au mai întors, 
restul zac în morminte comune fără cruce în 
pămîntul Siberiei. V-aş ruga să vorbiţi despre 
acestă cutremurătoare soartă a clerului din 
Basarabia. Unde au dispărut cele citeva mii de 
preoţi înregistraţi în 1940? 

IPS V: După anii '40, cînd Biserica s-a unit cu 
Biserica Rusă, preoţii care au mai rămas pe 
timpurile acelea, dar nu numai preoţii, ci şi 
ceilalţi oameni, au fost urmăriţi şi, numai pen- 
tru că tatăl sau bunicul său a fost om mai 
văzut în sat, mai bogat în primul rînd, a fost - 
aşa cum vorbesc aici în Basarabia - „ridicat, 
a fost luat de aici şi dus în Siberia, în lagăre. 
Nimeni nu-l întreba şi nici nu-i da un răspuns 
pentru ce l-a luat... numai pentru aceea că era 
credincios sau cineva din familia lui era mai 
avut, avea o stare mai bună! Şi iată că şi din 
Basarabia au fost ridicaţi sute şi mii de preoţi 
şi credincioşi şi duşi în Siberia, pe la Vorkuta. 
Chiar şi anul trecut am avut aici un preot, 
părintele Gheorghe Armaşu, un preot ştiut şi 
stimat aici în Moldova, care a fost în jur de 10 
ani la Vorkuta. Şi am vorbit cu dinsul, şi l-am 
întrebat eu: Părinte, cum era acolo viaţa şi 
pentru ce au fost duşi oamenii din Moldova 
acolo? Şi el mi-a răspuns: Vlădică, au venit 
noaptea, nimeni nu m-a întrebat nimic, am fost 
ridicat împreună cu soţia, dus în Siberia şi cînd 
am întrebat de ce, mi-au răspuns în limba rusă 
„vrag naroda', adică duşmanul poporului, or, 
ce fel de duşman pot fi eu poporului, eu care-l 
trag la biserică şi-l învăţ de bine? Şi iată, aco- 


IO, sărmanii preoţi, care au fost cu sănătatea 
mai bună, au rezistat şi au ajuns să vină îna- 
poi, care nu, şi-a dat viaţa pe la Belomorkanal, 
la nord, pe acolo şi în alte locuri. Spre durerea 
noastră, foarte puţini preoţi s-au mai întors 
aici în Basarabia. lar cînd s-a pus problema 
reabilitării, ei înşişi au spus, chiar părintele Ar- 
maşu a spus: Dumnezeu cu dinşii, nu mai vreau 
să fiu reabilitat, Domnul vede ce au făcut ei 
pentru noi şi ce am făcut noi pentru dinşii. Noi 
mai avem preoţi care au rămas în viaţă, care 
mai slujesc şi acum la altarele bisericeşti şi 
care pot povesti despre viaţa care au dus-o ei 
acolo. De la ei ştim şi noi. Erau bătuţi, fugăriţi, 
prigoniţi. Iarna, în frigurile acelea mari şi pe 
zăpadă îi scoteau desculți, fără nici o cizmă 
sau încălțări, luau nişte obiele şi-şi înfăşurau 
picioarele ca să nu îngheţe de frig. Aşa au 
dus-o. Şi, pe urmă, cînd s-au terminat anii cîţi 
au trebuit să stea la închisoare, tot n-au avut 
voie să se întoarcă încoace, în Basarabia, ci 
au fost obligaţi să mai lucreze acolo cîţiva ani 
încă, să-i distrugă cu totul, să uite ei de Moldo- 
va, să uite cu totul de Basarabia. Toţi spun că 
aceasta a fost politica lui Stalin. Nu ştiu, ades 
mă gindesc că poate Stalin nu ştia de toate 
acestea, pentru că aşa cum ştiu eu istoria lui 
Stalin, el însuşi a terminat seminarul la Tbilisi, 
în Gruzia, şi nu-mi vine să cred că a putut el 
să-i asuprească chiar aşa pe preoţi. Dar timpul 
arată că aşa a fost. 

E.S.: Se încearcă acum să se facă ceva pen- 
tru clerul sacrificat în lagăre şi închisori? Mă 
gindeam şi la un monument, o simplă cruce 
aici în Basarabia, ca o dată pe an să fie cin- 
stită cu rugăciune amintirea acestor martiri- 
zaţi. Se încearcă, poate cu ajutorul Patriarhiei 
de la Moscova, să se afle de urma acestor 
oameni? Măcar numele lor şi pe unde au dis- 
părut? Orice oaste îşi caută prizonierii şi morţii 
şi le trece numele în cartea neamului, iar preo- 
ţii sint ostaşi ai Domnului şi ai spiritualităţii! 

IPS V: Doi ani în urmă, la Patriarhia de la 
Moscova, a fost înființată o comisie care se 
ocupă special de preoţii deportaţi şi duşi în 
Siberia sau alte locuri. Impreună cu comisia 
aceea lucrează un preot de aici din Moldova, 
pe nume Vasile Panas, care se ocupă în comi- 

sie de preoţii din Basarabia. Comisia se adună 
cam o dată la două luni şi anul trecut, cu 
acordul unanim al membrilor, a luat hotărîrea 
ca toţi preoţii care şi-au dat viaţa şi au rămas 
în pămîntul Siberiei, înainte de Postul Mare să 
fie într-o zi pomeniţi toți. lar în bisericile în care 
ei au slujit, în acea biserică, să se pună monu- 
mentul lui sau un bust şi la fiecare slujbă să fie 
el, preotul martir, pomenit. Şi toţi preoţii aceia 
- noi am făcut şi o listă foarte mare, cu toţi 
preoţii şi credincioşii de aici din Moldova care 
au fost în Siberia şi şi-au dat viaţa acolo, a şi 
fost tipărită într-un ziar de aici -, toţi preoții 
aceia să fie pomeniţi la toate slujbele. Mai ales 
pomeniţi în satele unde ei au slujit. Aşa este. 
E.S.: Un vers din imnul nostru al românilor 
spune; „Preoţi cu crucea în frunte! Căci oastea 
e creştină“, subliniind şi recunoscind nobilul rol 
al Bisericii şi clerului în emanciparea naţională, 
culturală şi morală. Din această perspectivă 
aş dori să vorbiţi despre rolul şi soarta clerului 
basarabean, acestă „intelighenţie“ - a satelor 
mai ales - formată în trecut cu studii înalte 
teologice, în facultatea de la Chişinău, în semi- 
narile de la laşi, Chişinău, Bucureşti, unii la 
Kiev, Odessa, Sankt Petersburg chiar. Odată 
Cu dispariţia acestei colectivităţi culte, în grija 
Cui au rămas oamenii? Cine i-a înlocuit pe 
preoți în misiunea lor morală şi spirituală? 

IPS V: Chiar aşa cum aţi spus dvs., sint cu 
crucea în frunte şi cu crucea pe piept. O cruce 
O duce cu sine, altă cruce o duce împreună cu 
poporul, fiindcă el este învățătorul, el este 
păstorul, el este cel care răspunde pentru su- 
fletele oamenilor, fiindcă, dacă pentru om în 
general se poate spune că răspunde statul şi 
societatea, apoi pentru starea sufletului omu- 
lui răspunde preotul şi depinde de dinsul cum 
duce turma care-i este încredințată de către 
arhiereu sau, cum spunem noi, de către Hris- 
tos, şi cînd la judecată el o să vină, o să 
trebuiască să deie socoteală pentru fiecare 
suflet. Şi eu mă bucur foarte mult că acum, 
aici, la noi în Basarbia, s-au întors cu faţa la 
noi şi membri parlamentului şi guvernului, se 
poate spune într-un cuvînt: conducerea repu- 
blicii. Şi nu numai preoţii-s cu crucea, dar pu- 
tem spune că şi Moldova-i cu crucea în frunte, 
a4 


fiindcă, iată, pe stemă, vulturu-i cu crucea în 
cioc şi... cu crucea să biruim! cu crucea vom 
birui. 

E.S.: Pină la 1940, a existat în Basarabia, la 
Chişinău, o înaltă facultate de teologie, au 
existat seminarii. Preoţii, în genere, s-au pre- 
gătit la laşi şi în multe centre, cum am mai 
amintit. După 1940, după 1945, de fapt, a mai 
existat vreo şcoală, un seminar, posibilități de 
studiu, de pregătire a clerului? 

IPS V: Pînă în anul 1989, la noi nu a existat nici 
un seminar, nici o şcoală spirituală, fiindcă 
toate au fost închise, iar tinerii au fost nevoiţi 
să studieze la Sankt Petersburg, atunci Lenin- 
grad, la Zagorsk, lingă Moscova şi la Odessa, 
fiindcă şi Academia şi Seminarul din Kiev au 
fost închise atunci, au fost desființate chiar. În 
anul 1989, la noi, lingă mănăstirea Căpriana, a 
fost deschisă o şcoală spirituală, în care stu- 
denţii învaţă timp de un an de zile. Un an de 
zile este puţin, fiindcă pregătirea unui preot 
bun cere cel puţin cinci ani de zile. Patru ani la 
seminar, patru la Academie, apoi unii la docto- 
rantură. lar aici au fost pregătiţi, în 1989-1990, 
70 de tineri, iar anul acesta au terminat 86 de 
tineri, din care 70 se preoţesc. Noi ştim că ei 
nu au pregătirea aceea pe care trebuie să o 
aibă un preot, dar ieşim din situaţia grea în 
care ne aflăm, fiindcă s-au deschis 600 de 
biserici, ori pentru 600 de biserici, 600 de 
preoţi într-un an de zile, noi nu putem să pre- 
gătim. Şi iată, anul acesta, noi ne-am adresat 
guvernului şi parlamentului, care au ascultat 
rugămintea noastră şi acum s-a deschis Facul- 
tatea teologică pe lingă Universitatea de Stat 
din Chişinău, unde am primit 51 de tineri. Mulţi 
dintre ei sînt cu studii superioare încheiate şi 
acum or să studieze încă cinci ani de zile. Şi 
necăutind la aceea că am deschis aici Facul- 
tatea, or să meargă să înveţe şi în România - 
la laşi şi la Galaţi, la Alba lulia - un număr de 
studenţi în fiecare centru... 

E.S.: La Sibiu, nu? 

IPS V: Şi la Sibiu. Apoi, la mănăstirea Agapia 
or să fie fetele noastre, tinerele noastre care 
or să înveţe să fie dăscălițe. Aşa că avem 
ajutor din partea României, foarte mare. 

E.S.: E bine că Patriarhia ajută şi în domeniul 

acesta. Legat de pregătire, în acestă perioadă 
1940-1989, cărţi de cult, teologice, pentru 
preoţi, s-au tipărit? 

IPS V: Nici în limba română nu s-a tipărit, nici 
în aşa-numita limbă moldovenească - fiindcă 
limba moldovenească era cu litere chirilice pi- 
nă anul trecut. N-a fost tipărit nimic. In 1980 a 
fost înființată o comisie ca să tipărească un 
Molitvelnic, un Trebnic şi undeva zece ani a tot 
fost pregătit şi iată că anul trecut abia l-am 
tipărit. Nu aveam posibilităţi, ba nu aveam hir- 
tie, ba nu aveam dreptul să tipărim. lar acum, 
mulțumire Domnului, am adus multe cărţi din 
România, şi multe cărţi, din cele mai necesare 
pentru credincioşi, am tipărit aici la Chişinău, 
am în vedere cărți de rugăciune. 

E.S.: Patriarhia Română nu v-ar putea ajuta, 
mai ales cu cărțile de slujbă, pentru preoţi, 
pentru că au tipografie şi la laşi, şi la Sibiu, şi 
la Bucureşti, tipografii care ar putea să vă dea 
carte pentru trebuinţele Bisericii? 

IPS V: Ei ne ajută mult pe noi, şi chiar, pentru 
că noi sîntem mai bogaţi în iconiţe şi cruciuliţe, 
împreună cu economul eparhiei, domnul lon 
Vulpe, încărcăm totdeauna un camionaş cu 
iconiţe şi cruciulițe şi ducem în România, fa- 
cem un schimb, şi de acolo aducem cărţi. Şi 
cărțile le dăm în parohii. lată aşa ieşim din 
situaţie. 

E.S.: In Basarabia a existat un foarte bogat 
fond de carte bisericească, în mănăstiri. Apoi 
era fondul de carte al Facultăţii de teologie din 
Chişinău şi bănuiesc că şi fondul de carte al 
Mitropoliei din Chişinău. Ce s-a întîmplat cu 
acest fond de carte? 

IPS V: Foarte multe cărţi de aici s-au pierdut 
în timpul războiului, chiar şi arhiva eparhială 
care a fost aici... Noi nu avem nimic, din istoria 
noastră nu s-a păstrat nimic. A fost numai un 
muzeu în oraş, în care sînt şi cărţi, multe cărţi 
bisericeşti, iar eu cred că în viitor, dacă am 
deschis Facultatea acum, poate o să orga- 
nizăm pe lîngă ea o bibliotecă specială cu 
carte bisericească şi o să-i rugăm pe dinşii să 
ne restituie cărţile acelea, o să ne adresăm 
preoţilor la care s-au mai păstrat unele cărţi, 
ca să avem totuşi o bibliotecă a noastră, re- 
publicană, bisericească... 


E.S.: Şi la populaţia basarabeană din Regat ar 
mai putea fi cărţi, la preoţii de aici care s-au 
refugiat în 1940 în Vechiul Regat. Şi am impre- 
sia că şi facultatea de teologie de aici a reuşit 
să-şi evacueze o parte din cărţi... Nu puteţi 
face un apel către cei care au plecat cu carte, 
şi au păstrat-o, şi o mai au, să o restituie 
fondului de carte basarabean? 

IPS V: Doi preoţi din România mi s-au adresat 
mie şi mi-au spus: Vlădică - aşa mă numesc, 
ei -, dacă dvs. deschideţi o bibliotecă pe [lingă 
un seminar sau pe lingă facultatea de teolo- 
gie, în Chişinău, eu, toate cărţile care le am, 
vreo 12000 de cărţi, le întorc încoace, numai 
cu o singură condiţie: dacă biblioteca aceea 
va purta numele mitropolitului Gavril Bănulescu 
Bodoni. Eu sînt de acord şi aştept ajutorul. 
E.S.: In Basarabia există mai multe comunităţi 
minoritare - ruşi, bulgari, ucraineni, găgăuzi - 
majoritatea ortodocşi. In ce limbă îşi ţin sluj- 
bele? Bisericile lor au fost dărimate ca şi cele 
româneşti, care este situaţia lor acum? 

IPS V: Pînă nu de mult, în toate bisericile din 
Moldova se slujea în limba slavonă şi în limba 
română. Acuma, în satele româneşti se slujeş- 
te în limba română. lar satele care sînt ucrai- 
nene - am în vedere nordul Moldovei şi sudul 
Moldovei înspre regiunea Odessa -, acolo, în 
satele acelea, se slujeşte în limba slavonă, iar 
pentru găgăuzi şi pentru bulgari numai, se a- 
daugă cite o ectenie în limba lor maternă. laca 
aşa se slujeşte... 

E.S.: Oamenii pot asculta slujba în limba lor... 
IPS V: Da, eu cred că nu-s obijduiţi cu nimic. 
Chiar şi în oraşul Chişinău avem o biserică cu 
hramul Sfîntului Mucenic Gheorghe, în care se 
săvirşeşte slujbă în limba slavonă, pe care 
ruşii o cunosc foarte bine, şi în limba rusă. 

E.S.: Alte biserici - catolică, protestantă, 
evanghelică - au parohii în Basarabia? Care 
este situaţia lor şi cui sînt subordonate? 

IPS V: Chiar în Chişinău este o biserică cato- 
lică, în care pină nu de mult se săvirşea slujba 
în limba latină, iar preotul de acolo, Xşonţul - 
aşa cum îl numim noi - s-a adresat către 
conducerea lor, cu rugămintea să se săvir- 
şească slujba în limba română. Și astfel de 
binecuvintare ei au primit. 

E.S.: Şi cui sînt subordonate? 

IPS V: Conducerea lor este în Ţările Baltice, în 
primul rînd, apoi la Papa de la Roma. 

E.S.: Există o problemă foarte importantă 
pentru starea Bisericii, aici în Basarabia. Pînă 
la 1940 a existat un patrimoniu al Bisericii. 
Averile ei - păminturi, lacuri, păduri -, toate au 
fost naţionalizate după 1945. La fel şi preoţilor 
li s-a luat tot: case, pămint, ale parohiei, ale lor 
personale. Guvernul Moldovei intenţionează a- 
cum să repare ceva din acestă deposedare a 
Bisericii şi a clerului? In parlament se discută în 
zilele acestea legea fondului funciar. Este pre- 
văzută Biserica în articolele acestei legi? 

IPS V: Da, pentru că, iată, mănăstirea Căpria- 
na a fost restituită Bisericii şi anul trecut noi 
ne-am adresat parlamentului şi i-au fost resti- 
tuite şi 23 de hectare de pămint. Chiar anul 
acesta, primăvara, ne-au fost restituite clădi- 
rile mănăstirii de la Saharna. S-a dat şi pămint, 
nu tot pămîntul, dar pentru că era primăvară şi 
trebuia semănat, s-au dat 6 hectare. Şi în vii- 
tor, clădirile, pămînturile toate cîte au fost ale 
bisericilor şi ale mănăstirilor, vor exista ca 
problemă pentru legiuitori, tocmai pentru a fi 
restituite. O să fie un punct special în lege. 
E.S.: O altă problemă. Cum bine ştiţi, pînă la 
1940, educaţia religioasă la români s-a făcut în 
şcoală, grija pentru starea morală a populaţiei 
se manifesta din anii copilăriei. Evident, în pe- 
rioada comunistă, aşa ceva nu a mai fost 
posibil, iar grija pentru educaţia religioasă a 
copiilor a rămas bunicilor şi puţinilor preoţi 
rămaşi. Cred că generaţii întregi - mai ales 
copiii şi tinerii - sînt într-o totală confuzie, atit 
în ceea ce priveşte istoria religiei, cit şi cu- 
noştințele religioase. Are Biserica intenţia să 
intervină într-un fel în acestă educaţie? V-aţi 
gindit la introducerea unui curs facultativ de 
religie în şcoli? 

IPS V: Acum, mulţumire Domnului, cu mare bu- 
curie putem spune că avem dreptul ca iarăşi 
preotul să vină la şcoală, să ţină lecţii acolo 
cu copilaşii. Aceasta se realizează mai ales 
prin şcolile duminicale. Cu părere de rău însă, 
trebuie să spunem că nu avem încă un pro- 
gram după care preotul să ţină lecţiile. Noi am 
vorbit cu preoţii să-şi ia întotdeauna cu ei 

cărticica numită Mica Biblie, care este cel mai 
bun manual pentru a învăţa copilaşii. Şi spe- 
răm ca în viitor să pregătim şi preoţi cu studii 
superioare, ca să fie ei şi adevăraţi preoți, şi 
adevăraţi învățători pentru aceşti copii. Ne bu- 
curăm că avem şcolile duminicale. Chiar şi în 
oraşul Chişinău este una, unde nu numai că se 
învaţă, dar se şi cîntă Sfinta Liturghie. La bise- 
rica Sf. Dumitru din oraş, unde slujeşte un 
preot tînăr, părintele Paul Boşcevschi, sînt în 
jur de 60 de copilaşi. Chiar după Paşti, am 
săvirşit o sfintă slujbă acolo şi copilaşii au şi 
cintat slujba, de la început şi pînă la sfirşit. 
E.S.: Se leagă speranţa pentru renaşterea Bi- 
sericii din Basarabia de emanciparea naţio- 
nală, de independenţă? Se leagă aceste 
speranţe de Bisericile europene? V-aţi gindit 
să vă adresaţi patriarhiiolor ortodoxe - a Ru- 
siei, Constantinapolului, Bulgariei, Iugoslaviei, 
României -, Bisericii catolice din ţările care au 
suferit acelaşi iad cu noi, Consiliului ecumenic, 
pentru a sprijini pe lingă ţările şi guvernele 
europene dreptul la libertate a acestei schin- 
giuite Basarabii? 

IPS V: Da, sînt foarte bucuros că pe data de 
27 august, Moldova a devenit stat suveran şi 
țară independentă, şi chiar de aceea peste 
două zile eu plec la Moscova, la Patriarhul 
Moscovei Alexei al II-lea, cu un raport în care 
mă adresez cu cererea să dea independenţă 
Bisericii din Moldova, fiindcă nu se poate să fie 
statul independent, iar Biserica supusă cuiva. 
Canonic, da, noi trebuie totuşi să ne supunem 
unei Biserici, unei Patriarhii, dar eu plec acum 
Cu un raport ca să binecuvinteze ca Biserica 
din Moldova să devină autonomă, conducerea 
să fie aici pe loc. Şi eu cred că Patriarhul va 
da o atare binecuvintare. 

E.S.: Şi să vă adresaţi, ştiu eu, Bisericilor din 
țările europene ca să sprijine recunoaşterea 
independenţei Moldovei? 

IPS V: in primul rînd, trebuie, după canoanele 
noastre bisericeşti, să mă adresez Patriarhului 
de care depind. Noi depindem de Biserica din 
Moscova, trebuie mai întii să mă adresez către 
dinsul şi pe urmă... Şi aici vreau să mulțumesc 
Patriarhului României, Preafericitul Teoctist, 
pentru că atunci cind a devenit Moldova stat 

independent, el a scris o adresare către toţi 
patriarhii din lumea ortodoxă ca să susţină 
independenţa Moldovei, iar în viitor şi autono- 
mia Bisericii din Moldova. 

E.S.: Istoria ultimilor 50 de ani ai Basarabiei 
este o cutremurare, se dovedeşte a fi mai mult 
O istorie a schingiuirii omului şi sufletului lui. 
Pregătindu-mă pentru discuţia cu Inalt Prea 
Sfinţia Voastră. mi-am adus aminte citeva cu- 
vinte ale lui Mihai |, Regele românilor, care spu- 
nea undeva despre om şi devenirea lui: „Ceea 
ce sintem e darul dat de Dumnezeu nouă. 
Ceea ce devenim este darul nostru către Dum- 
nezeu“! După atita înstrăinare de propria noa- 
stră ființă, mai sîntem noi, părinte, un dar că- 
tre Dumnezeu”? ce-am făcut noi cu darul dat 
de Dumnezeu nouă? şi ce speranţă ne mai 
poate mintui? 

IPS V: Ne pare bine că dvs. aţi citit şi citat 
aceste sfinte cuvinte şi cred că pînă acum toți 
credincioşii au rămas credincioşi adevăraţi, că 
au trecut vreme de 50 de ani, 70 de ani, 
printr-un foc şi ca aurul cînd trece prin foc - 
el se curăță şi rămine totuşi aur -, aşa şi 
sufletele omeneşti au trecut prin multe ispite, 
prin multe neînţelegeri, şi au biruit. lată că 
acum, prin biruinţa aceasta, ei s-au întors în- 
spre Hristos, înspre Domnul, fiindcă, săvirşind 
eu Slujbe prin sate, am auzit de multe ori vor- 
be ca: „lată, Domnul nu ne aude, Domnul s-a 
întors cu spatele la noi.“. Nu-i corect, noi l-am 
uitat pe Dumnezeu, şi chiar de multe ori cei 
care erau credincioşi se temeau să-şi pună pe 
piept sfinta cruce ca să nu-i vadă prietenul şi 
să nu spună la poliție ca să fie arestat... De 


aceea, eu cred că acum cînd noi am ajuns 
aceste sfinte zile, cînd noi avem libertate, şi 
sufletească, şi trupească, trebuie să ne a- 
dresăm către bunul Dumnezeu ca el să bine- 
Cuviînteze acest timp, să-l prelungim de acum 
şi pină în veac. Şi să fim împreună cu bunul şi 
sfîntul Dumnezeu, pentru că sîntem copiii lui, 
sîntem daţi pe pămint şi trebuie să ne adre- 
săm în orice clipă, în orişice moment către 
Dinsul ca să ne binecuvinteze pe noi toţi, nu- 
mai pentru viață bună, fericită, pentru pace, 
pace în familie, pace în ţară, pace peste tot 
pămîntul. 

E.S.: Dacă aveţi un gind asupra căruia nu 
m-am gindit eu să vă întreb, pentru creştinii de 
pe cele două maluri ale Prutului... vă rog... 

IPS V: Se poate spune că fiind o Moldovă - o 
Moldovă pe partea dreaptă a Prutului şi o 
Moldovă pe partea stingă a lui - şi mai este şi 
Bucovina, tot pe partea dreaptă şi pe partea 
stingă -, cred că ea va fi una şi în viitor. O să 
fie un stăpin, o conducere, o Biserică... Fiindcă 
în toţi aceşti ani noi am fost despărțiți cu un 
rîu — un rîu mititel care, din păcate, a aşezat 
vrăjmăşie între noi -, pentru că noi am fost 
aceiaşi fraţi şi pe partea dreaptă şi pe partea 
stingă şi această despărţire a fost artificială... 
Aşa se poate spune... Şi credem că în viitor, şi 
noi, precum copiii cei mici, facem primii paşi, 
poate îi facem corect, poate necorect, ne îm- 
piedicăm, dar totuşi ne sculăm şi mergem 
înainte. Şi cred că în viitor, Basarabia va fi 
împreună cu România, cum a şi fost. 


Chişinău, 4 octombrie 1991 

a — 


VALERIU MATEI 


poet, istoric 


pre şedintele Comisiei parlamentare pentru mass-media, Republica Moldova 


„Noi sintem o parte integrantă a României, trup din trupul ei şi 
integrarea noastră în spațiul comunității europene poate avea loc 
numai în cadrul națiunii şi a statului român.“ 


Elena Siupiur: Apelez la istoricul Valeriu Matei 
pentru a încerca să lămurim cititorului român 
motivațiile de fond, reale, care au mobilizat 
poporul acesta într-un efort uriaş de autode- 
terminare. Intrebarea este dacă această miş- 
care basarabeană este doar o mişcare centri- 
fugă de desprindere dintr-un imperiu 
multinațional - țarist pravoslavnic mai întii, co- 
munist „pravoslavnic“ apoi - sau este, de fapt, 
o mişcare centripetă spre spaţiul comunităţii 
democratice europene? Care forță este mai 
evidentă, cea de desprindere sau aceea de 
aderare? 

Valeriu Matei: Mişcarea de eliberare naţională 
din teritoriile româneşti ocupate şi anexate 
este în egală măsură o mişcare centrifugă şi o 
mişcare centripetă. Consider că este necesar 
să examinăm această mişcare la diferitele ei 
etape. In perioada iniţială, din 1987 şi pină 
astăzi, dominantă a fost mişcarea centrifugă, 
dar evident, nu în absenţa celei de-a doua 
mişcări, centripete, care s-a născut în mod 
firesc în cadrul acestui proces de desprindere 
din imperiul sovietic. Imperiul, creat prin vio- 
lenţă şi crime împotriva popoarelor şi a multor 
state vecine, nu putea dăinui prea mult, el nu 
avea nici o justificare morală, cum n-au avut-o 
nici alte imperii. Revoluţia bolşevică a reuşit să 
stăvilească procesul de dezmembrare a Impe- 
riului Țarist prin sînge şi violenţă, prin impune- 
rea unei ideologii false în esenţă, dar de o 
mare vigoare distructivă, ce a reuşit pentru 72 
de ani să inducă în eroare mai multe popoare, 
să creeze iluzia unei noi comunităţi, chiar a 
unui nou popor. Exploatarea popoarelor, atit 
din punct de vedere economic, cit şi spiritual, 
s-a efectuat prin impunerea unei politici de 
asimilare forţată, camuflată cu o ideologie de 

pseudo-prietenie şi internaţionalism. Această 
politică de violare a tendinţelor etnostabiliza- 
toare ale fiecărui popor, ale fiecărei naţiuni, nu 
a putut să nu ducă la cataclismul de astăzi. 
Fiind student, am avut neplăceri pentru faptul 
că am spus într-o discuţie că nu va trece mult 
timp şi această aşa-zisă comunitate nouă - 
poporul sovietic - va plesni ca o bulă de 
săpun, iar statul sovietic se va dezagrega. Mai 
tîrziu, am fost exmatriculat de la aspirantură - 
de la Facultatea de istorie a Universităţii Lo- 
monosov din Moscova -, sub învinuirea de 
antisovietism şi naționalism... 

E.S.: Aşa vă trebuia! 

V.M.: Tendinţele centripete, de integrare în 
spaţiul comunităţii europene prin realizarea 
unităţii noastre naţional-statale, sint tot mai 
mult prezente în noua etapă a mişcării de eli- 
berare naţională a românilor din teritoriile ocu- 
pate şi anexate, etapă ce a început la sfirşitul 
lui august 1991, odată cu proclamarea inde- 
pendenţei Republicii Moldova. Este un proces 
firesc şi legic pentru o parte integrantă a unei 
naţiuni, ruptă cu forţa de la matca ei. Nu pu- 
tem vorbi, în cazul Basarabiei, de o situaţie 
similară cu a celor trei state baltice care, la 
1940, erau state separate. Noi sintem parte 
integrantă a Ţării, trup din trupul ei şi integra- 
rea noastră în spaţiul comunităţii europene 
poate avea loc numai în cadrul naţiunii şi a 
statului român. Tendinţa de integrare cu Ţara 
există, acesta este idealul pe care îl vom reali- 
za, în etapa istorică ce vine. Dominantă pentru 
epoca de după reîntregire, va fi aceea de 
integrare în comunitatea europeană. Astăzi, 
tendinţa centrifugă, aceea de desprindere din 
imperiul sovietic, este realizată practic, dar nu 
pentru toate teritoriile româneşti ocupate şi 

anexate în 1940, fiindcă acest teritoriu a fost 
Supus în august-noiembrie 1940 unui proces 
de dezmembrare. Judeţele din sudul Basara- 
biei, apoi judeţul Hotin, nordul Bucovinei şi Ţi- 
nutul Herţei au fost trecute atunci arbitrar sub 
jurisdicţia Ucrainei. 

E.S.: Adică, să credem că trăsătura dominantă 
a mişcării basarabene este cea de mişcare 
naţională? 

V.M.: Nu doar o mişcare naţională. Este o miş- 
care de eliberare naţională, fiindcă ea se des- 
făşoară pe un teritoriu ocupat şi anexat de un 
imperiu în condiţii vitrege, de forţă. Aceste 
lucruri sînt cunoscute. In toate ţările, în con- 
diții similare, aceste mişcări au avut un carac- 
ter de eliberare naţională şi totodată un ca- 
racter democratic, fiindcă procesul de 
eliberare naţională este însoţit şi de reven- 
dicări democratice. Mişcarea de eliberare na- 
țională din Basarabia a promovat chiar de la 
începutul ei revendicări democratice. Odată cu 
revendicările de ordin naţional - limba de stat, 
grafia latină - s-au impus şi au fost adoptate, 
la insistenţele Frontului Popular din Moldova, 
care s-a constituit ca nucleu al mişcării de 
eliberare naţională, un şir de acte legislative 
menite să asigure drepturile omului şi cetăţea- 
nului, drepturile concetățenilor noştri de alte 
naţionalităţi. Republica Moldova a aderat la 
pactele internaţionale ale drepturilor omului, la 
Declaraţia universală a drepturilor omului, la 
alte acte adoptate la Conferinţele pentru Se- 
curitate şi Cooperare în Europa. 

E.S.: Să cred atunci că răspunsul la întrebarea 
„ce forţă este mai evidentă?" ar fi: aceea de 
aderare la lumea modernă europeană? 

V.M.: Ca cetăţean, nu mă pot bucura de toate 
drepturile omului şi ale cetățeanului dacă nu 
sint garantate drepturile neamului din care fac 
parte. Nu pot să mă bucur de toate drepturile, 
neavind dreptul la studii în limba maternă, 
dreptul de acces la cultura naţională, la istoria 
naţională, dreptul de a purta numele pe care 
I-am moştenit din moşi-strămoşi şi alte aseme- 
nea drepturi. Aceste probleme sint fatal legate 
între ele. 

E.S.: Deşi românii, slavă Domnului, sînt autode- 
finiți ca naţiune şi recunoscuţi ca atare de 


foarte multă vreme, de ce acum, în această 
mişcare de desprindere din imperiu, Republica 
Moldova sau populaţia dintre Prut şi Nistru 
trebuie să lupte pentru redobindirea însemne- 
lor naţionale, pentru autodefinirea naţională? 
De ce în această parte a Europei, o parte 
dintr-o naţiune trebuie să reia acest proces? 
care s-a mai consumat odată în istorie! de ce 
acest efort? de ce o parte a unei naţiuni a 
dobindit mentalitatea de minoritate care tre- 
buie să-şi afirme caracterul de naţiune? 

V.M. Românii luptă pentru lichidarea efectelor 
şi consecințelor ocupaţiei sovietice. Sintem 
una din naţiunile Europei care încă nu a trecut 
printr-o epocă îndelungată de unitate naţio- 
nal-statală, epocă prin care au trecut naţiunile 
şi statele Europei înainte de a începe procesul 
actual de integrare economică. E nevoie să 
reconstituim statul naţional-unitar, să făurim o 
societate civilă democratică, să consolidăm 
nucleul naţiunii române şi să-i asigurăm o pe- 
rioadă îndelungată de prosperare. Acest pro- 
ces început la 1918 a fost curmat în 1940... 
E.S.: In Basarabia... 

V.M.: Nu numai în Basarabia, fiindcă fără Basa- 
rabia, nordul Bucovinei şi Ţinutul Herţei trupul 
naţiunii române rămine schilodit. La 1918, s-a 
realizat pentru o perioadă de 22 de ani integri- 
tatea naţiunii române şi efectele acestei uni- 
tăţi - în toate sferele vieţii social-economice, 
politice şi spirituale - nu s-au lăsat aşteptate. 
Pentru o naţiune mare, ca cea.română, etapa 
a fost prea scurtă. Nu s-a produs pină la 
capăt acel rodaj ce trebuie să aibă loc în sînul 
fiecărei naţiuni. Perioada de prosperare a na- 
țiunii române, de impunere a propriului stil în 
cultura europeană, abia începuse. Integrarea 
noastră firească în concertul naţiunilor mari 
ale Europei a fost curmată brusc prin ocu- 
paţia sovietică şi comunistă. Lupta pentru re- 
dobiîndirea însemnelor şi calităţilor esenţiale 
ale naţiunii noastre nu este o luptă de dragul 
simbolurilor. Acum, mai mult ca niciodată, este 
necesar un proces de conştientizare a drame- 
lor fundamentale prin care a trecut neamul 
nostru, a condiţiilor sale de existenţă actuală 
în numele unui viitor la care avem drepturi de 
netăgăduit. 

E.S.: Mă refeream la Basarabia în special. 
V.M.: In Basarabia, chiar lupta pentru însem- 
nele naţionale n-a fost o luptă de dragul sim- 
bolurilor, atit în perioada ocupației țariste care 
a durat 106 ani, cît şi în aceşti ultimi 51 de ani 
de ocupaţie sovietică. Toate însemnele naţio- 
nale au fost distruse cu desăvirşire de regimul 
de ocupație. A fost, la fel, metodic distrusă şi 
exclusă din uz limba română, a fost metodic 
distrusă conştiinţa naţională. Au fost margina- 
lizate valorile culturii naţionale, marea lor ma- 
joritate fiind chiar interzise. Mişcarea de elibe- 
rare naţională nu putea să nu înceapă cu 
revendicarea drepturilor fireşti ale limbii ro- 
mâne, pentru că un popor, o naţiune, sînt vii 
atita timp cit este vie limba lor. Mişcarea pen- 
tru oficializarea limbii române, pentru reintro- 
ducerea alfabetului latin, au unit şi au consoli- 
dat forțele românilor din Basarabia, contirmînd 
încă o dată vitalitatea şi capacitatea regăsirii 
de sine a neamului nostru, acea „trezire din 
somn de moarte“ cum spune poetul Alexie 
Mateevici. Această primă victorie a mişcării de 
eliberare naţională a dat peste cap toate in- 
vențiile „partinicei istoriografii sovietice moldo- 
veneşti" şi a pretinşilor „savanţi-lingvişti" fă- 
Cuţi în laboratoarele partidului comunist şi ale 
KGB-ului... 

E.S.: In materie de fantezii... 

V.M.: In materie de fantezii, aparatul comu- 
nist-sovietic a avut realizări mai multe, dar 
experienţa diabolică efectuată asupra români- 
lor din teritoriile ocupate şi anexate este 
unică... 

E.S.: Şi tragică... 

V.M.: Nici unui alt popor, în toate imperiile cite 
au existat pină acum, nu i-a fost impus să-şi 
urască propriul nume, să urască numele limbii 
sale materne. In sufletele multor români a fost 
implantat un hău de românotobie. Cuvintul „ro- 
mân" a fost pus totdeauna, chiar şi în manua- 
lele şcolare, înainte de cuvîntul „fascist". S-a 
trimbiţat mereu: „cotropitorii româno-fascişti 
ai Basarabiei“ şi „eliberatorii sovietici şi ruşi”. 
Această politică monstruoasă a slobozit ră- 
dăcini adinci şi otrăvitoare în sufletele unor 
oameni simpli şi neavizaţi, crescuţi sub regimul 
sovietic de ocupaţie. Chiar în sferele cele mai 

de sus ale puterii ne ciocnim astăzi cu acest 
fenomen al românofobiei. Foştii nomenclatu- 
rişti comunişti, cultivatori profesionişti ai viru- 
sului românotobiei, mai deţin încă importante 
pirghii ale puterii şi nici prin gînd nu le trece 
să-şi ceară cel puțin iertare pentru crimele ce 
le-au făcut împotriva neamului nostru. 

E.S.: Nu-i cumva mai mult o teamă firească? 
Ştiu eu? ..deciît românofobie? ..după atiţia ani 
de cultivare a unei mentalități anumite?... 

V.M. Există, la mulţi români de aici, o gravă 
deformare a conştiinţei naţionale. Este şi un 
mare handicap pe care-l resimt mulţi, chiar 
intelectuali, intelectuali care nu-şi văd locul în 
contextul culturii române. Sint convins că 
acest proces va fi depăşit, va fi depăşită 
această mentalitate. Astăzi, depinde de inte- 
lectualii din Basarabia să fie depăşite condiţiile 
handicapului care a fost impus şi le-a fost 
impus. Numai prin integrarea în cultura romă- 
nă, această ramură a culturii române din Basa- 
rabia şi din nordul Bucovinei are şanse de a 
exista, chiar dacă o perioadă acest handicap 
va persista, iar valorile vor fi sub nivelul ce- 
rințelor. Oricum, există destule opere care vor 
rezista şi se vor putea integra cu succes în 
contextul culturii române, fără a putea fi 
considerate ca un fenomen provincial. Cele 
mai multe opere create în Basarabia în anii de 
ocupaţie sînt marcate de nonvaloare şi de 
handicapul spiritual, ce nu este decit un deri- 
vat al regimului imperial de opresiune... 

E.S.: lertaţi-mă, dar şi în literatura română de 
dincolo de Prut, în momentul de faţă, la ca- 
pătul celor 50 de ani, există o foarte mare 
producție literară care poate fi considerată 
provincială, handicapată... 

V.M.: ...Cu o uşoară spoială filologică... 

E.S.: Fiecare literatură naţională din zona 
noastră, a fostului lagăr comunist, ca să-i spu- 
nem aşa, are această parte care nu mai re- 
zistă din nici un punct de vedere. Nu înţeleg de 
ce basarabenii trebuie să-şi facă un plus de 
complexe cu literatura lor... impusă lor... să o 
scrie... 

V.M. Bineînţeles că există şi în literatura ro- 
mână - dacă e să ne referim doar la literatură 
- multe opere de conjunctură, de compromis 

cu regimul, dar aceste opere au cel puţin o 
jinută filologică, să-i spun aşa, care, binein- 
țeles, nu le îndreptățeşte existenţa. in acelaşi 
timp însă, există un Marin Preda, un Nichita 
Stănescu, valori care nu pot fi contestate. Şi 
în literatura din Basarabia există valori auten- 
tice, chiar în aceleaşi generaţii, ale lui Marin 
Preda şi Nichita Stănescu, dar aici există, ca 
şi în ţară, o producţie de colaborare cu regi- 
mul de ocupaţie, cu regimul comunist, o pro- 
ducţie de denigrare a propriei noastre istorii şi 
a neamului nostru, romane de genul Badea 
Cosma, Tovarășul Vanea sau Codrii. Există, 
totodată, şi un mare handicap lingvistic. Alte 
opere, chiar din cele scrise cu sentiment naţio- 
nal, reflectind mai veridic realităţile basara- 
bene, sînt marcate de handicapul lingvistic. 
E.S.: Dar, din altă perspectivă privind lucrurile, 
am un gind care, trebuie să recunosc că mi-a 
venit aici în Basarabia... toată această litera- 
tură este... reprezintă unul din documentele 
cele mai autentice despre epoca prin care am 
trecut noi ca oameni, malaxorul prin care am 
trecut. Şi ea, citită, dă imaginea cea mai reală 
- chiar şi prin monstruozitatea pe care o con- 
ține - de ceea ce s-a întîmplat cu oamenii în 
acest spaţiu supus unei presiuni nemaiîntilnite 
în istorie. Fiica lui Tudor Vianu, elevă fiind, l-a 
întrebat odată pe tatăl ei despre o carte: me- 
rită citită? este bună? Şi Tudor Vianu i-a răs- 
puns „este bună şi chiar de n-ar fi, citeşte-o, şi 
dintr-o carte proastă înveţi ceva". Și rapor- 
tată la existența noastră culturală de pină 
acum, cred că toată literatura reprezintă un 
autentic document, fie unul estetic, fie unul 
etic, moral al existenţei noastre. 

V.M.: Bineînţeles că fiece carte este o mărturie 
a epocii, şi din fiece carte învăţăm ceva, cel 
puţin învăţăm cum nu trebuie să scriem. E de 
fapt un lucru pe care noi, scriitorii tineri din 
Basarabia, l-am învăţat aici cu prisosinţă, încă 
de pe băncile şcolii... Operele clasicilor literatu- 
rii române nu erau incluse în programa şco- 
lară, excepţie făcînd doar unele opere ale lui 
Eminescu şi Creangă, şi acestea interpretate 
proletcultist. Am cunoscut foarte tirziu opera 
lui Lucian Blaga, a lui Tudor Arghezi, George 
Bacovia sau a lui Nichita Stănescu. Deşi, de la 


sfîrşitul anilor '60, în librării nu se mai vindea 
nici o carte românească, intelectualii făceau 
rost de ele fie de la Moscova sau Leningrad, 
fie de la Novosibirsk, Omsk sau Irkutsk. Cu 
toate acestea, la noi s-a înregistrat un feno- 
men cu totul specific: avind acasă biblioteci 
de literatură română, citind în limba română, 
mulți dintre scriitori şi-au scris totuşi opera 
într-o limbă română aproximativă. Cauzele 
acestui fenomen rezidă în lipsa unui mediu 
lingvistic, în excluderea limbii române din multe 
sfere ale vieţii şi, bineînţeles, este un rezultat 
al efortului nu îndeajuns de susţinut al unora 
dintre intelectuali de a depăşi handicapul ling- 

vistic din Basarabia. În totalitatea ei, literatura 
şi limba română din Basarabia nu se poate 
înscrie în contextul lingvistic şi stilistic al lite- 
raturii române contemporane - în ceea ce are, 
bineînțeles, ea mai bun. E o problemă care 
necesită un studiu amănunțit. Acum, însă, nu 
este nici timpul şi nu există nici condiţiile nece- 
sare pentru o abordare globală a ei. Spiritul 
rusesc, bun pentru Rusia, e moleşitor pentru 
noi, mai ales cînd vine înmănuşat în manifestul 
partidului comunist. El a pătruns în toate ste- 
rele vieţii spirituale şi a înălțat pe soclu deşer- 
tul asiatic prin care bintuie doar patimi no- 
made. Timp de 12 ani, cît am locuit mai 
aproape de deşertul tătarilor, a trebuit să fac 
eforturi ca să menţin aprinsă candela limbii 
române. În cei aproape patru ani, cît am stat, 

după excluderea mea de la doctorantură, la 
fosta mănăstire Noul Ierusalim, nu lăsam să 
treacă nici o zi fără să citesc o carte în limba 
română. Ruperea de Ţară, exilul, e ca un drum 
fără capăt, pe care-l parcurgi împreună cu 
disperarea şi speranţa... 

E.S.: Frumos spus, mai ales că speranţa venea 
din cărţi... 

V.M.: În acelaşi timp, dacă vorbim de literatură, 

e meritul scriitorilor din generaţia anilor '60 de 
a fi readus limba literară în albia ei firească. 
Lupta desfăşurată în ultimii ani pentru oficiali- 
zarea limbii române şi reintroducerea alfabetu- 
lui latin creează condiţiile necesare lichidării 
handicapului dublu - cel al conţinutului şi cel al 
formei. In Ţară, există mai mult un handicap ce 
ține de conţinut, şi vorbesc de scriitorii buni 

E.S.: Mă refeream la Basarabia în special... 

V.M. În Basarabia, chiar lupta pentru însem- 
nele naţionale n-a fost o luptă de dragul sim- 
bolurilor, atît în perioada ocupaţiei țariste care 
a durat 106 ani, cit şi în aceşti ultimi 51 de ani 
de ocupaţie sovietică. Toate însemnele naţio- 
nale au fost distruse cu desăvirşire de regimul 
de ocupaţie. A fost, la fel, metodic distrusă şi 
exclusă din uz limba română, a fost metodic 
distrusă conştiinţa naţională. Au fost margina- 
lizate valorile culturii naţionale, marea lor ma- 
joritate fiind chiar interzise. Mişcarea de elibe- 
rare naţională nu putea să nu înceapă cu 
revendicarea drepturilor fireşti ale limbii ro- 
mâne, pentru că un popor, o naţiune, sint vii 
atita timp cît este vie limba lor. Mişcarea pen- 
tru oficializarea limbii române, pentru reintro- 
ducerea alfabetului latin, au unit şi au consoli- 
dat forțele românilor din Basarabia, confirmind 
încă o dată vitalitatea şi capacitatea regăsirii 
de sine a neamului nostru, acea „trezire din 
somn de moarte“ cum spune poetul Alexie 
Mateevici. Această primă victorie a mişcării de 
eliberare naţională a dat peste cap toate in- 
vențiile „partinicei istoriografii sovietice moldo- 
veneşti" şi a pretinşilor „savanţi-lingvişti” fă- 
cuţi în laboratoarele partidului comunist şi ale 
KGB-ului... 

E.S.: In materie de fantezii... 

V.M. In materie de fantezii, aparatul comu- 
nist-sovietic a avut realizări mai multe, dar 
experienţa diabolică efectuată asupra români- 
lor din teritoriile ocupate şi anexate este 
unică... 

E.S.: Şi tragică... 

V.M.: Nici unui alt popor, în toate imperiile cite 
au existat pină acum, nu i-a fost impus să-şi 
urască propriul nume, să urască numele limbii 
sale materne. În sufletele multor români a fost 
implantat un hău de românofobie. Cuvintul „ro- 
mân" a fost pus totdeauna, chiar şi în manua- 
lele şcolare, înainte de cuvintul „fascist”. S-a 
trimbițat mereu: „cotropitorii româno-fascişti 
ai Basarabiei" şi „eliberatorii sovietici şi ruşi”. 
Această politică monstruoasă a slobozit ră- 
dăcini adinci şi otrăvitoare în sufletele unor 
oameni simpli şi neavizaţi, crescuţi sub regimul 
sovietic de ocupaţie. Chiar în sferele cele mai 

de sus ale puterii ne ciocnim astăzi cu acest 
fenomen al românofobiei. Foştii nomenclatu- 
rişti comunişti, cultivatori profesionişti ai viru- 
Sului românofobiei, mai deţin încă importante 
pirghii ale puterii şi nici prin gind nu le trece 
să-şi ceară cel puțin iertare pentru crimele ce 
le-au făcut împotriva neamului nostru. 

E.S.: Nu-i cumva mai mult o teamă firească? 
Ştiu eu? ..decit românofobie? ..după atiţia ani 
de cultivare a unei mentalități anumite?... 

V.M. Există, la mulţi români de aici, o gravă 
deformare a conştiinţei naţionale. Este şi un 
mare handicap pe care-l resimt mulţi, chiar 
intelectuali, intelectuali care nu-şi văd locul în 
contextul culturii române. Sint convins că 
acest proces va fi depăşit, va fi depăşită 
această mentalitate. Astăzi, depinde de inte- 
lectualii din Basarabia să fie depăşite condiţiile 
handicapului care a fost impus şi le-a fost 
impus. Numai prin integrarea în cultura romă- 
nă, această ramură a culturii române din Basa- 
rabia şi din nordul Bucovinei are şanse de a 
exista, chiar dacă o perioadă acest handicap 
va persista, iar valorile vor fi sub nivelul ce- 
rinţelor. Oricum, există destule opere care vor 
rezista şi se vor putea integra cu succes în 
contextul culturii române, fără a putea fi 
considerate ca un fenomen provincial. Cele 
mai multe opere create în Basarabia în anii de 
ocupaţie sînt marcate de nonvaloare şi de 
handicapul spiritual, ce nu este decit un deri- 
vat al regimului imperial de opresiune... 

E.S.: lertaţi-mă, dar şi în literatura română de 
dincolo de Prut, în momentul de faţă, la ca- 
pătul celor 50 de ani, există o foarte mare 
producție literară care poate fi considerată 
provincială, handicapată... 

V.M.: ...cu o uşoară spoială filologică... 

E.S.: Fiecare literatură naţională din zona 
noastră, a fostului lagăr comunist, ca să-i spu- 
nem aşa, are această parte care nu mai re- 
zistă din nici un punct de vedere. Nu înţeleg de 
ce basarabenii trebuie să-şi facă un plus de 
complexe cu literatura lor... impusă lor... să o 
scrie... 

V.M.: Bineînţeles că există şi în literatura ro- 
mână - dacă e să ne referim doar Ia literatură 
- multe opere de conjunctură, de compromis 

cu regimul, dar aceste opere au cel puţin o 
jinută filologică, să-i spun aşa, care, bineîn- 
țeles, nu le îndreptăţeşte existenţa. in acelaşi 
timp însă, există un Marin Preda, un Nichita 
Stănescu, valori care nu pot fi contestate. Şi 
în literatura din Basarabia există valori auten- 
tice, chiar în aceleaşi generaţii, ale lui Marin 
Preda şi Nichita Stănescu, dar aici există, ca 
şi în ţară, o producţie de colaborare cu regi- 
mul de ocupaţie, cu regimul comunist, o pro- 
ducţie de denigrare a propriei noastre istorii şi 
a neamului nostru, romane de genul Badea 
Cosma, Tovarășul Vanea sau Codrii. Există, 
totodată, şi un mare handicap lingvistic. Alte 
opere, chiar din cele scrise cu sentiment naţio- 
nal, reflectind mai veridic realităţile basara- 
bene, sînt marcate de handicapul lingvistic. 
E.S.: Dar, din altă perspectivă privind lucrurile, 
am un gind care, trebuie să recunosc că mi-a 
venit aici în Basarabia... toată această litera- 
tură este... reprezintă unul din documentele 
cele mai autentice despre epoca prin care am 
trecut noi ca oameni, malaxorul prin care am 
trecut. Şi ea, citită, dă imaginea cea mai reală 
- chiar şi prin monstruozitatea pe care o con- 
ține - de ceea ce s-a întimplat cu oamenii în 
acest spaţiu supus unei presiuni nemaiintilnite 
în istorie. Fiica lui Tudor Vianu, elevă fiind, l-a 
întrebat odată pe tatăl ei despre o carte: me- 
rită citită? este bună? Şi Tudor Vianu i-a răs- 
puns „este bună şi chiar de n-ar fi, citeşte-o, şi 
dintr-o carte proastă înveţi ceva“. Şi rapor- 
tată la existenţa noastră culturală de pină 
acum, cred că toată literatura reprezintă un 
autentic document, fie unul estetic, fie unul 
etic, moral al existenţei noastre. 

V.M.: Bineînţeles că fiece carte este o mărturie 
a epocii, şi din fiece carte învăţăm ceva, cel 
puţin învăţăm cum nu trebuie să scriem. E de 
fapt un lucru pe care noi, scriitorii tineri din 
Basarabia, l-am învăţat aici cu prisosință, încă 
de pe băncile şcolii... Operele clasicilor literatu- 
rii române nu erau incluse în programa şco- 
lară, excepţie făcînd doar unele opere ale lui 
Eminescu şi Creangă, şi acestea interpretate 
proletcultist. Am cunoscut foarte tirziu opera 
lui Lucian Blaga, a lui Tudor Arghezi, George 
Bacovia sau a lui Nichita Stănescu. Deşi, de la 


sfîrşitul anilor '60, în librării nu se mai vindea 
nici o carte românească, intelectualii făceau 
rost de ele fie de la Moscova sau Leningrad, 
fie de la Novosibirsk, Omsk sau Irkutsk. Cu 
toate acestea, la noi s-a înregistrat un feno- 
men cu totul specific: avind acasă biblioteci 
de literatură română, citind în limba română, 
mulți dintre scriitori şi-au scris totuşi opera 
într-o limbă română aproximativă. Cauzele 
acestui fenomen rezidă în lipsa unui mediu 
lingvistic, în excluderea limbii române din multe 
sfere ale vieţii şi, bineînţeles, este un rezultat 
al efortului nu îndeajuns de susţinut al unora 
dintre intelectuali de a depăşi handicapul ling- 
vistic din Basarabia. In totalitatea ei, literatura 
şi limba română din Basarabia nu se poate 
înscrie în contextul lingvistic şi stilistic al lite- 
raturii române contemporane - în ceea ce are, 
bineînţeles, ea mai bun. E o problemă care 
necesită un studiu amănunţit. Acum, însă, nu 
este nici timpul şi nu există nici condiţiile nece- 
sare pentru o abordare globală a ei. Spiritul 
rusesc, bun pentru Rusia, e moleşitor pentru 
noi, mai ales cînd vine înmănuşat în manifestul 
partidului comunist. El a pătruns în toate sfe- 
rele vieţii spirituale şi a înălțat pe soclu deşer- 
tul asiatic prin care bintuie doar patimi no- 
made. Timp de 12 ani, cît am locuit mai 
aproape de deşertul tătarilor, a trebuit să tac 
eforturi ca să menţin aprinsă candela limbii 
române. |n cei aproape patru ani, cit am stat, 
după excluderea mea de la doctorantură, la 
fosta mănăstire Noul Ierusalim, nu lăsam să 
treacă nici o zi fără să citesc o carte în limba 
română. Ruperea de Ţară, exilul, e ca un drum 
fără capăt, pe care-l parcurgi împreună cu 
disperarea şi speranţa... 

E.S.: Frumos spus, mai ales că speranţa venea 
din cărţi... 

V.M. In acelaşi timp, dacă vorbim de literatură, 
e meritul scriitorilor din generaţia anilor '60 de 
a fi readus limba literară în albia ei firească. 
Lupta destăşurată în ultimii ani pentru oficiali- 
zarea limbii române şi reintroducerea alfabetu- 
lui latin creează condiţiile necesare lichidării 
handicapului dublu - cel al conţinutului şi cel al 
formei. In Ţară, există mai mult un handicap ce 
ține de conţinut, şi vorbesc de scriitorii buni 

care au fost obligaţi să scrie opere de com- 
promis, în schimb nu a existat acest handicap 
al stilului care este la noi. Oricum, eu nu pot să 
citesc marea majoritate a operelor din litera- 
tura aşa zisă sovietică, sau cum îi zic eu sa- 
vietică saţialistă maldaviniască, este imposibil 
să le poţi citi. Poate doar aşa, dintr-o curiozi- 
tate şi ca să te distrezi. Nu vorbesc de opere 
care s-au impus: ale lui lon Druţă, Vasile Vasi- 
lache, Vladimir Beşleagă, Serafim Sakka, în 
proză sau poezia lui Grigore Vieru, Leonida 
Lari şi a altor poeţi mai tineri; vorbesc de acea 
producție de masă, romane şi cicluri de 
romane despre care se spunea că au făcut 
epoci ale revoluției proletare în colonia noas- 
tră. 

E.S.: Revin la istoricul şi politologul Valeriu Ma- 
tei, adică vreau să vă scot de pe calea litera- 
turii şi să vă readuc la ideea mişcării naţionale 
şi a statului naţional. Credeţi că este statul 
naţional forma cea mai sigură şi fermă pentru 
atingerea societăţii civile de tip european mo- 
dern? Şi care sînt trăsăturile pe care statul 
naţional le educă şi le stabilizează la membrii 
săi pentru a-i face capabili pentru o societate 
democratică, civilă, general europeană? 

V.M. De fapt nu este o întrebare, sînt mai 
multe şi vom reveni pe parcurs. Mai întii, eu aş 
vorbi numai în calitate de istoric şi poate de 
om politic şi nu de politolog, pentru că acum la 
noi s-a produs iarăşi o confuzie gravă: adică 
toți specialiştii în această bizară simbioză a 
istoriei fostului partid comunist cu istoria unei 
ştiinţe despre ceea ce nu există şi nu poate 
exista: „komunismul”, se numesc acum, la noi, 
politologi. Eu refuz să fiu, în acest caz, polito- 
log. Dar ca istoric, şi poate cu intuiţie de poet, 
aş spune că, într-adevăr, statul naţional este 
forma cea mai sigură care poate să faciliteze 
edificarea unei societăţi civile de tip modern. 
Şi pe urmă, un alt model, deocamdată omeni- 
rea nu a propus, iar ceea ce este acum în 
Europa ne-a demonstrat că singura formă prin 
care s-a ajuns la acea societate civilă a fost 
statul naţional unitar. Şi am mai spus că ţările 
Europei au ajuns la necesitatea integrării eco- 
nomice, culturale numai în urma evoluţiei aces- 
tor popoare în cadrul statelor naţionale. Mai 

ales pentru noi, cei din teritoriile ocupate şi 
anexate, cei care au fost rupţi din matca nea- 
mului, este singura cale de evoluţie. Fiindcă a 
trece direct din feudalismul sovietic la societa- 
tea civilă, democratică este o naivitate şi ceva 
demn de tot hazul. Şi mai cred că statul naţio- 
nal este cel care are capacitatea de a asigura 
realizarea acelei dimensiuni necesare societăţii 
civile moderne, şi anume: siguranţa individului 
ca parte a întregului, a naţiunii. 

E.S.: O conştiinţă a identității... 

V.M. ..a identităţii care poate fi realizată pen- 
tru fiecare individ în parte numai în cadrul 
statului naţional. lar românii care au fost rupți 
cu forța din componenţa Ţării tind spre Unire, 
spre reintegrare, pentru că simt că în această 
zonă nu se pot realiza, fiecare în parte ca 
individ şi ca parte componentă a unei entități 
mai mari decît în cadrul statului naţional unitar, 
în albia firească a neamului şi a culturii lui. De 
altminteri, cred că acest proces care are loc 
acum în întreaga Europă de est şi sud-est 
este reflexul de respingere tocmai a acelui 
efect nivelator pe care l-au avut imperiile în 
acest spaţiu şi este o tendinţă firească. 

E.S.: De ce federaţiile politice multinaționale nu 
mai au şi nu pot să mai aibă şanse şi succes 
moral în această zonă a imperiilor, în acest 
moment de desfacere a imperiilor ideologice 
de tip feudal cu o naţiune dominantă politic? 
Care sint cauzele care fac mai puternică 
mişcarea de refuz a federaţiei şi o întăresc pe 
aceea de repliere în graniţele statului naţional? 
V.M.: Federaţia ca formă politică exclude posi- 
bilitatea existenţei în cadrul ei a unor state 
suverane. Este un nonsens, pentru că fede- 
raţia, în torma ei clasică, este un stat unitar. 
Republica Federală Germană nu este un stat 
care să cuprindă state suverane, în toate 
aceste landuri locuind în majoritate germani 
care s-au asociat ținind cont de anumite tra- 
diții istorice. Sau America. Este un stat multi- 
naţional, dar nu cu existenţa unor naţiuni care 
să aibă propriul lor teritoriu, care să aibă pro- 
pria lor tradiţie de statalitate, cuprinzind în ele 
părţi ale unor popoare rupte din cadrul firesc 
al statelor lor naţionale unitare. Federaţia so- 
vietică a fost ceva simulat, acest imperiu a 

fost de fapt un stat centralizat cu o naţiune 
dominantă, cu o ideologie de centralizare dra- 
conică. Această formă nu putea să dureze 
prea mult, pentru că era axată pe distrugerea 
naţiunilor celorlalte, pe dizolvarea nucleului fie- 
cărei naţiuni existente în acest imperiu cu 
mască federativă. Atit din punct de vedere 
moral, cît şi politic, şi chiar economic, această 
federaţie nu mai poate avea sorţi de izbindă în 
viitor... 

E.S.: ..oricit se încearcă... 

V.M.: S-a încercat trecerea la o confederație 
şi acum se încearcă păstrarea acestui imperiu 
sub o altă formă, a Comunităţii Statelor Inde- 
pendente, dar care, cred, că... 

E.S.: ..eşuează şi ea... 

V.M.: Ideea nu şi-a găsit expresia politico-juri- 
dică, un document substanţial. Problema este 
ca această Comunitate a Statelor Indepen- 
dente să nu evolueze iarăşi spre imperiu, spre 
dictatura unei naţiuni mai mari, spre impunerea 
anumitor criterii, atît de comportament, cît şi 
de convieţuire în cadrul ei. Dacă se va insista 
şi pe mai departe pe unitatea monetară, pe 
unitatea legislaţiei, a armatei etc., atunci vom 
avea de-a face cu un alt stat unitar-centrali- 
zat, cu o altă fațadă a imperiului. In cazul 
federaţiilor, eu cred totuşi că această idee nu 
mai poate fi viabilă acum pentru această zonă 
a Europei şi cred că istoria şi-a dat verdictul. 
E.S.: Voiam să vă întreb, referitor la situaţia 
din Basarabia, dacă aceste mişcări minoritare 
care tind să mărunţească noul stat format în 
citeva stătulețe autonome au o justificare, au 
vreo legitimitate de fond, atunci cînd practic 
depăşesc drepturile fireşti ale minorității şi tind 
spre stat în stat? 

V.M.: Ele au îndreptăţire numai în măsura în 
care poate fi îndreptăţită revolta colonizatori- 
lor în propriile lor colonii. Stăpinii de ieri, veniţi 
de aiurea, nu se pot împăca cu gindul că nu 
mai pot stăpini... 

E.S.: Au venit cu conştiinţa de stăpini.. 

V.M.: Au venit cu conştiinţa de stăpini şi acum 
nu se mai simt bine. Smirnov - director de 
întreprindere, Rîbakov - la fel, Bolşakov - la 
fel. Să le spunem pe nume: oameni de mafie 
internaţională, care au dominat tot timpul! 


Cine sînt toţi aceştia? Actualul primar de la 
Tiraspol - fost adjunct de prim ministru pe 
timpul lui Bodiul şi Grosul. Au guvernat, au 
dominat tot timpul, iar astăzi nu se pot împăca 
cu noua Stare a lucrurilor. Ei nu sînt nici ruşi, 
nici ucrainieni, nici kirghizi, nici tadjici, nici mar- 
țieni, ei sînt pur şi simplu homo sovieticus... 
Pentru ei, căderea regimului comunist, a ideo- 
logiei comuniste este o mare dramă... 

ES.: Şi atunci au îmbrăţişat cauza minori- 
tăţilor ca să... 

V.M: Cauză nu există, pentru că nu există 
minoritate propriu-zisă... Este o dramă pentru 
ei, dar noi nu putem de dragul lor să creăm o 
nouă Internaţională! Alta este problema gă- 
găuzilor, care au fost rusificaţi cu forţa, şi au 
început reclamarea unui stat autonom, cu ciu- 
dățenia de a-şi reclama limba rusă drept limbă 
de stat! Un neam care şi-a pierdut limba... 

E.S.: Care vorbeşte limba turcă... şi nu cred că 
şi-a pierdut-o! Şi pentru că sintem la această 
problemă, aş vrea să vă gindiţi la o nuanţă: 
credeţi că statul naţional este astăzi creuzetul 
mişcărilor minoritare? le provoacă? sau miş- 
cările minoritare sînt proprii doar statelor care 
s-au desprins, mai devreme sau mai tirziu, din 
imperii? că sint un reflex de respingere a unei 
unităţi nivelatoare, cum a fost în imperiu? Şi 
mă gindesc la diferite mişcări, nu numai la 
Basarabia, adică tot estul şi sud-estul Europei 
este frămintat de astfel de probleme. 

V.M.: Nu cred că statul naţional este un creu- 
zet al mişcării minoritare, dar că aceste miş- 
cări minoritare sint doar un rezultat al domi- 
naţiei imperiilor, şi este adevărată partea a 
doua a întrebării dvs. Mişcările „minoritare“ 
sînt proprii mai ales statelor şi popoarelor ca- 
re se desprind din imperii. Tendinţa firească a 
naţiunilor de a deveni naţiuni integre şi libere a 
trezit totdeauna furiile imperiale care au pro- 
vocat şi au stimulat mişcările antinaţionale, pe 
cele minoritare. Adevărul este însă că numai 
într-un Stat naţional unitar, minoritățile naţio- 
nale îşi pot realiza propriile aspirații la autono- 
mie culturală. Una este mişcarea minorităţilor, 
a grupurilor etnice de a-şi revendica aceste 
drepturi în condiţiile în care națiunea autoh- 
tonă, de bază, este constituită într-un stat 

naţional, aceasta este o mişcare firească, şi 
cu totul altceva sînt mişcările separatiste în 
condiţiile mişcării de eliberare naţională, de re- 
integrare cu Țara a unei părţi a naţiunii cum 
sintem noi, care este ea însăşi o minoritate 
naţională lipsită de drepturi ce luptă cu un 
imperiu... 

E.S.: ...în cadrul imperiului... 

V.M.: Noi înşine nu dispunem de acele drepturi 
pe care conlocuitorii de alte naţionalităţi le 
revendică. Este o problemă foarte complicată, 
pentru că noi nu sintem liberi, şi nefiind liberi, 
nu putem să dăm libertate altora. Altceva este 
în cadrul unui stat naţional, unde însuşi statul 
este obligat să respecte drepturile minorită- 
ilor şi este generos şi frumos să le acorde şi 
să respecte aceste drepturi. 

E.S.: Mă gindeam la această tendință de stat 
în stat, de autonomii statale care se manifestă 
în tot imperiul şi care marchează şi Basarabia 
acum. 

V.M.: Această mişcare a fost provocată de 
centrul imperial pentru a ţine în tuşă popoarele 
ce-şi revendică libertatea. Imperiul a recurs şi 
la această pirghie. Care este corelaţia dintre 
minoritate şi stat? Pentru constituirea unui 
stat, este nevoie de o bază politico-juridică 
reală. Sînt necesare anumite condiţii pentru a 
constitui un stat. Statul nu apare atunci cînd 
voieşte cineva să-şi realizeze ambițiile de lider. 
Este un lucru pe care astăzi ar trebui să-l 
conştientizăm, cel puţin să ne dăm seama că 
nu se poate... Spre exemplu, această Trans- 
nistrie, care nu are nici o bază politico-juridică 
şi nici bază etnică şi nici bază teritorială. Toa- 
te argumentele inventate de separatişti atîrnă 
în aer. Nu poate exista un stat fantomă între 
un stat românesc puternic şi unul ucrainean... 
E.S.: Şi dacă totuşi rămine Republica Moldova 
stat de sine stătător, „o nouă statalitate“ - 
cuvint foarte iubit aici la Chişinău în multe 
cercuri? 

V.M.: Ca stat de sine stătător, Republica Mol- 
dova poate exista, dar pentru o anumită pe- 
rioadă, într-o etapă de tranziţie. Este firesc ca 
în Republica Moldova, unde locuiesc români, 
care au fost rupți cu forța din componenţa 
statului român unitar, să existe o mişcare pen- 

tru reunire, reintegrare. Românii din această 
zonă nu se pot realiza fiecare în parte ca 
individ şi ca parte componentă a unei entităţi 
mai mari, decit în componenţa unui stat unitar, 
în albia firească a culturii şi a neamului. Cred 
că acest proces care are loc acum în toată 
Europa de sud-est, este şi un reflex de respin- 
gere a acelui efect nivelatoriu pe care-l au 
imperiile aici. 

E.S.: Am insistat asupra acestor probleme 
pentru că în cercetările mele am ajuns la o 
concluzie - de care începusem să mă îndo- 
iesc, dar care pare a se confirma în ultima 
vreme -, şi anume că orice revoluție eşuează 
în trăsăturile propriului ei autor, a poporului 
care o face, eşuează în trăsăturile vitale ale 
grupurilor morale care participă la ea sau care 
o preiau din mers. Venind acum la evoluţiile din 
ultimii doi ani din România şi în special din 
Basarabia, cum aţi comenta aceste evoluţii din 
perspectiva concluziei mele? Ce trăsături şi 
ale căror grupuri morale se impun în momentul 
de faţă în mişcarea basarabeană? De ce? E 
temporar sau e de durată? 

V.M. Multe revoluţii au eşuat într-adevăr în 
trăsăturile propriului lor autor şi a poporului 
care a făcut-o, în trăsăturile vitale ale grupuri- 
lor morale care participă la ea sau o preiau din 
mers. Şi dacă e să vorbim despre revoluția 
care a fost cel mai mult trimbiţată şi care a 
fost luată ca punct de referință pentru noua 
epocă istorică... 

E.S.: ..revoluția mare din octombrie... 

V.M.:... această revoluție a fost înfăptuită sub 
auspiciile unei ideologii falimentare ab initio, 
care, totuşi, a avut o foarte mare vitalitate, 
tocmai pentru că a ştiut să exploateze anu- 
mite slăbiciuni ale fostului imperiu, dar nu pen- 
tru a-l distruge ca imperiu, ci pentru a-l men- 
ține, pentru a-l perpetua la o nouă treaptă... 
E.S.: Deci a eşuat tot în ideea imperială! 

V.M. Această revoluție care părea că a pornit 
împotriva Imperiului Țarist, împotriva exploa- 
tării, împotriva acelei „închisori a popoarelor" 
Cum îi spunea Lenin, a eşuat exact în acelaşi 
lucru. Imperiul s-a transformat într-o închisoa- 
re mult mai feroce, cu efecte dezastruoase 
pentru toate popoarele din cadrul lui şi pentru 

toate naţiunile. S-a realizat o distrugere ma- 
sivă a suporturilor esenţiale ale naţiunilor din 
acest imperiu, distrugerea suporturilor morale, 
pentru că, dacă în Imperiul Țarist ideologia 
dominantă mai era corectată de creştinismul 
ortodox care, între noi fie spus, a facilitat şi el 
politica de asimilare prin Biserică şi şcoală, 
aici, acum, ideologia comunistă, neînfrinată de 
nimic, s-a transformat într-un instrument de 
spălare masivă a creierelor, adică a fost o 
operă de distrugere a spiritualităţii, a culturii, 
tradiţiilor, moralei, de vehiculare a unor idei 
absurde, de violare a bazei etnosurilor, de dis- 
trugere a solidarității morale interne. Şi toate 
acestea pentru a crea o contrafacere, un aşa- 
zis popor sovietic, de fapt nişte grupuri morale 
fără apartenenţă la o cultură, grupuri anaţio- 
nale, care au perpetuat şi impus noncultura şi 
pseudovalorile... Vă amintiţi, desigur, de etapa 
iniţială de distrugere furioasă a tot ce a exis- 
tat pină atunci, de negare a mersului firesc al 
istoriei... 

E.S.: Deci revoluţia din octombrie verifică a- 
ceastă concluzie. Dar actuala revoluţie? 

V.M.: Actuala revoluţie, nu ştiu dacă este cu 
adevărat o revoluţie, dar, mă rog, este un 
proces de accelerare a evoluţiei istorice... este 
de fapt o revenire a popoarelor şi naţiunilor la 
starea lor firească şi cred că în acest sens, 
actuala revoluţie are mai multe şanse de a 
evolua spre constituirea unor state viabile, ca- 
re, într-un viitor, se vor putea integra la un alt 
nivel, aşa cum vedem astăzi integrindu-se Eu- 
ropa occidentală. Această revoluţie poartă în 
ea trăsăturile morale ale grupurilor care au 
declanşat-o, a acelei părţi a naţiunii care a 
fost stindardul autoconservării identităţii uma- 
ne şi naţionale, dar totodată poartă în sine şi 
trăsăturile grupurilor morale pe care s-au spri- 
jinit regimurile totalitare. 

E.S.: Deci grupurile morale moştenite, care se 
autoconvertesc? 

V.M. Şi care-şi lasă amprenta. Mai ales în men- 
talitatea naţiunilor, a popoarelor, le simţim pre- 
siunea. Din acest punct de vedere, cred că 
lichidarea consecinţelor morale ale regimurilor 
totalitare va fi un proces de durată. Avem 
nevoie de mulţi ani pentru revenirea la nor- 


malitate a oamenilor, pentru asumarea de că- 
tre oameni a unor deprinderi de convieţuire 
într-un stat democratic, de drept. De fapt, nici 
nu prea e clar, în momentul de faţă, încotro 
vor evolua naţiunile, popoarele... 

E.S.: Aici, în Basarabia, revoluția este conti- 
nuată de aceleaşi grupuri morale care au înce- 
put-o? sau au intervenit alte grupuri morale? 
V.M.: In Basarabia, revoluţia au început-o inte- 
lectualii. Şi a început ca o mişcare de eliberare 
naţională, de revenire la firesc, de reîntregire 
cu Ţara, cu neamul, şi a fost purtată de acele 
pături ale populaţiei româneşti care nu şi-au 
pierdut conştiinţa naţională, care au gindit me- 
reu la necesitatea realizării idealurilor naţio- 
nale. Nu trebuie uitată cea de-a doua latură a 
acestei mişcări: problemele sociale, politice, 
ecologice care au adus şi alte forţe, dar nu- 
cleul, nucleul iniţial a rămas. 

E.S.: Toate grupurile morale din Basarabia 
sînt în. 

V.M. Nu, bineînţeles că nu toate grupurile mo- 
rale au fost prinse, angajate, mai bine zis, în 
revendicările noastre iniţiale, care au ţinut de 
limbă, de alfabet, de tricolor... 

E.S.: ..şi care au fost implinite. 

V.M.: Au fost implinite, dar pe parcurs, cînd s-a 
pus problema împlinirii idealului reîntregirii, 
unele grupuri s-au separat de noi, tocmai ace- 
le grupuri asupra cărora a lucrat cu succes 
ideologia comunist imperială. Sper că nu pen- 
tru multă vreme s-au separat de noi, că vor 
înțelege ireversibilitatea căii pe care am pornit. 
Adevărul, oricit de bizar ar fi, este că scinda- 
rea a survenit cînd a fost luată în discuţie 
reforma social-economică, Aici au fost atinse 
anumite interese, iar păturile legate de siste- 
mul economic şi social al trecutului au reacţio- 
nat, au vrut păstrarea vechiului sistem. Apoi a 
intervenit şi problema naţională, neînțelegerile 
în ceea ce priveşte soluţia. Aceste pături, care 
pină mai ieri luptau pentru păstrarea Moldovei 
în componenţa imperiului sovietic, s-au reo- 
rientat şi s-au transformat în apărători ai inde- 
pendenţei Republicii Moldova, dar independen- 
ță nu faţă de imperiu, ci față de România. |n 
felul acesta au înţeles ei declaraţia de inde- 
pendenţă care, în fond, a fost elaborată de 

cercurile democratice din Moldova şi procla- 
mată iniţial la cea de-a doua Mare Adunare 
Naţională din 16 decembrie 1990, Adunare care 
a fost pregătită şi organizată de Frontul Popu- 
lar din Moldova. E un lucru care trebuie ştiut 
că pe parcursul acestor ani, singura organi- 
zaţie politică şi care a avut un program politic 
serios şi care a fost realizat pînă la ora ac- 
tuală, a fost Frontul Popular din Moldova. Tot 
Frontul Popular a venit acum şi cu programul 
imediat următor, firesc, adică acela de rein- 
tegrare cu Țara, de reîntregire a Ţării, de Ii- 
chidare a efectelor şi consecinţelor pactului 
Ribbentrop-Molotov pentru România şi poporul 
român. Munca esenţială va trebui să fie în 
direcția înlăturării detormărilor survenite în 
conştiinţa naţională pe parcursul ultimelor de- 
cenii. In acest sens, cred că este foarte impor- 
tant cum vor evolua evenimentele în Ţară, 
dacă în Ţară se va ameliora situația social- 
economică... 

E.S.: Prin „Ţară" numiţi România? 

V.M.: Ţară cînd spun, totdeauna am în vedere 
România. Fireşte, trebuie să existe astăzi o 
idee care să fie asumată de întreaga societa- 
te românească şi în numele acestui ideal va 
trebui pentru o perioadă să renunțăm la multe 
ambiţii, la momente subiective ce ne despart. 
E.S.: Sint oameni politici - şi vă numărați prin- 
tre cei fermi în această convingere - care 
consideră posibilă împlinirea ţelurilor mişcării 
de emancipare numai prin revenirea în, gra- 
nițele statului român, în reunirea cu ţara. Intre- 
barea mea este cu două fețe. Prima: care sint 
argumentele dvs. în favoarea urgentării aces- 
tui act politic? şi care sînt primejdiile care 
pasc Moldova singură, aflată brusc în granița 
unei alianțe panslave orgolioase şi nervoase, 
în mijlocul unui imperiu nedezintegrat încă? 
Care sînt posibilităţile de apărare şi autoapă- 
rare ale Basarabiei în cadrul statului român 
unitar, reintegrat el însuşi spaţiului moral euro- 
pean? Cea de-a doua faţă a întrebării ar fi: să 
ne gindim şi la primejdiile impactului reunirii cu 
țara asupra populaţiei trecute prin foarte mul- 
te schimbări stressante, dramatice, chiar - în 
ultimele decenii. Credeţi că este realist acum, 
în actuala conjunctură politică şi actuala men- 

talitate din ambele societăţi, actul reîntregirii? 
Nu există prea multă neîncredere în orice şi în 
tot la oamenii din societăţile noastre acum? şi 
cită putere are românofobia - de care mi s-a 
vorbit şi chiar dvs. aţi vorbit de ea - educată 
la basarabeni de către puterea sovietică? 

V.M.: Da, e o întrebare ca o frază din Mar- 
quez... şi nu înţeleg de ce trebuie explicat fap- 
tul că împlinirea ţelurilor acestei mişcări poate 
fi realizată doar prin reunirea cu Țara... pentru 
că acesta este scopul mişcării de integrare cu 
Țara din care am fost smulşi! pentru că o 
mişcare de eliberare naţională - în cazul nos- 
tru: mişcare într-un teritoriu românesc ocupat 
şi anexat -, dacă este o mişcare onestă, care 
gindeşte la destinul populaţiei din aceste ţinu- 
turi, dar şi la destinul poporului nostru în gene- 
ral, nu poate avea alt ideal. Ar fi absurd să ne 
gindim la reintegrarea în Europa fără reunirea 
cu Ţara. E o poveste frumoasă, dar nici măcar 
bună de adormit copiii, pentru că neamul ro- 
mânesc s-a integrat în Europa numai şi numai 
ca un neam firesc întregit, iar epoca de după 
marea Unire din 1918 este cea mai elocventă în 
acest sens. Apoi, personal, consider că nea- 
mul românesc şi România îşi au încă un fru- 
mos destin în viitor. Românii sînt una din cele 
mai mari naţiuni în această zonă a Europei, 
România este o ţară şi o lume cu tradiţii an- 
tice, medievale şi moderne care a avut de 
spus şi mai are de spus încă un cuvint în 
concertul naţiunilor europene. Națiunea 
română este națiunea din această zonă care 
nu a dominat politic alte naţiuni şi state, şi, 
nedominînd politic, a reuşit totuşi să-şi impună 
anumite valori în cultură şi existenţa politică. 
Cit priveşte cele două fețe ale perspectivei 
Unirii şi care sînt argumentele urgentării aces- 
tui act, cred că argumentele de ordin politic ni 
le reliefează însăşi evoluția evenimentelor din 
această zonă a lumii. Acest context geopolitic 
care se realizează în ultimul timp ne aduce 
suficiente dovezi că din punct de vedere eco- 
nomico-politic, societatea civilă europeană nu 
trebuie să încurajeze existenţa mai multor for- 
maţiuni statale în cadrul aceleiaşi naţiuni. Este 
un lucru evident. Apoi, Republica Moldova, în 
felul în care economia ei a fost concepută în 

imperiu, se află în situaţia de a nu avea astăzi 
un sistem viabil, un sistem economic care să 
constituie un circuit închis. Acesta este lucru 
cert. Din punct de vedere economic, nu va 
putea supravieţui. Cealaltă cale ar fi reorienta- 
rea spre fosta economie a imperiului. 
Bineînţeles, va trebui să avem relaţii fireşti cu 
această economie, dar nu ne putem integra în 
ea cu desăvirşire! A insista pe această rein- 
tegrare cu economia imperiului este nerealist 
şi periculos. Este clar că acest spaţiu nu este 
spaţiul nostru firesc de evoluţie, de dezvoltare 
a naţiunii române. Ca stil şi cultură, noi ţinem 
de Europa şi ținem de altă tradiţie, chiar dacă 
ținem şi de acest orient prin religie, prin or- 
todoxism. Insă nu poate Republica Moldova 
singură să se integreze în această mare slavă. 
Ce facem? reluăm ideea de a face din a 
cincea parte a teritoriului Moldovei medievale 
o naţiune şi de a inventa o limbă 
moldovenească, cum s-a mai încercat? Şi s-a 
insistat în această aberaţie istorică! Din punct 
de vedere geografic, este mai convenabil pen- 
tru toată lumea ca noi să fim reintegraţi cu 
Ţara. Avem acelaşi specific al evoluţiei culturii 
şi economiei. Apoi, atit social, cît şi economic, 
situaţia în România este mai bună decit în 
Republica Moldova, dar nici economia 
românească fără Basarabia nu poate fi in- 
tegră, totdeauna este cu o piesă lipsă. Cit 
priveşte economia Basarabiei, repet, nu poate 
rezista şi nu poate fi viabilă în felul în care a 
fost concepută în imperiu. Cît priveşte primej- 
diile care pasc Moldova singură, sint primejdii 
multe, de diferite ordine şi ele se fac evidente. 
Se repetă, am mai spus-o, anul 1918, cu ace- 
leaşi ameninţări, din aceleaşi direcţii, cu ace- 
leaşi pericole... Singura posibilitate de ga- 
ranţie, de apărare şi autoapărare este 
reintegrarea cu Ţara, pentru că în momentul în 
care nu ai o economie, nu ai practic structurile 
esenţiale ale unui stat... 

E.S.: Mă gindeam şi la alte aspecte, la apăra- 
rea ființei naţionale, a culturii, a trăsăturilor, 
caracterului acestui popor... Cincizeci de ani 
această populaţie a fost în afara graniţelor 
României şi a trecut printr-un malaxor îngrozi- 
tor, care a modificat foarte mult oamenii... 


V.M: Există probleme şi rețin cea de-a doua 
parte a întrebării dvs. Repet, singura garanţie 
este anume revenirea în albia culturii naţio- 
nale, a felului de-a fi al românilor, pentru că 
aici au fost impuse - şi sint cunoscute - încă 
din sec. al XIX-lea, trăsături ale modului de 
existenţă rusesc... Şi pentru că vorbim de in- 
conveniente, cred că societatea românească 
nefiind pe deplin pregătită, de nici o parte, 
pentru realizarea dezideratului Unirii, va trebui 
să existe foarte multă înţelegere, foarte multă 
indulgență în felul de a ne trata reciproc... 
Există şi alte probleme, chiar în mentalitatea 
românilor din Ţară. Ei nu ne înţeleg problemele 
pentru că şi acolo Basarabia a fost un subiect 
tabu, te trezeşti uneori întrebat „da' ce, în 
Basarabia se vorbeşte româneşte?”. 

E.S.: ..de aceea încerc să fac această carte... 
V.M.: „De unde ştii româneşte?" m-a întrebat 
cineva. Vedeţi, există această neînțelegere, 
necunoaştere, nu se ştie nici în Ţară ceea ce 
s-a întimplat aici. Aici există mai mult de patru 
milioane de români, asta nu-i o sută de mii, nu-i 
o jumătate de milion şi nu puteau, aceste pa- 
tru milioane de români să dispară chiar atit de 
repede în această moară imperială, oricît de 
puternice pietre ar fi avut această moară şi 
oricit de hrăpăreaţă ar fi fost ea. Românii au 
rămas, s-au păstrat, au existat. Oricît de in- 
terzisă a fost cultura română, oamenii nu şi-au 
pierdut limba... Dar primejdiile impactului Unirii 
cu Țara asupra populaţiei de aici există, pen- 
tru că experienţa diabolică la care au fost 
Supuşi românii din teritoriile ocupate a avut 
efecte dramatice. S-a impus unei părţi de po- 
por să-şi urască numele şi neamul, să-şi uras- 
că propria istorie. Nicăieri în altă parte nu a 
existat tentativa de a crea o limbă artificială, 
de a edita dicţionare numite „cuvintelnice“. A 
fost o experienţă unică, unică... Şi s-a reuşit, o 
parte din populaţie este afectată de acest 
virus al românofobiei. E ceva monstruos cind 
oamenii îşi amintesc că jandarmul român le-a 
dat o palmă în perioada interbelică şi nu-şi 
amintesc că aproape un milion de români din 
aceste teritorii ocupate de sovietici au fost 
omoriţi, duşi în Siberia, de unde nu au mai 
revenit, au fost deportaţi, torturați... 

E.S.: Aceasta este cifra deportărilor? 

V.M.: In total, cu cei care au fost omoriţi prin 
înfometare, cu toţi cei care au fost striviți de 
acest regim... Deci e ceva monstruos cînd oa- 
menii au ajuns să considere că o palmă ciîn- 
tăreşte mai greu decit aceste chinuri ale unui 
popor... 

E.S.: De ce? de ce se consideră aşa?” de ce se 
uită tot ce s-a întîmplat? 

V.M. Nu au uitat toţi, bineînţeles, dar a uitat 
acea pătură sovietizată, crescută în acest la- 
borator prin spălarea sistematică a creierelor, 
printr-o propagandă feroce. Este o consecință 
tragică a ocupației, despre care nu s-a prea 
scris şi vorbit. 

E.S.: In acest caz, o unire prea bruscă cu ţara 
nu va fi stressantă? 

V.M. Va fi stressantă... Unirea trebuie pregă- 
tită, însă mă tem că evoluţia evenimentelor ne 
va impune să realizăm Unirea mai repede decit 
credem noi chiar. Şi aceste lucruri trebuie le- 
cuite, pentru că în perioada interbeiică - aici 
am să fiu puţin critic -, acest lucru nu a fost 
totdeauna înţeles şi nu totdeauna au venit aici 
să lucreze oamenii cu cea mai bună capaci- 
tate de înţelegere a problemelor basarabene, 
a dramei basarabenilor în Imperiul Țarist. 
Acum, nici nu e nevoie să fie trimişi oameni 
aici, sînt destui oameni aici, destule forţe inte- 
lectuale care să contribuie Ia lichidarea urmări- 
lor ocupaţiei. Există destule forțe în societa- 
tea românească - mă refer la intelectuali în 
special -, care înțeleg aceste probleme, dar 
sînt şi din aceia care nu vor să înțeleagă şi 
uneori auzi: „A, voi sinteţi aşa, şi aşa, la ce ne 
trebuiţi...” ş.a.m.d. Sînt lucruri dureroase... Tre- 
buie multă înţelegere, trebuie să existe, ca să 
spun aşa, o mai mare cantitate de dragoste 
pentru oamenii aceştia care nu sînt de vină, ei 
sînt jertfele unui regim de ocupaţie feroce pe 
care nu l-a mai cunoscut nici un popor, nici o 
populaţie, şi tocmai pentru a înlătura aceste 
stressuri trebuie cultivată şi în ţară o mai mare 
atenţie faţă de aceste situaţii... Dacă un basa- 
rabean cu dragoste de ţară, de neam este 
tratat cu ironie, se produc nişte... 

E,S.: ..răniri, rănirea unei demnități care se 
retrage şi se refuză... 

V.M.: Se retrage şi refularea acestei boli este 
mult mai periculoasă. Este necesar ca aceste 
lucruri să fie înţelese în Ţară. Va fi o perioadă 
grea şi nu ştiu cît de pregătiţi sîntem în acest 
moment. De aceea trebuie ca în societatea 
românească, problema aceasta, spusă ca o 
lozincă în piaţă, să se transforme într-un tra- 
valiu permanent de realizare a Unirii. De aceea 
am şi constituit Consiliul Naţional al Unirii cu o 
parte din parlamentari şi sîntem pe cale de a 
elabora un program serios; este nevoie să se 
realizeze în Ţară un şir de întilniri cu intelec- 
tuali din Basarabia, cu o serie de personalităţi 
care să explice unui auditoriu larg, prin mass- 
media, aceste probleme. Oricit de grave şi 
dure ar fi problemele cu care se confruntă 
românii în Ţară astăzi, cred că ar trebui să 
înceapă toţi românii, şi cei din Basarabia şi cei 
din Ţară, a învăţa alfabetul reîntregirii, pentru 
că numai aşa vom realiza o Unire trainică, 
durabilă. 

E.S.: Nu vi se pare că societatea românească 
de dincolo de Prut - şi mă refer mai ales la 
intelectuali - este puţin prea mult aplecată 
asupra propriei sale suferințe din trecut, a ră- 
nilor ei, a mindriilor călcate şi a demnităţii ieşi- 
te tiriş-grăbiş din vechiul regim şi acum, din 
această cauză, nu mai este suficient de aten- 
tă, aşa cum s-ar cuveni să fie, nu numai politic 
ci, cred, şi afectiv, la societatea basarabeană, 
la lumea aceasta de aici care este, totuşi, o 
lume rănită de două ori? 

V.M.: Vedeţi, sîntem victimele aceluiaşi sistem 
socialist... Cunosc fenomenul, deşi niciodată 
nu am acceptat să vorbesc de el, pentru că mi 
s-a părut neimportant, dar acum, în această 
etapă, poate deveni important pentru noi ca 
popor. Corul lamentărilor m-a uimit şi mă ui- 
meşte. Cred că nu trebuie să punem în faţă 
rănile proprii, pentru că mi-am dat seama că 
de aş pune în faţă rănile pe care le-am primit 
dublu prin această oprimare socială şi naţio- 
nală, ar deveni totul atit de trist şi ar fi o atit 
de mare deznădejde, că ar trebui să ne sinuci- 
dem şi să nu mai facem nimic. Lamentările n-au 
nici o justificare, chiar dacă noi sîntem şi o 
generaţie tragică, dar dacă vom realiza acest 
deziderat al unităţii naţionale, vom fi şi o gene- 

rație măreaţă, nu pentru a rămine în istorie, 
căci nu asta este important, ci pentru a făuri 
copiilor noştri posibilitatea de a se realiza în 
spaţiul culturii lor naţionale, al Ţării, pentru ca 
ei să se simtă liberi şi nemarcaţi de acest 
handicap de care sintem marcați noi... Dincolo 
de Prut, oamenii nu pot înţelege această mare 
nostalgie, aceată foame a românilor din terito- 
riile ocupate şi anexate imperiului pentru cultu- 
ra românească, pentru spațiul cultural romă- 
nesc.. Nu mi-au înţeles sentimentul de 
plenitudine spirituală şi psihică de care am 
fost cuprins cind am venit prima dată în Ţară. 
Le-am spus atunci, răspunzind uimirii lor: „Să 
nu dea Dumnezeu să simţiţi vreodată ceea ce 
simt eu acum, cind vin în Ţară!". Am mers 
atunci, în 1988, şi am văzut toată Ţara, de la 
Sarmisegetuza în munţii Trascăului şi pină la 
mănăstirile din Muntenia... Era poate dorinţa de 
răzbunare faţă de această lipsă de integritate 
psihică... Eu nu mă simţeam integru psihic, dar 
după această călătorie m-am întors alt om. 
M-am întors cu un alt sentiment şi am înţeles 
că noi, românii, nu avem motive de disperare, 


avem o Ţară - nu vreau să fiu declarativ -, 
avem 0 Ţară, avem un pămint care emană 
pentru noi foarte multă energie şi foarte multă 
încredere şi nu avem dreptul, astăzi, prin dis- 
perarea noastră, să distrugem acest senti- 
ment de încredere în noi înşine. Am convinge- 
rea că neamul românesc şi cultura română au 
viitor, iar noi trebuie să devenim, dacă vreţi, 
mortar la temelia acestui viitor, să fim con- 
ştienţi că noi sintem numai ţărina în care tre- 
buie să crească griul de miine. Dacă nu sintem 
conştienţi de acest fapt, înseamnă că sintem 
mult prea trufaşi, încit, cum spunea odată Gri- 
gore Vieru, am cuteza să ne urcăm lui Dumne- 
zeu în cap, să ne urcăm în capul lui Dumne- 
zeu... Dar să fim conştienţi de acest lucru, să 
fim capabili de jertfă în numele copiilor noştri, 
chiar dacă istoria nu ne va lua în seamă. Sin- 
tem datori să avem multă încredere în ziua de 
miine, toate celelalte nu au nici o importanţă, 
nici chiar moartea. 


Chişinău, 9 octombrie şi 18 decembrie 1991 

ELENA SIUPIUR 


cercetător la Institutul de studii sud-est europene, București 


CUM SE CIOPÎRȚEŞTE UN ARBORE 
PENTRU A CREA STATALITĂŢI DE TIP MATRIOŞKA 


„Basarabia de astăzi — Republica Moldova — este o încercare de 
răspuns la o întrebare uitată, este incercarea de întrupare a nostal- 
giei statalității pierdute, încercarea de întrupare a nevoii de a fi 
popor întreg şi nu un sfert de popor pe un sfert de teritoriu, dar 
Basarabia de astăzi este doar întruparea reală şi aberantă a voinţei 
şi concepției stalinist-comuniste de statalitate artificial creată. “ 


Atunci cînd scriam romanul Siberia dus-intors, 
73 de ruble, pierdusem de mult speranţa că 
voi mai revedea Basarabia şi aveam - con- 
Struită în mintea mea de copil, din nostalgiile 
părinților mei refugiați în Vechiul Regat, şi ră- 
masă în mintea mea de matur - o imagine 
duioasă despre Basarabia. Era ceva ca un 
pămint miraculos, un spaţiu fermecat, interzis 
mie, asupra căruia se abătuse o mare nenoro- 
cire. Apoi a venit aşa-zisa desfacere a impe- 
riului sovietic şi am putut să merg în Basara- 
bia. Şi am înţeles încet, dar sigur, că una era 
lumea miraculoasă construită în mintea mea şi 
alta era lumea ieşită din „mintea“ imperiului. Din 
această uimită durere a plecat gindul de a 
înțelege. A mai pornit această carte şi din 
vechea, dar tot stupefianta constatare că nici 
în Vechiul Regat românii nu mai ştiau aproape 
nimic depre românii rămaşi dincolo de Prut, că 
nu ştiau nimic despre iadul prin care fusese 
trecută Basarabia în ultimii 50 de ani, că Basa- 
rabia fusese ştearsă cu aplicaţie, programat 
ameninţător, din memoria societății româneşti 
de aici. lar dincolo, la românii de peste Prut, 
fusese construită cu stăruință fanatică, cu ab- 
jecţie, cu furie şi ură o „memorie“ nouă, o 
„amintire“ mostruoasă despre românii de din- 
coace de Prut, fusese rasă amintirea reală a 
statalității româneşti, a familiei române, şi fu- 
sese construită imaginea unei lumi româneşti 
apocaliptice. A fost, cred, una din acţiunile 
cele mai imorale ale unui stat imperial din se- 

colul XX, care a ocupat şi anexat o bucată din 
teritoriul unui stat vecin. Şi este şi mai imorală 
modalitatea prin care s-a reuşit această înlo- 
cuire de memorie: prin acte criminale, neaduse, 
de altminteri, în faţa vreunui tribunal ca cel de 
la Nurnberg. Toţi cei care aveau imaginea rea- 
lă, normală, corectă a României şi a statului 
român în Basarabia, cei care erau memoria vie 
şi conştientă a Basarabiei au fost ucişi, trimişi 
în lagăre, deportaţi în Siberia, distruşi fizic şi 
moral. Celor crescuţi şi născuţi după război 
dincolo de zidul ridicat pe Prut li s-a întipărit în 
mintea şi sufletul inocente încă, o „memorie“ 
programată nouă, o amintire colectivă nouă, 
concepută de propaganda stalinistă de la 
Kremlin şi asezonată cu citeva amintiri senti- 
mental-plingăreţe ale comuniştilor cominter- 
nişti incerţi din Basarabia şi România, dindu-li- 
se dimensiuni gigantice, „măreţe“, coşmareşti, 
după modelul moscovit. Şi s-a reuşit un trans- 
fer de paternitate a crimei: coşmarului stalinis- 
to-comunist declanşat în Basarabia după 1940 
i s-a schimbat în memoria generaţiilor noi pa- 
ternitatea şi, astfel, România s-a trezit, peste 
noapte, „autoarea“ unor monstruozităţi practi- 
cate în secolul XX pe propriii săi cetăţeni, 
monstruozităţi practicate de fapt după ocupa- 
rea Basarabiei de Uniunea Soveitică stalinistă. 
Nu mai vorbesc despre imaginea pe care o au 
neromânii din Basarabia desre „odioasa Ro- 
mânie regală“, „burghezo-moşierească", „fas- 
cistă“, „ocupantă”, „criminală“, mai ales acei 


https://biblioteca-digitala.ro / https://www.acadsudest.ro 


neromâni care au poposit după război în Ba- 
sarabia, venind de la Arhangelsk, Novosibirsk, 
Tambov, Kazan, Tula, Stalingrad, şi care nu 
aveau nimic în memoria lor afectivă din aminti- 
rea colectivă a acestui spaţiu în care se aşe- 
zaseră. Ei au luat de bune toate basmele stali- 
niste cu „cotropitoarea Românie fascistă”. 
Cred că editori, sociologi şi psihologi români 
ar trebui să iniţieze republicarea în România a 
unuia sau a două din manualele de istorie a 
Republicii Socialiste Sovietice Moldoveneşti, 
capitolele „ocupaţia română" şi „eliberarea de 
către fraţii sovietici“, manuale după care au 
fost crescute generaţiile de după război în 
Basarabia, şi să urmărească reacțiile cititorilor 
de aici la lectură. Ar fi un util exerciţiu de 
morală şi umilință şi un test de suportabilitate 
la adevărurile celor 50 de ani de comunism 
sovietic pe păminturi româneşti. Oricit am po- 
vesti noi, tot n-am putea face înţeles exper; 
mentul acesta care aminteşte de literatura 
ştiinţifico-fantastică „neagră“. In Omul-amfibie, 
scriitorul sovietic Granin realatează că un sa- 
vant operează un adolescent şi-i grefează 
bronhii de peşte. Tinărul creat astfel nu mai 
poate trăi decit în apă şi se sufocă în aer, aer 
a cărui nostalgie persistă ca o durere. Au fost 
şi sînt experiențe detormatoare care creează 
destine ireversibile sau încearcă să statueze 
ireversibilul Deformării Este o dimensiune a 
gindirii totalitare şi fanatice greu de înţeles şi 
şi mai greu de justificat sau obiectat. Or, în 
cazul Basarabiei, se incearcă tocmai statua- 
rea ireversibilului Deformării create. 

De aceea, Basarabia de astăzi - Republica 
Moldova - pare un răspuns bizar la o întreba- 
re uitată, este o încercare de întrupare a nos- 
talgiei statalității pierdute, este încercarea în- 
trupării nevoii de a fi popor întreg, cum a fost 
odată, şi nu un sfert de popor pe un sfert de 
teritoriu, căruia i-a fost extirpată dimensiunea 
Ţării. Din păcate, Basarabia de astăzi este 
doar întruparea voinţei şi concepției stalinist- 
comuniste aberante de stat artificial creat. lar 
România, ciopirțită mai întîi în 1940, se află 
acum, prin continuarea „construcţiilor stalinis- 
te“ în spaţiul ei istoric şi statal, într-o bizară şi 
anormală situaţie de teritoriu format din mai 


multe „noi statalităţi“ create pe tipul cercurilor 
concentrice sau, mai bine zis, pe tipul păpuşii 
Matrioşka: o păpuşă minusculă înşurubată în 
alta mai măricică, aceasta înşurubată în alta 
mai mare şi acesta în alta şi mai mare... Con- 
form acestei construcţii tip Matrioşka, spaţiul 
statal românesc arată acum astfel: 

Republica Moldova 

__UCRAINA 
Republica maldoveneas R 


Republica moldoveneasi 

Pe lîngă cele patru state a mai fost loc şi 
pentru două „pătrunderi“ ale statului ucrai- 
nean în nordul şi sudul Basarabiei, pătrunderi 
realizate în 1940 de Stalin şi Molotov, nu, nu 
pentru a îmbogăţi statul ucrainean, ci pentru 
că Ucraina se învecina cu România şi impor- 
tant era nu cui revine teriroriul, cit ciopirţirea 
Basarabiei anexate, importantă era dezmem- 
brarea ei, pentru că nu trebuia să rămină „un 
spaţiu românesc întreg“ la graniţa statului din 
care fusese luat. Şi aceste „pătrunderi“ au 
rămas pină astăzi, semănind grafic cu o îm- 
brăţişare frățească... 

Cum a fost posibilă bizara construcţie de mai 
sus? Prin oficializarea unei anormalităţi. Res- 
pectiv, prin oficializarea de astăzi a unui stat - 
Republica Moldova - artificial creat de Stalin 
în 1940 din rămăşiţele ciopirțite ale Basarabiei 
în care a „implantat“ două raioane din stinga 
Nistrului, s-a declanşat reacţia în lanţ a apari- 
iei altor aberante „statalităţi“ artificiale, ideo- 
logice. Şi ele se sufocă una pe alta, aşa cum 
s-a şi dorit în momentul „conceperii“ lor. Pri- 
mejdiile unor astfel de construcţii anormale, 
primejdiile statuării Deformării îşi arată deja 
faţa, care este foarte amenințătoare pentru 
întreaga populaţie dintre Prut şi Nistru, indife- 
rent de naționalitatea sau convingerea sa 
ideologică. 

„Basarabia este un teritoriu românesc ocupat şi anexat de Uniunea 
Sovietică, ciopirțit printr-o reimpărțire administrativ-teritorială in- 
ternă, sovietică. Citeva bucăți au fost date Ucrainei, iar din rămă- 
șite şi „cirpeli” a fost creată prin hotărirea CC al PCIb) al URSS — 
1. V. Stalin — o Republică Socialistă Sovietică Moldovenească.“ 


Bizara şi tragica evoluţie a Basarabiei vine, pe 
de o parte, de la o etichetă aplicată de Stalin 
unui teritoriu românesc ocupat şi anexat pen- 
tru a-l putea îngloba „justificat“ în Uniunea 
Republicilor Socialiste Sovietice, iar pe de altă 
parte, de la concepţia sau ideea criminală de 
distrugere a oricărei trăsături naţionale, a ori- 
cărei unităţi naţional-morale în interiorul state- 
lor şi teritoriilor cuprinse în URSS, prin 
schimbarea structurii demograțice şi demoet- 
nice a acestor teritorii, prin împănarea acestor 
spaţii naţionale cu mici enclave multietnice. 
Reţeta stalinistă de dizolvare a caracterului 
naţional al teritoriilor incluse în U.RS.S. viza 
viitorul, deşi premizele au fost realizate rapid, 
prin mijloace brutale şi criminale. Pe aceste 
două dimensiuni a evoluat în ultimii 50 de ani 
viața basarabenilor şi pe aceste dimensiuni 
vom încerca să înțelegem ce s-a întîmplat. 

Ceea ce ni s-a părut stupefiant în 1940, ni se 
pare şi acum, numai că în cei 50 de ani nu am 
evoluat de la starea de stupefacție la cea de 
înțelepciune. Respectiv, evoluţia unei părți a 
României, a părţii numite Basarabia, spre o 
„nouă statalitate“ românească numită stat 
moldovean, statalitate moldovenească, inclu- 
siv naționalitate moldovenească nu este deloc 
nouă, ea s-a născut ca idee în 1940, în mintea 
lui Stalin, care, după ocuparea şi anexarea 
teritoriului românesc dintre Prut şi Nistru, cău- 
tind formula juridică justiticativă pentru înglo- 
barea unui teritoriu străin, a găsit-o în crearea 
unui „nou stat“, a unei republici după modelul 
sovietic, mai ales că exista în stinga Nistrului, 
încă din 1924, o altă creaţie artificială numită 
Republica Autonomă Socialistă Sovietică Mol- 
dovenească, gata să-şi împrumute numele noii 
republici formate în drepta Nistrului. Astfel, 
prin decret, la 2 august 1940, este înființat un 
stat moldovenesc!. Odată pusă eticheta de 
„stat“, de „republică“, aparențele erau salvate. 
Falsitatea întregii construcții nu mai conta. 

În momentul desfacerii imperiului sovietic creat 
pe concepția de uniune de republici unionale, 
prin denunţarea - sub presiunea evoluţiei poli- 
tice interne şi internaţionale - a acestei forme 
politico-juridice a imperiului şi renunţarea la 
ea, trebuia găsită o altă formă de supra- 
viețuire a spațiului imperial, care să mai creeze 
şi iluzia dispariţiei lui. Soluţia a fost oferită de 
Europa, cu un termen drag ei: Comunitatea 
Europeană. Şi iată că înainte cu citeva zile de 
a fi anunţată dispariţia U.RS.S., este creată 
Comunitatea Statelor Independente, (ca şi 
Cum restul statelor lumii n-ar fi independente, 
aşa cum pare să ne sugereze forma articulată 
a cuvîntului), majoritatea teritoriilor care for- 
maseră imperiul de ieri fiind incluse aici. Este, 
de fapt, prelungirea în prezent şi viitor (dacă 
va avea viitor!) a vechii reţete staliniste de 
justificare formal-juridică a spaţiului imperial. 
Destinată a rămîne în continuare spaţiu impe- 
rial, pornind oricum de la refuzul de a mai 
restitui României teritoriile furate prin pactul 
Ribbentrop-Molotov - din ghiarele căruia Ţările 
Baltice au reuşit să se smulgă totuşi -, Basa- 
rabia sau ce a mai rămas din ea, este declara- 
tă stat naţional moldovenesc independent şi 
readusă sub controlul strîns al centrului, fie 
prin chingile economice în care fusese „su- 
dată“ în cei 50 de ani de economie supercen- 
tralizată sovietică, fie prin hăituire căzăcească 
pe la graniţe, fie prin crearea abruptă - şi 
punerea în stare de război - a unor noi „stata- 
lităţi” în corpul statului moldovenesc, adică a- 
cele mici state-pirat autonome, gindite după 
vechea şi „sănătoasa' reţetă stalinistă. 

Statalitatea moldovenească, prin esenţa ei 
stalinistă, era legitimă doar în interiorul impe- 
riului, în afara lui ea este lipsită de legitimitate 
în egală măsură cu celelate două „statalităţi“ 
crescute pe corpul ei. Criza de legitimitate a 
noilor statalităţi a dus fatal spre căutarea ar- 
gumentelor care să le justifice. Şi astfel, au 

fost „preluate“ din mers şi acordate noii stata- 
lităţi moldoveneşti, recuceritele de către miş- 
carea de eliberare naţională basarabeană, mai 
ales de intelectualii ei, însemne naţionale ro- 
mâneşti şi atribute ale statului român: tricolo- 
rul, imnul naţional, limba română, istoria româă- 
nilor, cultura românească, alfabetul latin, care 
sînt într-adevăr însemnele, trăsăturile, averea 
populaţiei din Basarabia, ca parte integrantă a 
naţiunii române, dar care nu pot servi ca în- 
semne şi atribute unei „statalităţi noi“, care se 
desparte de statalitatea românească, cu un 
alt nume oficial. Data trecută - adică în 1940 - 
au trecut în Uniunea Sovietică doar teritorii şi 
populaţie românească, însemnele şi atributele 
românismului fiind izgonite peste Prut. Acum 
însă, se trece cu totul, cu toate însemnele şi 
atributele naţiunii române! Şi tot „jucîndu-ne“ 
de-a statalitățile, am reuşit să introducem în 
Comunitatea Statelor Independente - fostă 
URSS. -, tricolorul, imnul naţional român, lim- 
ba română, istoria şi cultura românească şi 
toate acestea cu o viteză atit de ameţitoare 
încît nu prea mai ştim clar unde ne aflăm. |n 
care Comunitate? Participarea Basarabiei, în 
noua sa postură de stat independent, membru 
al C.S.., la continuarea şi permanentizarea ja- 
fului teritorial şi politic asupra României, înce- 
put în 1940, aş spune că este bizară, dacă nu 
ar fi tragică. Să fii obligat ca român, ca spaţiu 
românesc, să joci un astfel de rol, este într-a- 
devăr tragic, Să declari independenţa unui te- 
ritoriu ca fiind românesc, doar pentru a-l în- 
toarce peste citeva zile, cu alt nume şi statut, 
tot acolo, tot la centrul faţă de care şi-a de- 
clarat independenţa, este mai mult decit bizar, 
este o dimensiune morală pe care îi este greu 
raţiunii să o urmărească. Culmea tragediei 
este că R.S.S. Moldovenească nu avea altă 
ieşire - dacă judecăm după comportamentul 
diplomatic internaţional -, nu a avut altă ale- 
gere, a fost împinsă să continue drumul ce i-a 
fost impus în 1940. Apelul ei, apelul aproape 
oficial, şi disperat, pe care l-a făcut Republica 
Moldova la 28 iunie 1991, la Conferinţa interna- 
țională Pactul Ribbentrop-Molotov şi consecin- 
jele lui asupra Basarabiei nu a fost luat în 
consideraţie, în esenţa lui, de NIMENI! Reinte- 


grarea cu România, ceea ce ar fi fost urmarea 
sa firească, dacă se lua în consideraţie decla- 
raţia Conferinţei: „Pactul Ribbentrop-Molotov 
este declarat nul şi neavenit“, nu însemna in- 
trarea Basarabiei în spaţiul de influenţă al unui 
stat străin, cum se întimplă prin intrarea sa în 
C.S.., şi sub control străin, ci ar fi însemnat 
revenirea la statutul său de popor întreg, la 
statutul său de popor român. 

De la începuturile desfacerii imperiului sovietic 
din forma sa comunistă şi în perioada de tre- 
cere a sa spre alte forme, politica Republicii 
Moldova poartă în ea eforturi de un tragism 
eroic, cutremurător, pentru că este o politică 
de încercare de supravieţuire fizică şi naţio- 
nal-morală a unei populaţii majoritar româ- 
neşti, dar, ironie a soartei: supravieţuire prin 
Supravieţuirea unei creaţii staliniste! O încer- 
care de salvare printr-o aberantă sinucidere 
politică. Ideea iniţială a fost, cred, că istoria 
poate fi repetată - vezi 27 martie 1918: decla- 
rarea independenţei guberniei Basarabia şi pa- 
Sul următor, reîntregirea sa cu ţara! Şi, mer- 
gind, încurajată şi de conducerea centrală 
sovietică, pe drumul declarării independenţei şi 
nu pe acela al denunţării pactului Ribbentrop 
-Molotov - denunţat, de altminteri, ca nul şi 
neavenit, de toate părţile implicate, inclusiv de 
UR S.S. şi de Rusia - şi pe drumul reîntregrii 
cu țara, Moldova s-a trezit prizoniera propriei 
sale independenţe şi statalități, în mijlocul 
CS.., care pare a păstra granijele şi funcţiile 
fostului imeperiu - oricum, comunitatea princi- 
palelor instituţii de comandă şi dirijare aşa o 
recomandă a fi, orice nume i s-ar da. Politica 
actuală a Republicii Moldova a fost de supra- 
vieţuire, dar prin formula cea mai periculoasă 
pentru acest teritoriu: acceptarea pentru a- 
cest teritoriu românesc a soluţiei staliniste de 
justificare a prezenţei sale în imperiu. Această 
politică de supravieţuire, de salvare, prin evo- 
luţia inversă a intenţiilor, a devenit una de 
statuare a unei stări false create încă în 1940. 
Este o politică de supravieţuire, nu una de 
evoluție, şi ca orice politică de supravieţuire 
este una de stagnare şi chiar involuţie, atit în 
plan economic, cit şi, mai ales, social... Dintr-o 
mişcare progresistă de eliberare naţională, 

mişcarea basarabeană tinde să devină din nou 
autodefensivă atit spre exterior, cît şi spre 
interior - atacurile la integritatea sa statală 
prin statele autonome separatiste îi macină 
deja energiile în gol -, iar autodefensiva n-a 
facilitat niciodată evoluţia, ci stagnarea. Ideea 
independenţei naţionale a eşuat sau este pe 
cale să eşueze într-o nouă dependenţă naţio- 
nală, cel puţin pentru o perioadă de timp. Ori- 
cum, această politică nu mai face decit deser- 
vicii cauzei naţionale, pentru că efortul tragic 
de supravieţuire a căpătat în final tormele 
sperate de lumea creată la şcoala stalinistă şi 
a împlinit scopurile fixate de Stalin în 1940. lar 
intenţiile de a subordona armatele sovietice 


de ocupaţie Ministerului Apărării Republicii Mol- 
dova poate foarte simplu - şi fatal - deveni 
statuarea permanentizării acestei armate aici. 
Oricum, îi oferă justificarea necesară2. 

Astfel că Basarabia este în continuare un teri- 
toriu românesc ocupat şi anexat de Uniunea 
Sovietică, ciopirțit printr-o reîmpărţire terito- 
rial-administrativă în 1940 - citeva bucăţi date 
Ucrainei şi din rămăşiţe creată peste noapte o 
Republică Sovietică Socialistă Moldoveve- 
nească -, iar acum, în 1992, numindu-se numai 
Republica Moldova este din nou ciopirţită prin 
implantarea în spaţiul ei a alte două „state 
noi: Republica moldovenească nistreană şi 
Republica moldovenească găgăuză. 


„Perfidia dependenţei statal-juridice diferite a judetelor Basarabiei, 
dependență începută în 1940 şi perfectată în 1990 prin adăugarea 
a două noi state autonome în interiorul Basarabiei, a creat în zonă 
una din cele mai incredibile situaţii, al cărei ridicol politic este 
depăşit doar de lipsa de rușine a acestor acte politice şi mai ales de 
tragismul situației populației de aici: români, ruși, bulgari, găgăuzi, 
ucraineni, evrei, care nu mai ştiu ai cui cetățeni sint și în ce stat 
trăiesc sau vor trăi în viitor.“ 


Anomaliile create prin reorganizările teritoriului 
Basarabiei au fost însoţite în concepţia stali- 
nistă de anomalii produse în statutul populaţiei 
ocupate şi anexate, conform tezei de distru- 
gere a oricărei unităţi naţional-morale şi soli- 
darităţi social-umane, prin schimbarea structu- 
rii demografice, demoetnice şi demosociale a 
acestui spaţiu, schimbare petrecută ca un 
proces de pedepsire, de punilicare şi de te- 
rorizare a populaţiei din Basarabia preluată în 
1940 de la statul român. Prin pactul Ribben- 
trop-Molotovă, la 28 iunie 1940, Uniunea Sovie- 
tică, după un ultimatum, ocupă în trei zile Ba- 
sarabia şi o anexează în întregime, odată cu 
Bucovina şi Ţinutul Herţa4. Pasul următor este, 
începînd cu iulie 1940, „croirea“ teritoriului ocu- 
pat şi împărțirea sa, Ucrainei fiindu-i date cîte- 
va judeţe din sud şi din nord, plus Bucovina, 
iar din restul, la mijloc, este întemeiată, la 2 
august 1940, R.S.S. Moldovenească. Cearta 
pentru împărţirea teritoriului durează între iulie 
1940 şi 10 mai 1941 şi este o ameţitoare mutare 
a județelor, localităţilor, satelor, orăşelelor, 

dintr-un stat în altul, ca pe o tablă de şahS: azi 
în Ucraina, miine în Moldova, poimiine iar în 
Ucraina etc. Această a doua ciopirțire a teri- 
toriului atacă numai teritoriile dintre Prut şi 
Nistru, împărțite practic în trei: judeţele Ceta- 
tea Albă, Ismail şi jumătate din Cahul din sudul 
Basarabiei trec la Ucraina; la mijloc, cinci jude- 
țe: Tighina, Chişinău, Bălţi, Soroca, Orhei fac 
R.S.S. Moldovenască; a treia parte, în nord, 
judeţul Hotin şi Bucovina trec la Ucraina. 

După împărțire, începe acţiunea de lungă du- 
rată a golirii Basarabiei, inclusiv a judeţelor 
intrate în Ucraina, de populaţia locală, aceea 
care avea cetăţenie română, care era cetă- 
țeană a Regatului Român: români, ruşi, bulgari, 
găgăuzi, germani, evrei şi totodată popularea 
sa cu alogeni, în special slavi. Acţiunea are 
două nivele: depopularea de localnicii majori- 
tar români şi depopularea de anumite pături 
sociale, categorii politice: populaţia mai boga- 
tă, intelectualii, clerul, funcţionarii politico-ad- 
ministrativi. Popularea se face cu alogeni de 
convingere comunistă, prosovietică. Cum 


https://biblioteca-digitala.ro / https://www.acadsudest.ro 


această acţiune are dimensiuni urieşeşti, inu- 
mane şi a fost foarte complexă, vom reaminti 
doar liniile ei principale. Acţiunea propriu-zisă 
începe încă din 26 iunie, ziua Ultimatumului 
sovietic, prin refugierea, în trei zile, a unei părţi 
a populaţiei din Basarabia şi Bucovina, peste 
Prut, în Vechiul Regat, în România. Fug români, 
ruşi, bulgari, găgăuzi, ucraineni. Acţiunea „re- 
fugiu“ se încheie prin împuşcarea, la graniţa 
nou stabilită, de către armata sovietică, care 
ocupase de acum Basarabia, a celor care nu 
reuşiseră încă să treacă graniţa. De la 1 iulie, 
acţiunea trece în miinile armatei de ocupaţie şi 
mai ales a NKVD-ului care le însoțea. Se orga- 
nizează acţiuni uriaşe de deportare a popu- 
laţiei din Basarabia - în lagărele din Siberia a 
bărbaţilor, în taigale şi stepele Asiei a familiilor 
lor: femei, copii, adolescenţi, bătrîni. Acţiunea 
de deportare este însoţită şi de executarea 
pe loc, prin împuşcare, a o serie de intelec- 
tuali, personalităţi politice, preoţi, învăţători, 
funcţionari, studenţi, elevi. Tot în 1940, mai 
începe încă o acţiune, monstruoasă ca dimen- 
Siuni, care priveşte numai populaţia germană 
din Basarabia şi Bucovina. Respectiv, prin înţe- 
legerea dintre Hitler şi Stalin, populaţia germa- 
nă din zonă este evacuată spre Germania. 
Conform datelor publicate de istoricul german 
de origină română, Luminiţa Fassel6, în toam- 
na anului 1940 existau în Basarabia 135 de 
localități cu populaţie germană şi 93422 de 
locuitori germani, care au fost evacuaţi „de 
bună voie“. In locul lor , prin Hot. no. 2199-938 
din 31 octombrie 1940, semnată de Stalin şi 
Molotov”, „pentru folosirea bunurilor lăsate de 
populaţia germană evacuată“ sint imediat 
strămutate din Ucraina de Vest şi Est, din 
regiunile Lvov şi Volin, 16917 gospodării ucrai- 
nene în regiunile Akkerman şi Cernăuţi. , 

Etapa a tioua a schimbării chipului şi structurii 
demografice şi sociale a Basarabiei a fost or- 
ganizată între 1946-1953 prin citeva valuri de 
deportări de o lipsă de omenie rară şi prin 
provocarea unui val de foamete, care nu are 
egal decit pe aceea organizată înainte de răz- 
boi în Ucraina, în 1933. Acţiunea, în proporții 
diminuate, a continuat şi după 1953, prin ac- 
țiuni ceva mai blinde: repartizarea celor cu 


studii superioare şi profesionale la locuri de 
muncă în URSS. şi a celor din URSS. în 
R.S.S Moldovenească, trimiterea tinerilor basa- 
rabeni să-şi facă armata în alte părţi şi aduce- 
rea unor ostaşi de alte origini în Basarabia, 
permanentizarea corpului ofițeresc de origină 
rusă (rusofonă) în Basarabia. Partidul comu- 
nist al U.R.S.S. a avut şi el o masivă mişcare 
de cadre spre Basarabia, administraţia la fel. 
Aceste forțe etnice şi sociale noi, cumulate 
acum pe teritoriul Basarbiei, care, de cel puţin 
200 de ani, devenise deja un teritoriu multiet- 
Nic, prin aşezarea, începînd din 1812, în sudul 
Basarabiei, a populației bulgare şi găgăuze 
emigrate din Imperiul Otoman spre România, 
au contribuit la deteriorarea echilibrului moral- 
naţional şi la deteriorarea relaţiilor interetnice. 
Alături de celălalt proces, de golire a Basara- 
biei de populaţia localnică, acest fenomen a 
contribuit la deteriorarea memoriei colective 
istorice asupra acestui spațiu, iar cu ajutorul 
propagandei comunist-sovietice, la crearea 
iluziei că aici ar fi vorba de un spaţiu al ni- 
mănui, oricum nu de un spaţiu al majorităţii 
româneşti, căci memoria românească a aces- 
tui spaţiu fusese ştearsă. lar majoritatea ro- 
mânească, tratată deja, prin politica imperială, 
ca o minoritate în cadrul imperiului, începe să 
capete mentalitate de minoritate în propria sa 
țară, sub impactul actelor teroriste de pedep- 
sire pentru „vina“ de a îi fost o majoritate 
românească locainică. Forţele alogene cumu- 
late pe teritoriul Basarabiei, educate în spirit 
sovietic, au devenit forţe posibile de manevrat 
într-un moment critic. Şi acel moment critic a 
apărut atunci cînd a devenit clar că imperiul 
se va desface. Teritoriile anexate cu ani în 
urmă trebuiau menținute în spaţiul fost impe- 
rial. Şi concepția stalinistă a redevenit viabilă. 
In momentul desfacerii imperiului sovietic, pe 
corpul şi teritoriul Basarabiei - a cărei jumă- 
tate, numită acum Republica Moldova, îşi ce- 
rea cu tărie independenţa şi desprinderea de 
imperiu - au apărut peste noapte două noi 
statalităţi autonome, Republica moldoveneas- 
că nistreană şi Republica moldovenească gă- 
găuză, cu limba de stat rusă, ambele cu orien- 
tare prosovietică, prorusă, pro-ex-imperiu! 

Două harpoane perfecte pentru a menţine 
strîns Republica Moldova la malul la care fuse- 
se trasă cu 50 de ani în urmă. Alături de 
instituțiile imperiale, care mai există încă în 
unele forme ale lor - armata de ocupație, în 
primul rînd -, cele două „noi state“ formate pe 
teritoriul statului moldovean reprezintă nu nu- 
mai O frină permanentă pentru evoluţia fireas- 
că a Basarabiei, ci şi o permanentă ameninţa- 
re cu război civil - cum se şi vede -, în cazul în 
care Republica Moldova ar acţiona mai hotărit 
în direcţia obținerii independenţei sale sau ar 
deveni ceea ce este: parte integrantă a popo- 
rului român. Cu aceste două noi republici, teri- 
toriul românesc, şi în special cel al Basarabiei, 
este pentru a treia oară ciopirţit în ultimii cinci- 
zeci de ani. Şi scopul în care au fost create 
brusc aceste „republici“ este neîndoielnic. Şi 
citeva aspecte vin să ne dovedească rolul lor 
diversionist. Cum am mai spus, Basarabia este 
de vreo două sute de ani un spaţiu cu multe 
colectivităţi etnice aşezate aici, fie prin emi- 
grarea din Imperiul Otoman, cum este cazul 
găgăuzilor şi bulgarilor, fie prin circulaţie între 
vecini, în cazul ucrainenilor şi ruşilor8. Aceste 
minorităţi trăiesc fie dispersate printre „moldo- 
veni“, fie în comunități mai compacte. Relaţia 
între aceste minorităţi şi majoritate a fost în- 
totdeauna echilibrată, armonioasă în cea mai 
mare parte, niciodată marcată de extremisme 
de comportament, de nici o parte. In ultimii 50 
de ani, în care Basarabia a devenit o republică 
unională „moldovenească“, aceste minorităţi 
au existat în continuare în acest spaţiu, numă- 
rul rusofonilor crescînd simţitor, ei suportind 
împreună cu moldovenii binefacerile şi coşma- 
rurile regimului totalitar comunist. Dar nici o 
minoritate nu a manifestat nici cea mai mică 
intenţie de a se autonomiza într-o republică 
sau regiune separată! Deci nici vorbă de repu- 
blică nistreană rusotonă, nici vorbă de repu- 
blică găgăuză! Ele au apărut brusc în momen- 
tul desfacerii imperiului sovietic exact pe 
teritoriul care nu aparținea de drept nici unui 
stat din imperiul sovietic, ci aparţinea unui stat 
de drept din afara imperiului - statul român! 

La fel de interesant este că deşi în Basarabia 
de sud, Bugeagul, aflat aum în Ucraina, se află 

o populaţie găgăuză la fel de numeroasă ca 
cea din Republica Moldova, tot ținutul Bolgra- 
dului şi Ismailului pînă la Dunăre avind localităţi 
cu populaţie găgăuză şi mixtă, găgăuză şi bul- 
gară, această populaţie găgăuză din judeţele 
intrate în Ucraina nu manifestă nici cea mai 
mică dorință de a se constitui într-o republică 
autonomă sau de a face o singură republică 
găgăuză cu cei din Moldova. Fapt aparent ne- 
însemnat, dar foarte semnificativ în conjunc- 
tura politică a pericolului desprinderii Basara- 
biei de imperiu. „Bombele“ autonomiilor 
aşa-zise etnice sînt destinate numai acelor te- 
ritorii - româneşti în cazul de faţă -, care ar 
manifesta dorinţa ieşirii din sfera imperială. Ce- 
le două republici au fost formate (şi am con- 
vingerea că nu din voința populaţiei din ele), 
ca două harpoane sovietofile, imperialofile, 
care să ţină bine ancorată Basarabia la țărmul 
imperial. Şi dacă ne amintim că în 1940 alte 
două harpoane au fost bine înfipte în trupul 
Basarabiei -sudul şi nordul ei, împreună cu 
Bucovina -, trebuie să recunoaştem că la halul 
acesta de ciopirţire a unui teritoriu al său şi a 
populației sale între patru state: Republica 
Moldova, Republica moldovenească nistreană 
şi Republica găgăuză, îi este foarte greu Ro- 
mâniei sau măcar Basarabiei să-şi mai stringă 
la un loc ţăndările risipite în imperiu. 

Concepţia stalinistă a fost de o perfidie per- 
fectă. Perfidia dependenţei sau subordonării 
statal-juridice diferite a judeţelor Basarabiei, 
subordonare începută şi concepută în 1940 şi 
perfectată acum prin formarea celor două noi 
statalităţi în interiorul Basarabiei, a creat în 
zonă una din cele mai incredibile situaţii, al 
cărei ridicol politic este depăşit doar de lipsa 
de ruşine a acestor acte politice şi mai ales de 
tragismul situaţiei populaţiei de aici - români, 
ruşi, bulgari, găgăuzi, ucraineni, evrei -, care 
nu mai ştiu ai cui cetățeni sint şi în ce stat 
trăiesc sau vor trăi în viitor. „Bombele“ auto- 
nomiilor au reuşit să creeze o stare de incerti- 
tudine şi alarmă în rîndul acestei populaţii; 
aceste ultime rezervaţii, fortărețe ale păturii 
comuniste imperiale - pentru că asta sînt şi nu 
autonomii etnicominoritare - contribuie sim- 
țitor la crearea unei situaţii dramatice în Basa- 

rabia, care se află, din nou, crucificată între 
normalitatea sa naţională spre care pornise şi 


anormalitatea colonială spre care este împin- 
să prin metode Ia fel de imorale ca în 1940. 


m... denunțarea — făcută de toate părțile implicate - a pactului 
Ribbentrop-Molotov ca „nul şi neavenit“ readuce Basarabia şi Ro- 


mânia în anul 1939...” 


Poporul român nu a avut şi nu are vocaţia 
gigantescului, a urieşescului. Or, după 1940, 
s-a prăvălit asupra Basarabiei o istorie gigan- 
tescă, urieşească în toate actele şi acţiunile 
ei, o istorie a fatalismului gigantic croit pe 
dimensiunile altui spirit, altei moralităţi, altei 
lumi. Popoarele europene nu au acestă vo- 
caţie a gigantismului inutil şi l-au sancţionat de 
cite ori i-au surprins semnele în Europa. Basa- 
rabia, spaţiu moral european, a fost absorbită 
în 1940 în zona acestui gigantism absurd, iar 
oamenii ei au devenit eroi ai unor trăiri de 
apocalips. Toate dimensiunile existenţei au 
fost dilatate pină la insuportabilitate; toate 
procesele, fenomenele, acţiunile istorice, politi- 
ce, sociale s-au petrecut grandios, în ritm de 
marş, începînd cu acţiunea de ocupaţie a Ba- 
sarabiei, cu largi desfăşurări de forțe militare 

upra unei populaţii părăsite de armata sa, 
incepind cu imediata deportate, de dimensiuni 
apocaliptice şi făcută la căderea nopții, a unei 
populaţii nedezmeticite încă, cu execuţii gran- 
dioase, de înfricoşare a întregi categorii so- 
ciale şi morale (şefi de familii, preoţi, învăţă- 
tori, profesori, elevi, studenți, jurişti, avocaţi), 
cu prăvălirea brutală şi abruptă a unui sistem 
juridic gigantic de pedepsire şi culpabilizare a 
unei întregi lumi, cod juridic comunist care nu 
avea nici o legătură cu dimensiunile morale ale 
lumii asupra căreia se prăvălea, cu gigantismul 
presiunii morale de culpabilizare a unui întreg 
popor şi a fiecărui individ în parte, prin gigan- 
tismul presiunii morale asupra acestui popor 
de a participa la denunţarea „lumii vechi“ şi 
construirea pe cadavrele părinţilor a „lumii 
noi“, prin gigantesca acţiune de îndosariere a 
întregii suflări omeneşti şi prin puterea terori- 
zantă, uriaşă, a „dosarului“ asupra dreptului la 
existenţă a ființei umane, prin acţiunea gigan- 
tică de colectivizare, de transformare în col- 
hoz gigantic a familiei, prin amploarea cosmică 


a aneantizării moralei creştine în care crescu- 
se această lume de 2000 de ani, prin amploa- 
rea gigantică a schimbării de azi pe miine a 
limbii materne şi de stat şi a „originilor etnice“ 
ale lumii de aici şi a gindirii ei. Această istorie 
urieşească, aceste milioane de „paturi ale lui 
Procust“ au mutat, atit fizic, cit şi moral, sfir- 
şitul biblic al lumii din anul Lui în anii de mijloc 
ai veacului XX basarabean. 

Imaginea reală a lumii basarabene din 1992 
trebuie cunoscută şi citită pe filele acestei 
istorii strivitoare şi pe sufletele oamenilor tre- 
cuţi prin fălcile ei, pentru că această lume 
basarabeană a tost aruncată cu 50 de ani în 
urmă, de pactul Ribbentrop-Molotov, într-o 
existenţă a cărei anormalitate nu poate fi încă 
înregistrată de simţurile normale şi de raţiona- 
lismul european. Şi nimeni nu vrea să accepte 
că denunţarea, făcută de toate părţile impli- 
cate, pactului Robbentrop-MolotovS ca nul și 
neavenit, readuce - statal şi juridic - România 
şi Basarabia în anul 1939, inclusiv acea graniţă 
a României care a făcut obiectul acestui pact 
şi a <oyenjilor internaţionale ulterioare, inspi- 
rate din el!0, că prin denunţarea lui, „noua“ 
graniţă a României, stabilită prin acest pact, 
dispare ca obiect sau subiect juridic şi din 
tratatul de pace de la Paris din 1947 - ulte- 
rioară hotărire care prelua hotărirea pactului 
germano-sovietic!1 - şi ca atare nu mai poate 
constitui obiect al normelor Convenţiei de la 
Helsinki. Neluarea în seamă, în continuare, a 
acestui adevăr este egală cu condamnarea 
Basarabiei la o perpetuă anormalitate, la per- 
petuul statut de „pradă de război“, statut cu 
care şi-a început de altminteri, în 1812, destinul 
tragic de „supusă“ a unei comunităţi imperiale 
ruseşti. 


1 martie 1992, Bucureşti 

NOTE 


SVETLANA GUZ, SILVIA CEAPĂ, 
VITALIE VASILACHI, ANATOL PĂDUREŢ 
(Studenţi la istorie) 

1. Svetlana se referă la vîrsta de 16 ani, cînd era 
elevă în clasa a X-a! 

2. În noaptea de 11 spre 12 decembrie au fost omo- 
rîţi în urma atacului unor bande înarmate din Trans- 
nistria patru ostaşi din jandarmeria Moldovei. 

3. Anatol Pădureţ, care a avut oră de curs, a venit 
mai tîrziu la discuţia noastră. 


MIHAI CIMPOI 

1. La 1774, Imperiul Habsburgic înglobează în gra- 
niţele sale o parte din nordul Pnncipatului Moldovei, 
parte cunoscută de atunci sub numele de Bukovina 

2. Refugiații basarabeni în „Vechiul Regat“ au fost 
persecutați şi vînaţi de regimul de ocupaţie sovietic; 
cei prinşi au fost duşi în lagăre în Siberia; regimul 
comunist ulterior din România i-a tratat pe basara- 
beni cu permanentă suspiciune. 

a: Cei care au învăţat în şcoli româneşti pînă la 

1940. 


ANATOL PETRENCU 

1. Informaţiile date de istoricul român Ion Nistor 
în Istoria Basarabiei, Chişinău, 1991, p.197 şi 203 
(ed. | Seria, 1922) sînt uşor diferite: „la vremea 
anexării ei la Rusia, numărul populaţiunii atingea de 
abia cifra de 300000 suflete /.../ prin catagrafia de la 
1817 în Basarabia s-au putut constata 92946 de gos- 
piu care dau aproximativ cifra de 482630 suflete. 

edem deci că numărul populaţiunii spori deodată cu 
restabilirea păcii şi liniştii în ţară.“, dar apropiate de 
cele ale lui Zelenciuk. 

2. Pervaia vseobşceaia perepis naseleniia Rossiiskoi 
Imperii, 1897, 87 de volume, publicate între 1898 şi 
1905. (Vezi tabelul statistic privind populaţia Basara- 
biei în Anexe.) 

3. Prin Convenţia de la Paris (după războiul Cri- 
meii) trei judeţe din sudul Basarabiei au fost resti- 
tuite României. De aceea nu sînt prinse în aceste 
statistici. 

4. Privilegii asemănătoare primeşte populaţia sud- 
dunăreană emigrată şi în Ţara Românească — aşezată 
în principal de-a lungul Dunării (Vezi şi C.N.Velichi, 
La contibution de | €rnigration bulgare de Valachie a 
la renaissance politique et culiurelle du peuple bulgare 
Bucarest, Edition de l'Academie Roumaine, 1970) 

5. La recensămîntul din 1895 din Rusia Imperială, 
numărul bulgarilor în Basarabia a fost de 103.225. 
Vezi și tabelul statistic din Anexe) 

6. Vezi „Patrimoniu“, nr.3, 1991, p.15-16. 

7. Populaţia germană din sudul Basarabiei (ca şi 
cea din Bucovina), prin înţelegerea dintre Hitler şi 
Stalin, a fost retrasă spre Germania în toamna anului 
1940; cei care n-au fost primiţi în Germania au fost 
deportaţi în Siberia, începînd cu 1941. 

. Vezi şi tabelul statistic din Anaxe. 


NICOLAE DABIJA 

1. Nicolae Dabija, Moldova de peste Nistru — vechi 
pănânut str , Chişinău, Ed.Hyperion, 1990. 

1812, Basarabia este pentru prima dată ruptă din 
Principatul Moldovei şi anexată Imperiului Rus. 

ELENA SIUPIUR 

1. Legea URSS cu privire la formarea RSSMoldo- 
veneşti, publicată în Pac 1 Ribbentrop-Molotov şi 
consecinţele lui penvu Basarabia. Culpa de docu- 
mente de lon işcanu, Vitalie Văratec şi Valeriu Matei, 
Chişinău, Universitas, 1991, Document nr.28, p.93. 

2. Între timp, armatele cu pricina şi-au reconfirmat 
identitatea şi apartenenţa, au refuzat onoarea de a 
depune jurămîntul în limba moldovenească şi au răs- 
puns în limba proprie unei armate de ocupaţie: şi-au 
desfăşurat prompt tancuri, tunuri şi blindate pe malul 
Nistrului — orgolios aviz amatorilor de a-şi subordona 
armate străine pe care le-au crezut obiecte abando- 
nate de imperiu! 

3. Vezi textul Protocolului adițional secret din 23 
august 1939, semnat de Ribbentrop şi Molotov, în 


4. Pentru consecinţele politice, teritoriale, sociale 
i umane ale Pactului Ribbentrop-Molotov pentru 
rabia a se vedea rapoartele prezentate la Confe- 
rinţa internaţională de la Chişinău din 26-28 iunie 
1991 din care amintim: lon Mircea Snegur, Cuvînr de 
deschidere; Alexandru Moşanu, Pactu RibbentroRi 
Molotov şi consecinţele lui pentu Basarabia; Den 
Deletant, Pactul Ribbentrop-Moloiov — cîteva consi- 
deraţii asupra implicaţiilor lui în problema drepturilor 
omului, Kurt Treptav, Pac 1Hitler-Stalin în viziunea 
istonografiei americane, Vitalie Văratec, Deznermbra- 
rea teritorială a Basarabiei în 1940, Ştefan Gorda, 
Consecințe etnice şi sociale ale ocupaţiei sovietice în 
Basarabia şi altele. 

5. Vezi Pac 1 Ribbentrop-Molotov..., op.cit. p.82- 
112, Documentele nr.24-39, datate între iulie 1940 şi 
10 mai 1941. 

6. L Fassel, O istorie de 126 de ani: germanii din 
Basarabia, în „Patrimoniu“ nr.3, 1991, p.15-26. 

7, Vezi textul Hotărîni.. luat din Pactul Ribbentop- 
Molotov..., op. cit., documentul nr.37. 

8. Vezi tabelul statistic din Anexe. 

9. Vezi textul Protocol aditional secret... ; la fel tex- 
tul Comunicare telefonică..., în Anexe. 

10. Vezi Vlinonumul sovietic din 25 iunie 1940; 
Acordul sovieto-român din 28 iunie 1940 din Pactul 
Ribbentrop-Molotov..., op.cit. 

11. Partea I, articolul 1 al 7rara lui de Pace între 
România şi puterile aliate şi asociate, semnat la Paris 
la 10 februarie 1947, care sună astfel: „Frontierele 
României indicate în harta anexată Tratatului de faţă 
(Anexa 1) vor fi cele care erau în fiinţă la 1 ianuzre 
1941 [..| Frontiera sovieto-română este astfel fixată 
în conformitate cu Acordul sovieto-român din 28 iu- 
nie 1940...“ (S.n.), adică a fost reconfirmată graniţa 
obţinută prin ocupaţia sovietică din 1940 în baza pac- 
tului Ribbentrop-Molotov. 

ANEXE 


STRUCTURA ETNICĂ A JUDEŢELOR BASARABIEI DIN 1895 

Procentele pe întreaga Basarabie, raportate la mia de locuitori sînt: români-6647%o; ruşi, ucraineni-177%00; 
evrei-86%0; bulgari—52%o0; germani-—26%o0; ni I0dee armeni, greci, polonezi-S5%oo. 

Tabelul a fsot întocmit după harta şi datele publicate de Zamfir Arbore în monografia Basarabia în secolul 
al XIX-lea, Bucureşti, 1897. Zamfir Arbore a folosit recensămîntul populaţiei realizat de Imperiul Rus la 
1893-1895. 


DOCUMENTE PRIVIND ISTORIA BASARABIEI 
luate din volumul Pacsu/ Ribbentrop- Molotov şi consecimțele lui pentru Basarabia, 
Chişinău 1991, pg.6, 16, 105-106. 


Docamentul nr.2 
PROTOCOLUL ADIŢIONAL SECRET 


Cu ocazia semnării Tratatului de neagresiune dintre Reichul german şi Uniunea Republicilor Sovietice 
Socialiste, plenipotenţiarii semnatari din partea celor două părţi au discutat în cadrul unor convorbiri strict 
confidenţiale problema delimitării sferelor lor respective de interes în Europa Raâsăriteană. Aceste convorbiri 
au dus la următorul rezultat: 

1. În cazul unei transformări teritoriale şi politice a teritoriilor aparţinînd Statelor Baltice (Finlanda, 
Estonia, Letonia, Lituania), frontiera nordică a Lituaniei va reprezenta frontiera sferelor de interes atît ale 
Germaniei, cît şi ale URSS. 

În egătură cu aceasta, interesul Lituaniei faţă de teritoriul Vilno este recunoscut de ambele pârţi. 

2. În cazul unei transformări teritoriale şi politice aparținînd statului polonez, sferele de interes, atît ale 
Germaniei, cît şi ale URSS, vor fi delimitate aproximativ de linia rfurilor Narew, Vistula şi San. 

Problema dacă în interesele ambelor pârţi ar fi de dorit menţinerea unui stat polonez independent şi a 
modului în care vor fi trasate frontierele acestui stat poate fi soluţionată definitiv numai în cursul evenimente- 
lor politice ulterioare. 

În orice caz, ambele guverne vor rezolva această problemă pe calea unor înţelegeri prieteneşti. 

3. În privinţa Europei Sud-Estice, partea sovietică subliniază interesul pe care îl manifestă pentru Basara- 
bia. Partea germană îşi declară totalui dezinteres politic faţă de aceste teritorii. 

4. Acest protocol va fi considerat de ambele pârţi ca strict secret. 


23 august 1939 
Pentra Reprezentantul plenipotenţiar 
guvernul Germaniei al guvernului URSS 
LRIBBENTROP V.MOLOTOV 

Documentul nr.l2 
RIBBENTROP CĂTRE CONSILIERUL SCHMIDT 
Comunicare telefonică 


27 iunie 1940, ora 10.30 
Din trenul special al Ministrului Imperial de externe 
Secret! 


Instrucţiunea următoare trebuie să fie transmisă imediat prin telefon la .Bucureşti trimisului Fabricius: 
«Dumneavoastră vi se ordonă să-l vizitaţi imediat pe Ministrul Afacerilor Externe (I.Gigurtu — nota alcătuito- 
Tului) şi să-i comunicaţi următoarele: 

Guvernul sovietic ne-a informat despre faptul că cere de la guvernul român transmiterea către URSS a 
Basarabiei şi a părţii de nord a Bucovinei. Pentru a evita războiul dintre România şi Uniunea Sovietică noi nu 
putem decît să sfătuim guvernul român să cedeze cerinţelor guvernului sovietic. 

Vă rugăm să telegrafiaţi despre rezultatele întrevederii.» 


Sfirşitul instrucţiunilor pentru Bucureşti. 
Ş i 5 3 Ribbentrop 


Documentul nr.37 
EXTRAS DIN HOTĂRÎREA NR.2199-938 A CONSILIULUI COMISARILOR POPORULUI DIN URSS ŞI 
A CC AL PC(b) DIN UNIUNEA SOVIETICĂ «CU PRIVIRE LA FOLOSIREA TERENURILOR ŞI A 
BUNURILOR LĂSATE DE POPULAŢIA GERMANĂ EVACUATĂ DIN REGIUNILE AKKERMAN ŞI 
CERNĂUŢI ALERSS UCRAINENE» 


Moscova, 31 octombrie 1940 


Consiliul Comisarilor Poporului şi CC al PC (b) din Uniunea Sovietică hotărăsc: 

1. Terenurile rămase după evacuarea populaţiei germane vor fi repartizate: 

a) pentru împroprietărirea gospodăriilor ţărăneşti fără pămînt şi a celor cu puţin pămînt — regiunii Akker- 
man 94.096 ha şi regiunii Cernăuţi 6.845 ha; 

b) pentru strămutarea persoanelor din regiunile Lvov şi Volîn — 18-500 ha; 

c) pentru strămutarea colhoznicilor din regiunile de Est ale RSS Ucrainene — 54.000 ha; 

d) pentru organizarea de SMT-uri — 640 ha; 

e) pentru organizarea a 10 sovhozuri — 52.629 ha; 

f) pentru repartizarea de terenuri cu destinaţie specială — 20.000 

ş) penu organizarea unor gospodării auxiliare didactice şi pentru alte necesităţi — 5.810 ha; 

„ Se aprobă planul de strămutare în scopuri agricole în regiunea Akkerman în număr de 9.700 gospodării, 
inclusiv din regiunile de Est, 6.000 de gospodării ale colhoznicilor şi din regiunile de Vest ale RSS Ucrainene a 
3.700 gospodării ţărăneşti, precum şi planul interregional de strămutare în număr de 5.000 gospodării şi pentru 
regiunea Cernăuţi un număr de 21/ gospodării. 

Direcţia pentru strămutări de pe lîngă Consiliul Comisarilor Poporului din URSS să efectueze strămutarea 
a 6.000 de gospodării colhoznice din regiunile de Est ale RSS Ucrainene în regiunea Akkerman în trimestrul al 
patrulea al anului 1940, asigurînd strămutarea în luna noiembrie a anului 1940 a cel puţin 2-500 de gospodării. 
Strămutarea celorlalte gospodării să fie încheiată în cursul lunii ianuarie 1941. 

3. Pe lîngă comitetele executive ale Sovietelor de deputaţi regionale Akkerman şi Cernăuţi să fie organizate 
secţii pentru strămutări avînd în ştate un total de 20 de unităţi şi mijloacele necesare pentru întreţinerea 
aparatului. 

4. Direcţiei pentru strămutări de pe lîngă Consiliul Comisarilor Poporului i se permite să cheltuiască pentru 
selectarea şi strămutarea a 6.000 de gospodării în regiunea Akkerman suma de 3.600 ruble pe seama bugetului 
de mijloace alocate pentru acţiuni de strămutare în anul 1940, pentru celelalte gospodării suma de 42.500 de 
ruble. 

6. Colhoznicilor şi gospodăriilor ţărăneşti ce se strămută din regiunile de Est şi de Vest ale RSS Ucrainene 
în regiunea Akkerman li se acordă următoarele înlesniri: 

1. Deplasarea gratuită, transportarea vitelor şi a bunurilor în greutate de pînă la 2 tone la fiecare familie, 
asistenţă medicală în timpul aflării în drum; 

2. Tuturor celor care se strămută li se permite să-şi predea cerealele şi furajele la centrele de colectare a 
cerealelor şi să primească aceeaşi cantitate de cereale şi furaje după sosire la prezentarea chitanţei; 

3. Comisariatului Popular pentru economie i se permite să acorde persoanelor strămutate un împrumut de 
pînă la 3 centnere de cereale pentru fiecare familie cu stingerea datonei în decurs de 2 ani; 

4. Banca Agricolă să icoade fiecărei familii un credit în sumă de 300 de ruble cu termenul de stingere de 3 


ani. 
Preşedintele Consiliului Comisarilor Poporului Secretarul CC al PCUS 
MOLOTOV STALIN 

La Editura Anima au mai apărut: 


V. Gozman şi A. Etkind 
DE LA CULTUL PUTERII LA PUTEREA OAMENILOR 
o analiză excepţional de inteligentă, exactă, subtilă, foarte lucidă, a „psihologiei conştiinţei politice“ 
Universul cărţii, nr.4, aprilie 1991 
carte de maximă actualitate în ţările care vor să iasă de sub teroarea totalitară 
Dreptatea, 23 martie 1991 


Constantin Rădulescu-Motru 
SUFLETUL NEAMULUI NOSTRU. CALITĂȚI BUNE ŞI DEFECTE 


reeditarea unui volum din Biblioteca „Lumen“, al cărei scop era „de a populariza micile CAPODOPERE ale 
celor mai mari scriitori străini şi români“ 


Gustave Le Bon 
PSIHOLOGIA MULȚIMILOR 
traducerea unei cărţi care a apărut pentru prima oară în tălmăcire românească /.../, /ocarte/ mult citită şi citată 
în cercurile sociologice, inclusiv la noi. /.../ Interesul acestei cărţi poate fi, acum, la noi, important şi merită 
citită şi chiar /.../ recitită 
România literară, nr. 35, 29 august 1991 


Alexandru Aurel S. Morariu 
IULIU MANIU. TREI DISCURSURI 
o carte ce trebuia să fie intitulată „uliu Maniu în Parlamentul de la Budapesta“ deoarece prezintă în contextul 


lor istoric şi reproduce discursuri ţinute în anii 1906-1910, în apărarea drepturilor românilor din Transilvania 
acelor vremi 


Elena Siupiur 
SIBERIA DUS-ÎNTORS, 73 DE RUBLE 
cea mai emoţionantă pagină beletristică scrisă pînă acum despre calvarul unei populaţii care a fost dislocată în 
masă din ţinuturile ei de baştină şi deportată în Siberia /.../ un roman al mărturiei, un roman al acuzaţiei, un 
roman al adevârului privind istoria noastră contemporană, singular în felul său în peisajul literar actual 
Adevărul, 13 iulie 1991 


o carte despre puterea de a rezista, despre vieţi pierdute şi supravieţuiri înstrâinate /.../o carte gravă, tristă, 
însă necesară, o meditaţie despre istorie şi despre morală, scrisă cu luciditate, dar şi sentimentală, despre o 
parte din istoria neamului românesc 


Universul Cârii , nr. 10, octombrie 1991 


Mihail Bulgakov 
OUĂLE FATALE. DEMONIADA 
Două nuvele scrise de faimosul autor al romanului Maavul şi Marge, impecabil traduse, nuvele ce nu au 


putut fi publicate integral pînă acum în România, apar într-o ediţie festivă, ilustrată de maestrul Marcel 
Chirnoagă, cu ocazia centenarului naşterii lui Mihail Bulgakov. 


Universul Cărţii , nr. 10, octombrie 1991 
una diri cele două ediţii Bulgakov apărute în anul centenar la Bucureşti /cu/ ilustrație de cea mai bună calitate 
Codidianul, 9 decembrie 1991 


Constantin Rădulescu-Motru 
ÎN VREMURILE NOASTRE DE ANARHIE 


Trei scrieri ale lui Rădulescu-Motru: În zilele noasve de anvhie, Psihologia ciocoisnului şi Psihologia indus- 
viaşului, ce ar putea fi reunite şi sub titiul „Vorbe înțelepte pentru vremuri tulburi“. 


Aceste cărți pot fi comandate la Editura Anima, C.P. 34-31, 70311 Bucureşti 

